އާސަންދައަކީ ދިވެހިރާއްޖޭގައި ފަގީރުކަމާއި ނިކަމެތިކަން ނައްތާލުމުގެ ނިޒާމްގެ ނާރެސް ކަމުގައި ރައީސް ނަޝީދު ވިދާޅުވެއްޖެ | President Mohamed Nasheed\nއާސަންދައަކީ ދިވެހިރާއްޖޭގައި ފަގީރުކަމާއި ނިކަމެތިކަން ނައްތާލުމުގެ ނިޒާމްގެ ނާރެސް ކަމުގައި ރައީސް ނަޝީދު ވިދާޅުވެއްޖެ\nދިވެހި ރައްޔިތުންގެ ޑިމޮކްރަޓިކް ޕާޓީގެ ފަރާތުން 1 އޮގަސްޓު 2012ގައި އަރޓިފިޝަލް ބީޗްގައި ބޭއްވި ހާއްސަ ޖަލްސާގައި ވާހަކަ ދައްކަވަމުން ރައީސް ނަޝީދު ވިދާޅުވީ ދިވެހިރާއްޖޭގެ ފަގީރުކަން ނައްތާލުމަށާއި ނިކަމެތިންނަށް އެހީވެދިނުމަށްޓަކައި އެމަނިކްފާނުގެ ވެރިކަމުގައި އިޖްތިމާއީ ރައްކާތެރިކަމުގެ ނިޒާމެއް ތަޢާރަފު ކުރެވުނުކަމުގައެވެ. އަދި މިނިޒާމުގެ ނާރެހަކީ އާސަންދަ ޕްރޮގްރާމްކަމުގައެވެ.\nއާސަންދައިގެ އަމާޒަކަށްވީ ދުނިޔޭގެ އެހެންވެސް ގައުމުތަކެކޭ އެއްފަދައިން މީހަކު ބަލިވީމާ އެބައްޔަށް ފަރުވާއެއް ހޯދުމަށް އޭނާގެ ޖީބުގެ ތަނަވަސްކަން ނުވަތަ އޭނާ އަތުގައި ހުރި ފައިސާގެ އަދަދު އެއީ ޝިފާއެއް އަދި ފަރުވާއެއް ހޯދުމުގައި އުޛުރަކަށް ވެގެން ނުވާނެކަމުގައި ރައީސް ނަޝީދު ވިދާޅުވިއެވެ. “ދިވެހި ރައްޔިތެއްކަމަށް ވަނީނަމަ އެރައްޔިތަކަށް ބޭސްފަރުވާ ލިބެން ޖެހޭނެ. ދިވެހިރައްޔިތުންގެ ޑިމޮކްރަޓިކް ޕާޓީގެ ވެރިކަމުގައި ބޭސްފަރުވާއަށް ސަލާން ޖެހުން ނައްތާލާނެ ކަމަށް ވައުދުވިން. އަޅުގަނޑުމެން ވާނީ އެކަން ކޮށްފައި. އަޅުގަނޑުމެންވާނީ ދިވެހި ރައްޔިތުންނަށް ހިލޭ ބޭސްފަރުވާ ހޯދައިދީފަ.” ރައީސް ނަޝީދު ރޭގެ ޖަލްސާގައި ވާހަކަ ދައްކަވަމުން ވިދާޅުވިއެވެ.\n“ރާއްޖޭގައި ހުރި އެކަށީގެންނުވާ ބޭސްފަރުވާއަށްވެސް ރައްޔިތުން އަތެއް ނުފޯރާ. ދަތުރުފަތުރު ކުރުމުގެ ނިޒާމެއް ނެތުމުގެ ސަބަބުން..ސިއްހީ ހިދުމަތް ލިބެން ހުރި ތަންތަނުންވެސް ރާއްޖޭގެ ރައްޔިތުންނަށް ހިދުމަތް ލިބޭގޮތް އޮތީ ނުވެފައި. (އެމަނިކުފާނުގެ ވެރިކަމުގައި) އެންމެ ބޮޑަށް ސާފުވެގެން ދިޔައީ ރާއްޖޭގެ ރަށްރަށުގައި އެންމެ އާދައިގެ ކަންކަންވެސް ކުރެވެން ނެތްކަން” ރާއްޖޭގެ ސިއްހީ ނިޒާމުގެ ފެންވަރު ދަށްކަމަށް އަލިއަޅުވައި ވާހަކަދައްކަވަމުން ރައީސް ނަޝީދު ވިދާޅުވިއެވެ. އެހެންކަމުން ކުރިން ދެވެމުންއައި ޚިދުމަތުގެ ކަންކަން ރަގަޅު ކުރުމަށް މަރުކަޒީ ނިޒާމް ބަދަލުކޮށް ލާމަރުކަޒީ އުސޫލުން ބޭސްފަރުވާގެ ޚިދުމަތް ފޯރުކޮށްދިނުމަށް އެމް.ޑީ.ޕީގެ ސަރުކާރުން7ހެލްތް ކޯޕަރޭޝަން އުފެއްދެވިކަމަށާއި މިކޯޕަރޭޝަންތައް އުފެއްދުމުގެ މައިގަނޑު މަގްޞަދަކީ ކުރިން މައިސަރުކާރުން ހިންގަމުން ދިޔަ ހެލްތް ޕޯސްޓްތަކާއި، ކްލިނިކްތަކާއި، އަދި ހޮސްޕިޓާތައް ހިންގުން ކަމުގައިވެސް ވިދާޅުވިއެވެ. އަދި އާއިލާއިން ދުރުގައި ރިސޯޓުތަކުގައާއި މަސްވެރިކަމުގައި މަސައްކަތް ކުރާ އެތައް ބަޔެއްގެ އާއިލާތަކާ އަޅާލެވޭނެ ހަރުދަނާ އިޖްތިމާއީ ރައްކާތެރިކަމުގެ ނިޒާމެއް އޮތޮމުގެ މުހިއްމުކަމުގެ މައްޗަށްވެސް ބައްލަވާލެއްވިއެވެ.\nއާސަންދަ ޕްރޮގްރާމަށް ބޭނުންވާ ފައިސާ ބަޖެޓުގައި ނެތްކަމަށް ބާޣީ ސަރުކާރުން ބުނާއިރު އެފައިސާ ބެޖެޓުގައި ހިމެނިފައިވާ ގޮތް ރައީސް ނަޝީދު ތަފްޞީލުކޮށްދެއްވިއެވެ. ރައީސް ނަޝީދުގެ ވެރިކަމުގައި އަލަށް ތަޢރަފް ކުރެވުނު އިޖްތިމާޢީ ރައްކާތެރިކަމުގެ ޕްރޮގްރާމް ތެރެއިން އާސަންދައަށް ދައުލަތުގެ ބަޖެޓުގައި 720 މިލިޔަން ރުފިޔާ ކަނޑައެޅިފައިވާނެ ކަމަށާއި 900 މިލިޔަން ޚަރަދުވާނެކަމަށް ލަފާކުރެވުނު ކަމަށް ވިދާޅުވިއެވެ. އަދި އާސަންދަ އެކުލަވާލުމާއެކު ސަރުކާރުގެ ހޮސްޕިޓާތަކުގެ ޚިދުމަތުގެ އަގުތައް މަތިކުރެވުނު ކަމަށާއި، މީގެކުރިން ޚިދުމަތްތައް ފޯރުކޮށްދެމުން އައީ އަހަރަކުގެ 300 މިލިޔަން ރުފިޔާގެ ސަބްސިޑީ ހޮސްޕިޓާތަކަށް ދީގެން ކަމަށް ރައީސް ނަޝީދު ވިދާޅުވިއެވެ. ޚިދުމަތުގެ އަގުބޮޑުކުރުމުން ސަރުކާރުން ކުރިން ދެމުން އައި ސަބްސިޑީ ދޭން ނުޖެހި އެފައިސާ ޚަރަދު ކުރުމަށް ރާވާފައިވަނީ ރައްޔިތުންނަށް އާސަންދައިގެ ދަށުން ބޭސްފަރުވާ ކުރުމަށްކަމަށްވެސް ރައީސް ނަޝީދު ވިދާޅުވިއެވެ.\nމިދެންނެވުނު އިޖްތިމާއީ ރައްކާތެރިކަމުގެ ނިޒާމް އެކުލަވާލައި އެހިދުމަތްތައް ރައްޔިތުންނަށް ފޯރުކޮށްދިނުމަށް މުޅި އިގްތިޞާދީ އަދި މާލީ ނިޒާމަށް ބަދަލު ގެންނާން ފެއްޓެވިކަމަށް ރައީސް ނަޝީދު ވިދާޅުވިއެވެ. ނުސީދާ ގޮތުގައި ނެގެމުން އައި ޓެކްސްގެ ނިޒާމް ބަދަލުކޮށް ސީދާ ޓެކްސްގެ ނިޒާމް ތަޢާރަފް ކޮށް، އާމްދަނީގެ ގޮތުގައި 30000 ރުފިޔާއިން މައްޗަށް ލިބޭ މީހުންގެ އާމްދަނީންނާއި، ބޮޑެތި ވިޔަފާރިވެރިންގެ އަތުން ޓެކްސް ނަގާ ނިޒާމް ތަޢާރަފް ކުރެއްވިކަމަށް ވިދާޅުވިއެވެ.\nއެހެންކަމުން އާސަންދައަށް ބަޖެޓު ކުރެވުނު ފައިސާ ޚަރަދުކުރެވުނީ ކޮންކޮން ކަންތަކަށްކަމާމެދު ރައީސް ނަޝީދު ސުވާލު ކުރެއްވިއެވެ. މިމޭރުމުން ވާހަކަ ދައްކަވަމުން ރައީސް ނަޝީދު އިތުރަށް ވިދާޅުވީ ބަޖެޓު ކުރެވިފައިނުވާ ކަންކަން ބަޣީ ސަރުކާރުން ކުރަމުން އަންނަކަމުގައެވެ. މިގޮތުން ބަޣާވާތް ކުރުމުގެ ތެރޭގައި ލިބުނު އުމްރާނީ ގެއްލުންތަކަށް އެކަނިވެސް 300 މިލިޔަން ރުފިޔާ ޚަރަދުވާނެކަމަށެވެ. ޓިޔަރ ގޭހަށާއި، ގޮނޑި މޭޒު ފަދަ ތަކެއްޗާއި އިމާރާތްތަކަށް ލިބުނު ގެއްލުންތަކުގެ އިތުރުން ބަޣާވާތާ ގުޅިގެން ފުލުހުންނަށާއި އަދި ސިފައިންނަށް އެލަވަންސް “300 މިލޔަން ރުފިޔާ ބަހާން ޖެހުނީ” ކަމަށް ރައީސް ނަޝީދު ވިދާޅުވިއެވެ. އަދި ފުލުހުންނާއި ސިފައިންގެ ވަޒީފާއަށް އިތުރު މީހުން ވައްދައި މިކަމަށް 228 މިލޔަން ރުފިޔާ ޚަރަދުވެއްޖެކަމަށް ވިދާޅުވިއެވެ. އަދި ފުލުހުންނަށް ޕްރޮމޯޝަން ދީފައިވާއިރު، މިއީ ބަޖެޓު ކުރެވިފައިނުވާ އިތުރު 63 މިލޔަން ރުފިޔާކަމަށް ރައީސް ނަޝީދު ވިދާޅުވިއެވެ. މީގެ އިތުރުން ބަޖެޓު ކުރެވިފައިނުވާ2މިނިސްޓްރީ އަށް 22 މިލިޔަން ރުފިޔާ ޚަރަދު ކުރެވިގެން ހިގައްޖެ ކަމަށް ރައީސް ނަޝީދު ވިދާޅުވިއެވެ. ހަމަމިއާއެކު ޚަރަދު ބޮޑުވެ ބަޖެޓު ނުކުރެވޭ ކަމެއްގެ ގޮތުގައި ސަރުކާރުގެ ވެރިން ދަތުރުކުރާއިރު އެތަކެއް ސިފައިންނާއި ފުލުހުން ގެންދިޔުން ރައީސް ނަޝީދު ފާހަގަ ކުރެއްވިއެވެ. ހަމަ މިއާއެކު ސިވިލް ސަރަވިސް މުވައްޒަފުންގެ މުސާރަ އަލުން އިއާދަ ކުރުމަށް 428 މިލިޔަން ރުފިޔާ ޚާރަދުކުރާނެކަމަށް ވިދާޅުވާކަމަށްވެސް ރައީސް ނަޝީދު ވިދާޅުވިއެވެ.\nޚާރަދު ކުރެވުނު ކަންކަން އިތުރު ކުރެވުނުއިރު ދައުލަތުގެ އާމްދަނީ އިތުރުކުރުމަށް ހުރި ކަންކަމުގެ ތެރެއިން އިންކަމް ޓެކްސް (އާންމު ފަރުދުން ތެރެއިން 30000 ރުފިޔާއަށްވުރެ ބޮޑު އާމްދަނީ ލިބޭ މީހުންގެ ނެގޭ ޓެކްސް)، ބިލް ވިޔަފާރީގެ ފައިދާއިން ނަގާ ޓެކްސްގެ ބިލްތައް ތަސްދީގު ނުކޮށް އަބުރާ ފޮނުވާލާފައިވާކަން ރައީސް ނަޝީދު ފާހަގަ ކުރެއްވިއެވެ. އަދި ރިސޯޓުތަކުގެ މުއްދަތު 50 އަހަރަށް އިތުރުކުރުމަށް ރިސޯޓުތަކުގެ ކުލި ގަނޑުކޮށް ދިނުމަށް ރިސޯޓުތަކުގެ ވެރިން އެއްބަސްވެފައިވާ ފައިސާ ކުރިން އޮތްގޮތަށް ބަދަލުކުރުމުގެ ސަބަބުން ދައުލަތައް އާމްދަނީގެ ގޮތުގައި ލިބެން އޮތް 123 މިލިޔަން ރުފިޔާ ގެއްލުނީކަމުގައި ރައީސް ނަޝީދު ވިދާޅުވިއެވެ.\nއާސަންދަ ޕްރޮގްރާމަކީ ބައިނަލް އަގްވާމީ އެތައް މާހިރުންގެ ލަފަޔާއެކީ އެކުލަވާލެވުނު ޕްރޮގްރާމެއް ކަމަށާއި ރާއްޖޭގެ ރައްޔިތުންނަށް ހިލޭ ބޭސް ފަރުވާ ކުރެވެންޖެހޭނެ ކަމުގައި ރައީސް ނަޝީދު ވިދާޅުވިއެވެ. ދިވެހިރާއްޖޭގެ މުއްސަނދިކަމުގެ 98 ޕަސެންޓު ހިއްސާކުރަނީ ދިވެހިރާއްޖޭގެ ރައްޔިތުންގެ ތެރެއިން އެންމެ2ޕަސެންޓު މީހުންކަމާއި އަދި ރާއްޖޭގެ މުއްސަނދިކަމުން ރައްޔިތުންނަށް ހިލޭ ބޭސްފަރުވާ ކުރެވޭނެ ކަމުގައިވެސް ވިދާޅުވިއެވެ.\n“ދިވެހި ރައްޔިތުންގެ ޑިމޮކްރަޓިކް ޕާޓީގެ އަބަދުވެސް އަމާޒަކީ ދިވެހިރައްޔިތުންގެ މެދުގައި އިޖްތިމާއީ އަދާލަތު ގާއިމު ކޮށްދިނުން. ރާއްޖޭގެ ރައްޔިތުންގެ މެދުގައި ހަމަހަމަކަން ގެނެސްދިނުމާއި ހަމަހަމަ ކަމުގެ ތެރޭގައި މުއްސަނދިކަމާ ފައިސާގެ ފުރުސަތުތައްވެސް ރާއްޖޭގެ އެންމެ ރައްޔިތުން ހުޅުވާލެވިގެންދިޔުން” ކަމުގައި ރައީސް ނަޝީދުގެ ރޭގައި ވާހަކަ ދައްކަވަމުން ވިދާޅުވިއެވެ.\nAugust 2, 2012 / ހަބަރު


Shradda Kapoor shooting ah fonuvan bappa birun\nޝުރައްދާ އާއި ޝަކްތީ\nކޮރޯނާވައިރަހުގެ ވަބާގެ ބިރަށް އިންޑިޔާ ލޮކްޑައުންކޮށް ފިލްމު ޝޫޓިންގްތައް ހުއްޓާލާފައި އޮންނަތާ ދެ ތިން މަސް ފަހުން ލޮކްޑައުނަށް ލުއި ދޭން މިހާރު ވަނީ ފަށާފަ އެވެ. އެއާއެކު ފިލްމުތަކުގެ ޝޫޓިންގްތައް ފެށުމަށް ވެސް ދަނީ ތައްޔާރު ވަމުންނެވެ.\nނަމަވެސް ފިލްމީ ބަތަލާ ޝްރައްދާ ކަޕޫރުގެ ބައްޕަ ޝަކްތީ ކަޕޫރު ބުނާ ގޮތުގައި ލޮކްޑައުން އަށް ލުއި ދިނަސް އޭނާއެއް ބޭރަކަށް ނުނިކުންނާނެ އެވެ. އަދި ދަރިފުޅު ޝްރައްދާ ވެސް ޝޫޓިންގް އަކަށް ފިލްމު ސެޓު ތަކަކަށް ނުފޮނުވާނެ އެވެ. ސަބަބަކީ ކޮރޯނާވައިރަހުގެ ބިރު ދިޔަ ކަމަށް އޭނާ އަށް ގަބޫލު ނުކުރެވޭތީ އެވެ.\n"އަހަންނަށް ހީވަނީ އަދި މި ބަލީގެ ނުރައްކާ ވާނީ ބޮޑުހެން. އަހަރެންގެ ދެބެން ގެއިން ބޭރަށް ފޮނުވާކަށް އަހަރެންގެ ހިތެއް ނުހުރޭ. އެހެންވެ އަހަރެން އެ ކުދިން ދިޔަކަ ނުދޭނަން. އަހަންނަށް ވެސް އެނގޭ މަސައްކަތް ވެސް މުހިއްމުކަން. ނަމަވެސް ފުރާނައަށް ވުރެ މުހިއްމެއް ނުވާނެ. މިހާރު ޝޫޓިން ފަށާނަމަ ވަރަށް ކަންތައް ގޯސް ވެދާނެ. އަހަރެން އިންޑަސްޓްރީ މީހުން ކައިރީގައި ވެސް މި ބުނަނީ ހޮސްޕިޓަލް ބިލްތަކަށް ފައިސާ ދެއްކުމަށްވުރެ އަދި ޝޫޓިންގްތައް ނުފަށައި ލަސްކޮށްލިއްޔާ މާ ރަނގަޅުވާނޭ. ހީނުކުރާހާ ބޭރުތެރެ އަދިވެސް ގޯސް،" ޝަކްތީ ބުންޏެވެ.\nޝަކްތީ އިތުރަށް ބުނި ގޮތުގައި އެއްވެސް ހޮސްޕިޓަލެއްގައި ހުސް އެނދެއް ނެތެވެ. އަދި ހޮސްޕިޓަލުތަކުން ފަރުވާ ހޯދާ މީހުން އަތުން ބޮޑެތި އަގުތައް ދަނީ ނަގަމުންނެވެ. ހޮސްޕިޓަލުގެ ބިލްތައް ނުދެއްކިގެން މީހުން އެނދާލާ ބަނދެފައި ބާއްވާ ވާހަކަ ވެސް ޚަބަރުތަކުން ފެންނަ ކަމަށާއި ދުނިޔެއިން އިންސާނިއްޔަތުކަން ގެއްލިއްޖެކަމަށާއި މިހާރު އޮތީ ވަރަށް ދެރަވަރު ހާލަތެއް ކަމަށް ޝަކްތީ ސިފަ ކުރި އެވެ.


އުނގޫފާރު، ދިވެހިރާއްޖެ ނަންބަރު: 49/IUL)303-AS/303/2019)\nމިކައުންސިލްއާއި ނޭޝަނަލް އިންސްޓިޓިއުޓް އޮފް އެޑިޔުކޭޝަންއާއި ގުޅިގެން އިނގިރޭސި ކުލާސްތަކެއް ހިންގުމަށްވަނީ ހަމަޖެހިފައެވެ. މި ޕްރޮގުރާމްއަކީ3ލެވެލްއަކަށް ބަހާލެވިގެން ކުރިއަށްގެންދާ ޕްރޮގުރާމެކެވެ. މި ޕްރޮގްރާމްގައި ކިޔަވައިދެއްވާ ޓީޗަރުންނަށް 60 މިނެޓުގެ ގަޑިއަކަށް -/250 ރުފިޔާގެ ރޭޓުން ފައިސާގެ އެލަވަންސެއް ދެވޭނެއެވެ. ކިޔަވާދެއްވާ ޓީޗަރުންގެ ޝަރުތަކީ ޘާނަވީ ގްރޭޑްތަކަށް ކިޔަވާ ދެއްވާތާ5އަހަރުގެ ތަޖްރިބާ ހުރުމާއިއެކު މާއްދާއާއި ގުޅޭ ދާއިރާއަކުން ޑިގްރީއެއް އޮތުމެވެ. އަދި ޓީޗަރުން ނެގުމުގައި ދިވެހިންނަށް އިސްކަންދެވޭނެ ވާހަކަދަންނަވަމެވެ. ވީމާ މި ކުލާސްތަކުގައި ކިޔަވައިދިނުމަށް ޝައުޤުވެރިވާ ބޭފުޅުން 09 ޖުލައި 2019 އިން 14 ޖުލައި 2019 ގެ ނިޔަލަށް ލިބިފައިވާ ތަޢުލީމީ ސެޓްފިކެޓްތަކާއި ސީވީ ހުށަހެޅުމަށް ދަންނަވަމެވެ.\n05 ޒުލްޤައިދާ 1440


ހާދަ ލޯބިންނޭ5– Esfiya\nހިތާމަ ލޯބި5mins ago\nހާދަ ލޯބިންނޭ 5\nމި ދެކުދިންނަށް ވާހަކަ ދައްކާލު މަށް ފުރުސަތު ދެ މުން ޒަލަފް ޒީވާގެ ފޮށި ކޮޓަރިއަށް ލައިދޭން ހިނގައިގަތެވެ. މަޔާންގެ ވާހަކައިގައި ޖެހިފައި ހުރި ޒީވާ ޒަލަފް ގެ ހަބަރެއް ނުވުމުން ފަހަތް ބަލާލި ވަގުތު ފެނުނު މަންޒަރުން އިތުރު ތަނަކަށް ނަޒަރު ވަކިކޮށްލު މެއް ނެތި ބަލަހައްޓައިގެން ހުރެވުނެވެ.\nސިޑިން ފައިބައިގެން އަންނަ ޒުވާނާ އަށް ޒީވާ އަށް ބެލެމުންދިޔައެވެ. ކަޅުކުލައިގެ އަތްކުރު ޓީޝާރޓްއެއްގެ އިތުރުން ޒިދާން ލައިފައިވަނީ ގަދަ ނޫކުލައިގެ ކަކުލުން މަށްޗަށް ދާ ސޯޓެކެވެ. އެއް އަތް ޖީބަށް ޖަހާފައިވާއިރު އަނެއް އަތުން ފޯނު ހިފައިލައިގެން ހިނގަމުން އައި ޒިދާންގެ ނަޒަރު މަޔާން އާ އެކު ހުއްޓިގެން އޭނާއަށް ބަލަހައްޓައިގެން ހުރި އަންހެން ކުއްޖާއަށް ހުއްޓުނެވެ. މަސްޓާރޑް ޔެލޯ ކުލައިގެ ކަކުލައި ހަމައަށް އަރާ ހެދުމެއްގައި ޒީވާ ހުރިއިރު ހެދުމުގެ އަތް ވަނީ ވަކި ހިސާބަކުން ފުއްޕާލާފައެވެ. ހެދު މުގެ މެދެއްހާހިސާބުން ބަންދެއްއައްސާލައިފައިވާއިރު ޒީވާގެ އުނަގަނޑުގެ ހިމަކަން ފާޅުވެވޭ ހުއްޓެވެ. މަޑު މުށިކުލައިގެ ސޯލް ރީތި ގޮތަކަށް އޮޅާލާފައިވާއިރު އެ ދޮން މޫނުގައި ވަނީ ލުއި މޭކަޕެއް ކޮށްފައެވެ. ދެއަތުން ކުރިމައްޗަށް ވާ ގޮތަށް ބިސް ކުލައިގެ ޓޯޓް ބޭގް އެއް ހިފައްޓާލައިގެން ހުރިއިރު ޒީވާގެ ރީތިކަން އިތުރުކޮށްދެއެވެ.\n” މީ ކޮންކުއްޖެއް ” ޒިދާންގެ އަޑަށް ޒީވާ ދިޔައީ ސިއްސައިގެންނެވެ.ދެންމެ އެ ޒުވާނާއާ ދިމާލަށް ކަޅި ޖަހާ ނުލާ ބަލަން ހުރެވުނު ގޮތުން ޒީވާ ލަދު ގަތެވެ. އަވަސް އަވަހަށް އިސް ޖަހާލިއިރު އެ މޫނަށް ވަނީ ޖަންބު ކުލަ ފާއްދާލާފައެވެ. ” ކިހިނެއްވީ ރީތި ވީ ދޯ ” މަޔާން ޒިދާންގެ ކޮނޑުގައި އަތުން ޖަހާލަމުން ހިނގަނޑެއް ޖަހާލިއެވެ. ” އަނގަ ގަދަ މީހެއް މީ ހުވާ ” ޒިދާން ބޯ ހޫރުވާލުމަށްފަހު ލޮލުގެ އިޝާރާތުން މަޔާން އަށް ޒީވާ ދައްކާލިއެވެ. ” މީ ދޯ މީ ހަންޑިއެއް ހަހާ ހަހަ …… އެ ދޮގު މީ ޒަޔާން ބޭބެގެ ދަރިފުޅު ޒީވާ ” މަޔާން ފުރަތަމަ މަޖާ ވެލުމުން ޒިދާން ލޯ އަޅާލިއެވެ. މަޔާން އަވަހައް ސީރިއަސް ވެލީ ޒިދާން ރުޅިއައިސް ދާނެތީއެވެ. ” އާ ވަރަށް ފެންނަ ވައްތަރު ޖަހާތީއޭ މި ބެލެނީ އެހާ ވަރަށް …. ހާދަ ތަފާތޭ މިހާރު ”\nޒިދާން ޒީވާއާ ދިމާއަށް ވަރަށް ފުންކޮށް ބަލާލިއެވެ. ” ފެންނަ ވައްތަރު ޖަހާތީތަ ނޫނީ އެހެން ކަ މެއް ވެގެންތަ މާ ވަރަކަށް ތި ބަލަނީ ” ޒީވާއަށް އެއްޗެއް ބުނަން ފުރުސަތު ނުދީ އަނެއްކާވެސް މަޔާން ވާހަކަ ދައްކަން ފެއްޓިއެވެ.\n” ޒީވާ ޑޯނޓް މައިންޑް އެނގޭ ޔާން ވަރަށް ހުސް އަނގަ ތަޅާނެ ” ޒިދާން މަޔާންގެ އިސްތަށި ގަނޑު ހާވާލަމުން ޒީވާ އަށް ބުނެލިއެވެ. ޒިދާން އެހެންބުނު މުން މަޔާން ލަދުގަތެވެ. ފާހާނައަށްށޭ ކިޔާ އަވަހަށް ދުއްވައިގަތެވެ. މަޔާންގެ މިއަ މަލުން ޒީވާ ހީލިއެވެ. އަދި ވަރަށް ލަދުން ހުރެ ޒިދާން ގާތު ޒަލަފް ގެ ވާހަކަ އަހާލިއެވެ. ޒިދާން ޒީވާ ގާތު އޭނާގެ ފަހަތުން އައުމަށް އެދުނެވެ. ޒިދާން ޒީވާ ގޮވައިގެން2ވަނަ ފްލޯ އަށް އެރިއެވެ. އަދި ޒިދާން އާއި މަޔާން ގެ ކޮޓަރިއާއި ޖެހިގެން ހުރި ކޮޓަރި ޒީވާ އަށް ދައްކާލަ މުން މީ ޒީވާގެ ކޮޓަރިއޭ ބުނެލިއެވެ. އަދި މެންދުރު ގެ ކެޔު މުން އެންމެނާ ބައްދަލުވާނެ ކަމަށް ބުނަ މުން ޒިދާން އޭނާގެ ކޮޓަރިއަށް ވަނެވެ.\nޒަލަފް ގެ ފަރާތުން ޒީވާ އައި ހަބަރު ލިބުމުން ހަސަނާއި އާލި މާ ޒީވާގެ ގާތަށް ދިޔައެވެ. އެތައް އިރަކު އެ ދެމަފިރިންނާ ވާހަކަ ދައްކާލަން އިނދެވުމުން ޒީވާ ވެސް ހުރީ ހިންހަމަޖެހިފައެވެ. އޭނާއަށް އަޅާލާ މަންމަ ނެތް ދުވަހަކުންވެސް ހިމާޔަތް ދޭނެ ކަ މުގެ ޔަގީންކަން މި އާއިލާއިން ޒީވާއަށް ލިބު މުންނެވެ. ހަސަނާއި އާލިމާ ނުކުތުމުން ޒީވާ ކޮޓަރިއަށް ނަޒަރު ހިންގާލިއެވެ. ކޮޓަރީގެ ކުލަ ޒީވާއާ ކިތަންމެހާވެސް ގުޅެއެވެ. މުޅި ކޮޓަރީގައި ވަނީ ބިސްކުލަ ލާފައެވެ. ފަރނީޗާތައް ހުދު ކުލައިން ހުރިއިރު ކޮޓަރި ޒިވާއަށް ވަރަށް ކަމުދިޔައެވެ.\nއަލަ މާރީގެ ތެރެއަށް ފޮށީގައި ހުރި އަންނައުނުތައް އަޅާ ކޮޓަރި ތެރޭ ގެނައި އެއްޗެހި އަތުރާލު މަށް ފަހު ޒީވާ އާންމުކޮށް ގޭގައި އުޅޭއިރު ލާ ކަހަލަ ހެދު މަކާ ފުޅާ ހަރުވާޅެއް ހިފައިގެން ފާހާނާއަށް ވަނީ ކާން ގޮވުމުގެ ކުރިން އަވަހައް ފެންވަރާލާ ނަމާދު ކޮށްލު މުގެ ބޭނު މުގައެވެ.\nކޮޓަރީގެ ދޮރުގައި ޓަކި ޖަހާލި އަޑަށް އެނދު މަތީ އޮތް ޒީވާ އަވަހައް ތެދުވެ ގޮސް ދޮރު ހުޅުވާލިއެވެ. ” ދައްތާ މަންމަ ބުނީ އަންނާށޯ ކާން ” ލީނާ ފުޅާ ހިނިތުންވުމަކާއެކު ޒީވާއަށް ބުނެލިއެވެ. ” އާ މިދަނީ ” ޒީވާވެސް ލީނާ އަށް ހިނިތުންވުމެއްދެމުން ބުރުގާ ރީތިކޮށްލިއެވެ.އަދި ކޮޓަރީގެ ދޮރު ޖަހާލަމުން ލީނާ ގެ ފަހަތުން ހިނގައިގަތެވެ.\nސިޓިންރޫމް ސޯފާގައި އިށީންދެލައިގެން ތިބި އެންމެންގެ ނަޒަރު ސިޑިން ފައިބައިގެން އައި ލީނާ އާ ޒީވާއަށް ހުއްޓުނެވެ. ދެ މީހުންވެސް އިސްކޮޅުން އެއްވަރުވުމުގެ ސަބަބުން ހީވަނީ އެއްއުމުރެއްގެ ދެކުދިންހެންނެވެ. “ހިނގާ ކާން ދާން އަވަހައް ޒީވާ އަންނަންދެން މި ހުރީ ” ޝިފާ އެންމެނަށް ބުނެލަމުން އާލާއާއެކު ޒީވާ ގެ އަތުގައި ހިފައިގެން ކާކޮޓަރިއަށް ދާން މިސްރާބު ޖެހިއެވެ. މެންދުރުގެ ކެޔުމުން އެން މެނާ ޒީވާއާ ބައްދަލުވިއެވެ. އެންމެންވެސް ޒީވާއާ ވަރަށް ގުޅެއެވެ.\nހަވީރުގެ ހިތްގައިމު ވަގުތު މަޔާން އާއި ލީނާ އާއެކު ސިޓިންރޫމް ސޯފާގައި އިށީންދެލައިގެން ޓީވީ ބަލަން އިން ޒީވާ އިނީ ފޫހިވެފައެވެ. ” އޭ ބްރޯ ހިނގާ ރައިޑަކަށް ” ޒިދާން ގެ އަޑަށް ތިން މީހުން އެއްފަހަރާ ބަލާލިއިރު ޒިދާން ހެވިލާފައި އައިޝްގެ އަތުގައި ހިފާލައިގެން އައިއިރު އެ މޫނު މަތިން ފެންނަނީ ތާޒާކަ މެވެ. ” ކޮންކޮޅަކުން އިރު އެރި ދުވަހެއް ” މަޔާން ޒިދާން އާ ދި މާކޮށްލީ އެހެންޔާ އޮފީހުން އަންނަ ގޮތަށް ނިދާ މަރުވެފައި އޮންނަ މީހަކު މިއަދު ހޭލާ ހުރެފައި މޫޑު ވެސް ރަގަނޅުވީމައެވެ. މަޔާންގެ އަޑަށް ލީނާ އަޑުގެކޮޅަށް ހޭންފެށިއިރު ޒީވާ ގާތަށް ވެސް ހިނިއައެވެ. ” އަބަދުވެސް އަރާ ކޮޅުން ދޯ އިރު އަރާނީ ” ޒިދާން މަޔާން އަށް ލޯ އަޅާލަމުން އަންނަންޔާ އަންނަހަރޭ ކިޔާ ހިނގައިގަތެވެ. މަޔާން ވެސް ޒީވާ އާއި ލީނާ ގާތު އަންނާށޭ ބުނެ ޒިދާން ގެ ފަހަތުން ދުއްވައިގަތެވެ. ލީނާ ދާނަންހޭ އެހުމުން ޒީވާ އެއްބަސްވެލީ ފޫހިވެފައި ހުރި ވަރުންނެވެ. އަދި ލީނާ ގާތު ރީތި ވެލައިގެން އިނދެވުނުކަން ނަސީބެކޭ ބުނެލިއެވެ. ލީނާ ހީލުމަ ށްފަހު ޒީވާ ގެ އަތުގައި ހިފައިގެން ހިނގައިގަތެވެ.\nފަސް މީހުން އެކީ ކާރުގައި ދުއްވާލަން ދިޔަ އިރު ޒިދާން އިނީ ދުއްވަންށެވެ. ޒިދާން ކައިރީ ކުރީގައި މަޔާން އިން އިރު ފަހަތުގައި އިނީ ލީނާ ގެ އިތުރުން ޒީވާއާއި އައިޝްއެވެ. އައިޝް އިނީ ޒީވާގެ އުނގުގައެވެ. އިރުއޮއްސެންދެން ދުއްވާފައި ފަސް މީހުން އައީ ކައިރި ރެސްޓޯރެންޓަކުން ސައިވެސް ބޮއިގެންނެވެ. ޒީވާ ވެސް އެން މެނާ ރައްޓެހި ވި އިރު މަޔާންގެ މަޖާ މިޒާޖުގެ ސަބަބުން އެންމެން ތިބީ ހީ ހީ ހަލާކު ވާވަރު ވެފައެވެ.\nރޭގަނޑުގެ ވަގުތު މާލޭގެ މަގުތަކުގެ ހަ މަހިމޭން ކަން ވަނީ ދުއްވާއެއްޗެހިން ނަގާލާފައެވެ. ހެވެން ގޭގެ ކުރި މަށްޗަށް ހުއްޓާލި ކާރުން ފޭބި………………… ……………\nލޯބި June 15, 2013\nދިމާވި އާދަޔާ ޚިލާފް ޒުވާނާ (ތިރީސް ހަތަރުވަނަ ބައި)\nބިރުވެރި ލޯބި September 4, 2021\nޝެރިން (23 ވަނަ ބައި)


މޫދަށް އެރުމުގެ މުހިއްމުަކަން – DhiDaily\nމޫދަށް އެރުމުގެ މުހިއްމުަކަން\nހުުކުރު ދުވަހު މޫދަށް ދިއުމަކީ ދިވެހިންގެ ތެރޭގައި ވަރަށް ކުރީއްސުރެވެސްކޮށް އުޅުނުކަމެކެވެ. އެގޮތުން ހުކުރު ދުވަހު ލިބޭ ހުސްވަގުތު ޢާއިލާ އަދި ރައްޓެހިންނާއި އެއްކޮށް ހޭދަކޮށް ޕިކްނިކްހަދާލުމަކީ ހިތްހަމަޖެހުން ލިބޭކަމެެކެވެ. އެގޮތުން ފެތުމަކީ ހަށިގަނޑަށް ވަރަށް ވެސް ފައިދާހުރި ކަސްރަތު ލިއްބައިދޭ އަދި ފޫހިފިލުވާލާ ހިތްހަމަޖައްސާލަންވެސްކޮށްލަން ރަނގަޅު ކަމެކެވެ.\nމިދަންނަވާލި ސަބަބުތަކުގެ އިތުރުން ފެތުމަކީ ރައްކާތެރިވުމުގެ ގޮތުން ކޮންމެ ފަރާތަކަށް ވެސް އިނގެންޖެހޭނެކަމެކެވެ. އަދި މީހެއްގެ ފުރާނަ ސަލާމަތްކުަރަންޖެހުނަސް ފަަތަން އިނގޭނަމަ އެމީހަކު ސަލާމަތްކޮށްދެވޭނެެއެވެ. ފެތުމުގެ ސަބަބުން ލިބޭ ސިއްޙީ މަންފާތަކަށް ބަލާއިރު ސައިންޓިސްޓުން ބުނާގޮުތުގައި ސްޓްރޯކް ޖެހުމުން މީހާ ވަރަށް ބޮޑަށް ދުރުކޮށްދެއެވެ. ހަށިގަނޑުގެ ހުރިހާ މަސްތައްވެސް ފަތާއިރު މަސައްކަތް ކުރުމުގެ ސަަބަބުން ސިކުނޑިއަށް އޭގެ ބޮޑެތި ފައިދާތައްވެއެވެ. އަދި މޫދަށް އެރޭ ކޮންމެ ފަހަރަކު މީހާގެ ހަށިގަނޑަށް ފިނިވެގެންދެއެވެ.\nއެގޮތުން ބޮޑުވެގެން އަންނަ ކުދިންނަށް ފަތަން ދަސްކޮށްދިނުމަކީ ވަަރަށް މުހިއްމުކަމެކެވެ. އަދި ޚާއްސަކޮށް ރާއްޖެފަދަ ކަނޑުގެ ސަރަަހައްދު ބޮޑު ގައުމެއްގައި އުޅޭއިރު ކޮންމެ މީހަކުވެސް ފަތަން ދަސްކުރުން މުހިއްމެވެ. ތިމާގެ ފުރާނަ ސަލާމަތްކޮށް އަދި އެހެން މީހެއްގެ ފުރާނަ ސަލާމަތްކޮަށްދޭންޖެހިދާނެ ޙާލަތެއް މެދުވެރިވެދާނެއެވެ. ފެތުމަކީ ކުރިއަށްދާންވެސް ރަނގަޅުދާއިރާއެކެވެ. އެގޮތުން ރާއްޖެއަކީ މި ސަރަހައްދުގައި ހިމެނޭ ގައުމްތަކުގެ ތެރެއިން ފާހަގަކޮށްލެވޭފަދަ ފެތުންތެރިންނެއްތިބި ގައުމެެކެވެ. އަދި ސަރަަހައްދީ ގޮތުން ފެތުމަކީ ވަރަށް ވެސް މަގުބޫލު ކުޅިވަރެކެވެ.\nސިއްހީ މާހިރުން ވިދާޅުވާގޮތުގައި އިންސާނާގެ ހަށިގަނޑު ދުޅަހެޔޮޮކޮށް ހުރުމަށްޓަކައި ކާޑިއޯ ވަސްކިއުލަރ ސިސްޓަމް ވަރުގަދަވާންޖެހޭނެއެވެ. އެގޮތުން ފެތުމުން ހަށިގަނޑުން އެތައް ބައިވަރު ބޭކާރު މާއްދާތަކެއް ބޭރުކޮށްދެއެވެ.\nހަށިގަނޑުގެ ހުރިހާ މަސްތަކަކަށް ވެސް ވާންވެ ގައިގެ ހުރިހާ ހިސާބަކަށް ކަސްރަތުލިބެއެވެ. ދިރާސާތަކުން ދައްކާގޮތުގައި ދުޅަހެޔޮ މީހުން އެންމެ ގިނައިން ކުރާ އެއް ކަސްރަތަކީ ފެތުން ކަމަށެވެ. އަދި ފަތަން ފެށުމުން ހަށިގަނޑަށް އޭގެ ފަސޭހަކަން އިހުސާސް ކުރެވެން ފެށުމުން ގިނަގިނައިން ފަތަންދާހިތްވާނެކަމަށް ވެސް ވެއެވެ.\nފެތުމަކީ ހިތްހަމަޖެހުމާއި ވެސް ވަަރަށް ބޮޑަށް ގުޅިފައިވާކަމެކެވެ. އާއިލާ އަދި ރައްޓިހިން ގޮވައިގެން އަތިރިމައްޗަށް ނޫނީ މޫދަށް ގޮސްފައި ދޮންވެލީގައި ޖެހިލާ އަވީގައި އުޅެލައި މޫދަށް އެރުމަކީ ނަފްސާނީގޮތުން ސިކުނޑިއަށް ވެސް ކުރާ ވަރަށް ރަނގަޅު ރާހަތެކެވެ. ރާއްޖޭގައި އެހެން ނޫނަސް ޚާއްސަކޮށް މޫދަށް އެރެން ކަނޑައަޅާފައިވާ ދުވަސްތަކާއި ސަބަބުތައް ހުރެއެވެ.\nއެގޮތުން ރޯދަ މަހެއް ފެށުމުގެ ކުރިން ވާންޖެހޭ ތައްޔާރީތައްވެ ކުރަންޖެހޭ ކަންތައް ކޮށް ނިންމުފަށްފަހު މޫދަށް ނުދާ މީހަކު މަދުވާނެއެވެ. އަދި މިހެން ދާއިރު ގެންދަން ތައްޔާރުކުރާ ތަފާތުވައްތަރުގެ ކެއުންތައްވެސް ދިވެހިންގެ ތެރޭގައި ހުރެެއެވެ. އަނބުމަޖާ މިއީ މީގެތެރެއިންވެސް ފާހަގަކޮށްލެވޭ އެއްޗެކެވެ.\nހުކުރުދުވަހަކީ އެންމެންވެސް ޢާއްމުގޮތެއްގައި މޫދަށް އެރެންދާ ދުވަހެކެވެ. ނަމަވެސް މިގޮތަށް ގޮސްފައިވެސް ރައްކާތެރިވެ ސަމާލުަކަންދޭންޖެހޭ ކަންތައްތައް ހުންނާނެއެވެ. ފަތަން ނޭނގޭ ފަރާތެއް ވެއްޖިއްޔާ ސަލާމަތީ ވަސީލަތެއް ނުވަތަ އެކަނި މޫދަށް އެރިގެންނުވާނެއެވެ. އަދި ފަތަން އެނގުނަސް މީހުންނާއި ވަކިން އެއްގަމާއި ދުރުގައި އޮތުމަކީ ވެސް ބުއްދިވެރިކަމެއްނޫނެވެ. އަބަދުވެސް މޫދަށް އެރޭ ސަރަހައްދެއްގެ އޮއިވަރު ހިނގާގޮތް ބަލައި އެ ސަރަހައްދުގެ ހަގީގަތް ބެލުމަށްފަހުގައި ނޫނީ ނުފައިބާށެވެ. ބައެއް ސަރަަހައްދުތަކަކީ ވަކި ދުވަސްވަރެއްގައި ވަކި ގޮތަކަށް އޮއިވަރު ދައުރުވާތަންތަންކަމަށްވުމުން ހިނގާފާނެ ހާދިސާއަކުން ރައްކާތެރިވުމަށް މިފަދަ މައުލޫމާތު އިނގުން މުހިއްމެވެ.\nއަދި މޫދަށް އެރޭއިރު އެ ސަރަހައްދުގައި އުޅޭ މަސް މަހާމެހީގެ މައުލޫމާތުތައްވެސް ކޮންމެވެސް ވަރަކަށް އެނގުން މުހިއްމެވެ. ސަަބަބަކީ ބައެއް އެއްޗިއްސަކީ އެ އެއްޗިހީގެ ވިހައިން އިންސާނުންނަށް ބޮޑެތި ގެއްލުންތައްވެ ބައެއް ފަހަރު ދިމާވާ ހާދިސާތަކުގައި މީހުންގެ ފުރާނައަށް ނުރައްކާވެފައި އެބަހުއްޓެވެ. އަދި މޫދުގައި ހުންނަ ބައެއް މުަރަކަތަކަކީ އޭގައި އަތްލެވި ނުވަތަ އެނޫންވެސް ގެއްލުމެއްވެއްޖިއްޔާ މަރުވާ ތަކެއްޗެވެ. އެހެން ކަމުން މޫދަށް އެރޭއިރު ކޮންމެ މީހަކުވެސް މިކަންތައް ހަނދާން ބަހައްޓާލުން މުހިއްމެވެ.


Anas, Male' Ge Mayor Kamah Vaadha Kurevvumah Form Husha Alhuvvaifi - Vaguthu\nއަނަސް، މާލޭގެ މޭޔަރު ކަމަށް ވާދަކުރެއްވުމަށް ފޯމް ހުށަހަޅުއްވައިފި\nމާލޭގެ މޭޔަރު ކަމަށް ވާދަކުރެއްވުމަށް އަނަސް ފޯމް ހުށަހަޅުއްވަނީ. --\nސަރުކާރު ކޯލިޝަންގެ މައި ޕާޓީ، އެމްޑީޕީގެ ސެކްރެޓަރީ ޖެނެރަލް އަނަސް އަބްދުއްސައްތާރު، އަންނަ އޭޕްރީލް މަހު އޮންނަ ލޯކަލް ކައުންސިލް އިންތިހާބުގައި މާލޭގެ މޭޔަރު ކަމަށް ވާދަކުރެއްވުމަށް އިލެކްޝަންސް ކޮމިޝަނަށް އިއްޔެ ފޯމް ހުށަހަޅުއްވައިފިއެވެ.\nއެމްޑީޕީން މިދިޔަ މަހުގެ ފަހުކޮޅު ބޭއްވި ޕްރައިމަރީގައި މާލޭގެ މިހާރުގެ މޭޔަރު ޝިފާ މުހައްމަދު ބަލިކުރައްވައި، މާލޭގެ މޭޔަރުކަމުގެ އެ ޕާޓީގެ ޓިކެޓް، ގާނޫނީ ވަކީލް އަދި ބާ ކައުންސިލްގެ މެމްބަރު އަނަސް ކަށަވަރު ކުރެއްވީ ގިނަ ބަޔަކު ހައިރާންކޮށްލައިފައެވެ. އަނަސްއާ އެކު، އެމްޑީޕީން މާލޭގެ 19 ދާއިރާ އަށް ވާދަކުރާ ކެންޑިޑޭޓުން ވެސް މިއަދު ވަނީ އިލެކްޝަންސް ކޮމިޝަނަށް ފޯމު ހުށަހަޅައިފަ އެވެ.\nގާނޫނީ ވަކީލެއްގެ ގޮތުގައި ގިނަ ދުވަހު މަސައްކަތް ކުރެއްވި އަނަސް ވަނީ މާލޭގެ ހުރިހާ ރައްޔިތުން އޭނާ އަށް ތާއީދުކޮށް ދެއްވުމަށް އެދިވަޑައިގެންފައެވެ.\nއަނަސް އަކީ ކުރީގެ ރައީސް އަބްދުﷲ ޔާމީންގެ ވެރިކަމުގައި އެމްޑީޕީ އެންމެ ހީނަރުވި ދަނޑިވަޅުގައި ޕާޓީގައި އެންމެ އިސްކޮށް އުޅުއްވި އެއް ބޭފުޅާއެވެ. އެގޮތުން، އެމްޑީޕީއަށް ކުރީގެ ސަރުކާރުގެ ފިއްތުންތައް އައި ދުވަސްވަރު، އެ ޕާޓީގެ ކުރީ ސަފުގައި އުޅުއްވި އެއް ބޭފުޅަކީ ވެސް އަނަސްއެވެ.\nމާލޭގެ މޭޔަރުކަމުގެ މަގާމު އަނަސް ކާމިޔާބު ކުރައްވާނީ 12،000 ވޯޓާ އެކު ކަމަށް، ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ދާދި ފަހުން ވަނީ ވިދާޅުވެފައެވެ.\nއެމްޑީޕީން ލޯކަލް ކައުންސިލް އިންތިޚާބުގެ ކެމްޕޭން ލޯންޗު ކުރުން އަންނަ ހުކުރު ދުވަހުގެ ރޭ ރާއްޖޭގެ ހުރިހާ ރަށެއްގައި ބޭއްވުމަށް ވަނީ ހަމަޖެހިފައެވެ.\nތިއޮތީ12000 ކީއްކުރަން 20ވޯޓް ވެސްނުލިބޭނެ އިރާދަކުރެއްވިއްޔާ\nޔާމިންގެފަރާތުންނުކުންނަ ކެޑިޑޭޓްކަމައްލަފާކުރެވެނީ ކާމިޔާބް ކުރާނީ އިންޝާﷲ\nފެބުރުއަރީ 18, 2020 09:55\nތެޅިތެޅި ތިބެންޖެހޭނީ ޔާމިންޕާޓީކާމިޔާބްކުރާނީ އިންޝާﷲ ވ.ރައްއުފާވެރި ހަބަރެއް\nމިހާރުވެސްފެންނަކަހަލަ ޔާމިން ޕާޓީންކާމިޔާބްކޮއްގެން އުޅޭހެން\nފެބުރުއަރީ 18, 2020 09:57


Money Heist Ge Nairobi Telegu Bahun Vaahaka Dhakka? - Vaguthu\nމަޝްހޫރު ސްޕެޝިގެ ޓީވީ ސީރީޒް މަނީ ހެއިސްޓްގެ ތަރި އަލްބާ ފްލޮރެސް ނުވަތަ ނައިރޯބީގެ ވީޑިއޯއަކަށް އެތައް ބައެއްގެ ސަމާލުކަން މި ވަނީ ލިިބިގެން ގޮސްފައެވެ. ކްރައިމް ޑްރާމާ ސީރީޒއެއްގެ ގޮތުގައި ފާހަގަކޮށްލެވޭ މަނީ ހެއިސްޓުން ނައިރޯބީ މަޝްހޫރު ވެގެން ދިޔައިރު، އޭނާ މީގެ ކުރިން ކުޅުނު ރޯލްތަކުން ޓެލެގޫ ބަހުން ވާހަކަދައްކާ ވީޑިއޯއެއް މީހާރު މީސް މީޑިއާގެ ސަމާލުކަން މި ވަނީ ހުއްޓިފައެވެ.\nއުމުރުން 33 އަހަރުގެ އަލްބާގެ އެ ވީޑިއޯއިން ފެންނަނީ އޭނާ އަންދްރާ ޕްރަދޭޝްގެ އަންހެނެއްގެ ގޮތުގައި 2013 ވަނަ އަހަރު ނުކުތް ފިލްމް ވިސެންޓެ ފެއްރެރް އިން ފެނިގެންދާ މަންޒަރެވެ. އެ ވީޑިއޯއެތައް ބައެއްގެ ސަމާލުކަން ދަމައިގެންފިއެވެ. ހާއްސަކޮށް އޭނާގެ ފޭނުންގެއެވެ.\nއެ ވީޑިއޯއިން ފެނިގެން ދަނީ އަލްބާ ސާރީ އަޅައިގެން ހުންނަ މަންޒަރެވެ. އަދި އެ ފިލްމްގައި އޭނާ އަދާ ކުރަނީ ޝާމިރާގެ ރޯލެވެ. އަންދްރާ ޕްރަދޭޝްގެ އަންދަޕުރަމްއަށް ނިސްބަތްވާ އަންހެނެއްގެ ގޮތުގައެވެ.\nއެ ވީޑިއޯ އެންމެ ފުރަތަމަ ހިއްސާކޮށްފައި ވަނީ މީގެ ފަސް ދުވަސް ކުރިން ޓިކްޓޮކްގައެވެ. އެއާއެކު އެތައް ހާސް ބަޔަކު އެ ވީޑިއޯ ބަލައި، ރިއެކްޓް ކޮށްފިއެވެ. އަދި ފަހުން ޔޫޓިއުބްއަށް އެ ވީޑިއޯ ލުމުން 7.8 ލައްކަ ވިއުސް އެ ވީޑިއޯއަށް ލިބިގެން ގޮސްފައި ވެއެވެ. އަދި 8000 އަށްވުރެ ގިނަ ލައިކް އެ ވީޑިއޯއަށް ލިބުނެވެ.\nއެ ވީޑިއޯ މީސް މީޑިއާގައި ދައުރުވާން ފެށުމާއެކު އޭނާއަކީ ވާަސަޓައިލް މޮޅު އެކްޓަރެއްގެ ގޮތުގައި ގިނަބަޔަކު ސިފަ ކުރަން ފެށިއެވެ. އަދި އޭނާގެ ފޭނުން އިތުރުވާން ފެށިއެވެ.\nއޭނާ ބޮޑަށް ސަމާލުކަން ލިބިގެން ގޮސްފައި ވަނީ މަނީ ހެއިސްޓުންނެވެ. އޭނާގެ ފޭނުން އޭނާއަށް މަރުދޭ ކަން އިނގެނީ އެ ސީރިސްގެ ވާގޮތް މީސް މީޑިއާގައި ވާހަކަދައްކާ މީހުން އިންތިހާއަށް އިތުރުވެގެން ދިއުމުންނެވެ.\nމަނީ ހެއިސްޓް ފޭނުން ކޮބާ؟ ދެން އޮތީ ފަހު ސީޒަން!


ފުލުހުންގެ 86 ވަނަ އަހަރީ ދުވަހުގެ މުނާސަބަތުގައި ބޭއްވެވި ޖަލްސާގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\nފުލުހުންގެ 86 ވަނަ އަހަރީ ދުވަހުގެ މުނާސަބަތުގައި ބޭއްވެވި ޖަލްސާގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n29 މާރިޗު 2019، ރިފަރެންސް: SA/RIMS/2019/26\nރައްޔިތުންގެ މަޖިލީހުގެ ރައީސް އޮނަރަބްލް ޤާސިމް އިބްރާހީމް، މިނިސްޓަރ އޮފް ހޯމްއެފެއާޒް އައްޝައިޚް ޢިމްރާން ޢަބްދުﷲ، ދައުލަތުގެ ވަޒީރުން، ކޮމިޝަނަރ އޮފް ޕޮލިސް މުޙައްމަދު ޙަމީދު، ޑެޕިއުޓީ ކޮމިޝަނަރ އޮފް ޕޮލިސް ޢަބްދުލްމަންނާން ޔޫސުފް، ފުލުހުންގެ އިސް އޮފިސަރުން، އެހެނިހެން ރޭންކްތަކުގެ ހުރިހާ އޮފިސަރުން، ޙާޒިރުވެވަޑައިގެން ތިއްބެވި އެންމެހައި ބޭފުޅުން؛\nފުލުހުންގެ މި އުފާވެރި އަހަރީ ދުވަހުގެ މުނާސަބަތުގައި، ދިވެހި ފުލުހުންގެ ހުރިހާ ރޭންކްތަކެއްގެ ޚިދުމަތްތެރިންނަށް ވަރަށް އިޚްލާޞްތެރިކަމާއެކު މަރުޙަބާއާއި ތަހުނިޔާ ދަންނަވަން.\nފުލުހުންގެ 86 ވަނަ އަހަރީ ދުވަސް ފާހަގަކުރާއިރު، ދިވެހި ފުލުހުންގެ ޚިދުމަތް މިއަދާ ހަމަޔަށް ގެނެސްދެއްވުމުގައި މަސައްކަތް ކުރެއްވި، ކުރީގެ ހުރިހާ ފުލުހުންނަށްވެސް އަޅުގަނޑު ޝުކުރު ދަންނަވަން.\nމި ރަސްމިއްޔާތު ފެށިގެން އެދިޔައީ، ފުލުހުންގެ ޚިދުމަތެއް އޮތުމުގެ މަޤްޞަދާއި ބޭނުން، އަޅުގަނޑުމެންގެ ހިތްމައްޗަށް ގެނެސްދެމުން. އެއީ ރައްޔިތުންނަށް ޚިދުމަތް ކުރުން. އެ ޚިދުމަތުގެ އަގު ވަޒަންކުރުމުގެ ގޮތުން، ދެންމެ ހަނދާނީ ފިލަޔާއި، ޚިދުމަތުގެ ކުލަ ލިބިވަޑައިގެންނެވި ހުރިހާ ބޭފުޅުންނަށް، އެބޭފުޅުންގެ ޚިދުމަތުގެ އަގު ވަޒަންކުރަމުން، އިޚްލާޞްތެރިކަމާއެކު މަރްޙަބާއާއި ތަހުނިޔާ ދަންނަވަން.\nދިވެހި ފުލުހުންގެ ޚިދުމަތަށް 86 އަހަރު ފުރުނު ކަމުގައިވިޔަސް، މަދަނީ ޚިދުމަތެއްގެ ގޮތުގައި ފުލުހުންގެ ޙަރަކާތްތައް ހިނގަން ފެށިތާ މިވީ އަދި އެންމެ 15 އަހަރު. ރައްޔިތުންނާ ގާތުން ޚިދުމަތްދޭ ބައެއްގެ ގޮތުގައި ފުލުހުންގެ ޚިދުމަތްތައް ވިލަރެސް ކުރެވި، ރާއްޖޭގެ ހުރިހާ އަތޮޅުތަކެއްގައި ފުލުހުންގެ ޚިދުމަތް މިހާރުވަނީ ޤާއިމުކުރެވިފައި.\nއެހެންނަމަވެސް، އަޅުގަނޑުމެން ބޭނުންވާ ފެންވަރަށް، އަދި ރައްޔިތުން އެންމެ އެދޭގޮތަށް، ފުލުހުންގެ ޚިދުމަތްތައް، ހުރިހާ ރަށެއްގައި ފޯރުކޮށްދެވޭކަށް އަދި ނުފެށޭ. އެކަން މިހާތަނަށް ހާސިލުނުވެ އޮތީ ވަރަށްގިނަ ހުރަސްތަކާއި، ވަރަށްގިނަ ގޮންޖެހުންތަކެއްވެސް ހުރީމާ.\nފުލުހުންގެ މުއައްސަސާއަށް ބޭނުންވާ މިންވަރަށް ވަސީލަތްތައް ނެތުމުގެ އިތުރުން، އެކަށީގެންވާ މިންވަރަށް، އިންސާނީ ވަސީލަތްތައްވެސް ތަރައްޤީ ކުރެވިފައި ނެތުމުން. އެހެންނަމަވެސް، ރައްޔިތުންނަށް ޚިދުމަތް ދިނުމުގައި، ފުހުހުން އަންނަނީ ވަރަށްބުރަ މަސައްކަތްތަކެއް ކުރަމުންކަން އަޅުގަނޑު ފާހަގަކުރަން.\nމިއީ އެތައް ސަތޭކަ ރަށެއްގައި މީހުން ދިރިއުޅޭ ޖަޒީރާއެއް. އެހެންކަމުން، ކޮންމެ ރަށެއްގައި ފުލުހުން ބައިތިއްބައިގެން ޚިދުމަތް ދިނުމަކީ، އެހާ ފަސޭހަ ކަމެއްނޫން. އެހެންނަމަވެސް، އެ ރަށްރަށުގައި ފުލުހުން ތިބުމަށް ރައްޔިތުން ބޭނުންވާ މިންވަރު، މިދިޔަ ރިޔާސީ ކެމްޕެއިންގެ ތެރޭގަޔާއި، މިހާރު ރަށްރަށަށް ކުރަމުންމިދާ ދަތުރުތަކުން އަޅުގަނޑަށް އެނގޭ.\nފުލުހުންނަކީ ވަޒީފާއެއް އަދާކުރުމަށްވުރެ ބޮޑަށް ރައްޔިތުންނަށް ޚިދުމަތް ކުރުމަށް ތިބޭ ބައެއް. އަޅުގަނޑުމެން ކޮންމެ މީހަކަށް، އެއްވެސް ފިކުރެއް ވިސްނުމެއްނެތި، އެމީހެއްގެ ދިރިއުޅުމާއިގެން ކުރިއަށް މި ދެވެނީ ފުލުހުން ރެޔާއި ދުވާލު ހޭލައި ތިބެ އަޅުގަނޑުމެންގެ ސަލާމަތާއި ރައްކާތެރިކަން ކަށަވަރުކޮށްދޭތީ.\nނަމަވެސް، މުޖްތަމަޢުގެ އަމާންކަން ފުރިހަމަގޮތުގައި ދެމެހެއްޓޭނީ، ކުށް ކުރުމުން، ކުށްވެރިޔާ ހައްޔަރު ކުރަން ތިބުމުގެ ބަދަލުގައި، ކުށެއް ކުރުމުގެ ކުރިން ކުށްވެރިޔާ ހުއްޓުވައި، ރައްޔިތުންނަށް ރައްކާތެރިކަން ހޯދައިދޭން މަސައްކަތް ކޮށްގެން. ކުށަށް އަރައިގަތުމަށް މަގުފަހިވާ ކަންކަމަކީ ކޮބައިކަން ދެނެގަނެ، އެފަދަ ކަންކަން ހުއްޓުވައިގެން.\nސިޔާސީ ނުފޫޒުގައި ފުލުހުން ޖެހުމާއި، ކޮރަޕްޝަންގެ ޢަމަލުތައް ހިންގުމާއި، ޤާނޫނީ އިމުގެ ބޭރުން ކަންކަން ކުރުމަކީ، ފުލުހުންގެ އިތުބާރު ގެއްލޭ މައިގަނޑު ސަބަބުތައް. އެކަންކަމުގެ ސަބަބުން މިދިޔަ އަހަރުތަކުގައި ރައްޔިތުންގެ ކުރިމަތީގައި، މި މުއައްސަސާގެ ނަން އޮތީ ވަރަށް ބޮޑަށް ކިލަނބުވެ އިތުބާރު ގެއްލިފައި.\nނަމަވެސް، މި ފަހަކަށްއައިސް ފުލުހުން ސާބިތުކޮށްދެމުންދާ ޕްރޮފެޝަނަލިޒަމާއި، ޤައުމީ މަޞްލަޙަތަށް އިސްކަން ދިނުމުގެ ސިޔާސަތުގެ ސަބަބުން، އެ އިތުބާރު އަލުން އަނބުރާ ފުލުހުންނަށް ލިބެން ފަށާފައިވާކަން އަޅުގަނޑު އުފަލާއެކު ފާހަގަކުރަން. އަދި އަޅުގަނޑުގެ ވެރިކަމުގެ މި ވޭތުވެދިޔަ ހަތަރު މަހެއްހާ ދުވަހުގެ ތެރޭގައި، އެންމެ ރަނގަޅު ހެޔޮ ބަދަލެއް އައި މުއައްސަސާއެއްގެ ގޮތުގައި ފުލުހުންގެ މުއައްސަސާ، އަޅުގަނޑު މިއަދު ފާހަގަކުރަން. އެކަމަށްޓަކައި ތިޔަ ހުރިހާ ފުލުހުންނަށް އަޅުގަނޑު މަރުޙަބާ ދަންނަވަން.\nފުލުހުންގެ މުއައްސަސާ އިޞްލާޙު ކުރުމުގެ މަސައްކަތް، މި ވެރިކަމުގެ ފުރަތަމަ ދުވަހާއެކު އަޅުގަނޑުމެން ފަށައިފިން. ވެރިކަމުގެ މަސައްކަތު 100 ދުވަހުގެ ތެރޭގައި، ފުލުހުންނާ ގުޅޭގޮތުން ކުރުމަށް އަޅުގަނޑުމެން ކަނޑައެޅި ހުރިހާ ކަމެއް ފުރިހަމަކުރެވިފައިވާކަން އަޅުގަނޑު ނުހަނު އުފަލާއެކު ފާހަގަކުރަން.\nމިދިޔަ ހަފްތާގައި ނިމިގެންދިޔަ ފުލުހުންގެ މަހާސިންތާއަކީ، އޭގެތެރެއިން ވަރަށް މުހިއްމު ބައެއް. އޭގެއިތުރުން، އެންވަޔަރަންމަންޓް ޕޮލިސް ޤާއިމުކޮށް، އަމަން ބެލެހެއްޓުމާއި، ޓްރެފިކް ބެލެހެއްޓުމުގެ ކަންތައްވެސް ހަރުދަނާ ކުރެވިފައިވާކަން އަޅުގަނޑު ފާހަގަކުރަން.\nމިހާ ކުރު މުއްދަތެއްގައި ވަރަށް ބުރަ މަސައްކަތްތަކެއް ކުރައްވައިގެން، އެކަންކަން ފުރިހަމަކޮށްދެއްވި ކަމަށްޓަކައި މިނިސްޓަރ އޮފް ހޯމްއެފެއާޒް އައްޝައިޚް ޢިމްރާން ޢަބްދުﷲ އަށާއި، ކޮމިޝަނަރ އޮފް ޕޮލިސް މުޙައްމަދު ޙަމީދަށާއި، ފުލުހުންގެ އެގްޒެކެޓިވް ބޯޑުގެ ހުރިހާ މެންބަރުންނަށާއި، މުޅި ފުލުހުންގެ އިދާރާއަށް ވަރަށް އިޚްލާޞްތެރި ޝުކުރެއް ދަންނަވަން.\nފުލުހުންގެ މުއައްސަސާ އިޞްލާޙު ކުރުމުގެ މަހާސިންތާގައި، ޢާންމުން ބައިވެރިކުރަން އަޅުގަނޑުމެން ނިންމީ، ފުލުހުންގެ ޚިދުމަތަކީ ރައްޔިތުން ބޭނުންވާގޮތަށް، ރައްޔިތުންނާ އެންމެ ގާތުން ދެވޭ ޚިދުމަތަކަށް ހެދުމުގެ މަޤްޞަދުގައި. ޢާންމުންގެ ފަރާތުން މި މަހާސިންތާގައި 737 ޚިޔާލު ލިބިފައިވާކަން އަޅުގަނޑު އުފަލާއެކު ފާހަގަކުރަން.\nމިރޭ މި އިފްތިތާޙުކުރި ފުލުހުންގެ ސްޓްރެޓީޖިކް ޕްލޭނަކީ، ފުލުހުންގެ މަހާސިންތާގައި، ރައްޔިތުންނާއި ފުލުހުންގެ ފަރާތުން ލިބުނު މަޢުލޫމާތުގެ އަލީގައި އެކަށައަޅާފައިވާ ފަސް އަހަރުގެ ޕްލޭނެއް. ފުލުހުން ރަނގަޅު ކުރަންވީ ކަންކަމުގެ ތެރެއިން، ކުރިއަށް އޮތް ފަސް އަހަރުގެ ތެރޭގައި، އިސްކަންދޭނެ ފަސް ކަމެއްވެސް، މި ޕްލޭންގައި ވަނީ ކަނޑައެޅިފައި.\nފުލުހުންގެ ސްޓްރެޓީޖިކް ޕްލޭންގައިވެސް، ކުރިއަށް އޮތް ފަސް އަހަރުގެ ތެރޭގައި ކުރުމަށް އެންމެބޮޑު އިސްކަމެއް ދީފައިވާ ކަމަކީ، ރައްޔިތުންގެ ހިތްތަކުގައި ފުލުހުންނާމެދު އިތުބާރާއި ޔަޤީންކަން އުފެއްދުން. އެކަން ހާސިލު ކުރެވުމުން، މީހުން ކުށްތަކަށް އަރައިގަތުން މަދުވެ، ޤާނޫނު ތަންފީޒު ކުރުމުގައި ފުލުހުންނަށް ވަރަށްބޮޑު ފަސޭހަތަކެއް ލިބިގެންދާނެ.\nފުލުހުންގެ މުއައްސަސާ އިޞްލާޙު ކުރުމަކީ، ދެތިން ދުވަހަކަށް ބާއްވާ މަހާސިންތާއަކުން ކުރެވޭނެ ކަމެއް ނޫން. އެއީ ދެމެހެއްޓެނިވި ގޮތެއްގައި، އަބަދުވެސް ކުރަމުން ދާންޖެހޭނެ ކަމެއް. ހަމައެއާއެކު، ފުލުހުންގެ ޚިދުމަތަށް އިތުރު މީހުން ވެއްދުމާއި، ފުލުހުންނަށް ބޭނުންވާ ވަސީލަތްތަކާއި ތަމްރީނުތައް ހޯދައިދިނުމަކީ، ސަރުކާރުން ވަރަށްބޮޑު އިސްކަމެއްދީގެން ކުރާނެ ކަމެއް.\nފުލުހުންނަކީ ރައްޔިތުންނަށް ރައްކާތެރިކަމާއި ޚިދުމަތްދޭ ބަޔަކަށްވާނަމަ، ކޮންމެ ފުލުހެއްގެ މޫނުމަތިން، ރައްޔިތުންނަށް ފެންނަންވާނީ، ހިނިތުންވުމާއި އުފާވެރިކަން. ފުލުހަކާ ބައްދަލުވާހިނދު، ރައްޔިތު މީހާއަށް ކުރެވެންވާނީ، އަމާންކަމާއި ބިރެއް ނެތްކަމުގެ އިޙްސާސް. ރައްޔިތުންގެ ހިތްތަކުގައި، ފުލުހުންނަށް އިޙްތިރާމާއި ލޯބި އުފެދެން ފަށާނީ، މި ދެންނެވި އިތުބާރު އުފެދިގެން.\nފުލުހުންގެ ޚިދުމަތް އެންމެ ފުރިހަމަގޮތުގައި ދިނުމަށް ބޭނުންވާ ވަސީލަތްތައް ފުރިހަމައަށް ނެތްކަން އަޅުގަނޑުވެސް ގަބޫލުކުރަން. އެހެންނަމަވެސް، ދައުލަތުގެ ބަޖެޓުން މިހާރުވެސް އެންމެބޮޑު އިންވެސްޓެއް ކުރެވޭ އެއް ބަޔަކީ ފުލުހުން. އެހެންވީމާ، ފުލުހުންގެ ފަރާތުން ނަތީޖާ ފެންނަންވާނެ. އެއީ ހަމަޖެހިގެން އުޅެވޭނެ އަމާން މާޙައުލެއް ޤާއިމުވުން.\nމިދިޔަ އަހަރުތަކުގައި ރައްޔިތުންގެ ކުރިމަތީގައި ފުލުހުންގެ ތަޞައްވުރު އޮތީ، ވަރަށް ބިރުވެރި ސިފައެއްގައި. ނަމަވެސް، އަޅުގަނޑުމެން ވެރިކަމާ ޙަވާލުވުމަށްފަހު، ދިވެހި ފުލުހުންގެ ޚިދުމަތަށް ގެނައި ހެޔޮ ބަދަލުތަކުގެ ނަތީޖާ، މިހާރުވެސް ފެންނަން ފަށައިފި. ރައްޔިތުންނާ ގުޅިގެން މަސައްކަތް ކުރުމުގެ ހެޔޮ އަސަރު، މުޖްތަމަޢުން މިހާރު އަންނަނީ ފެންނަމުން.\nރައްޔިތުންގެ އެންމެބޮޑު ޝަކުވާއަކީ ޢަދުލު އިންޞާފު ނުލިބުން. ޢަދުލު އިންޞާފަށް ވާސިލުވުމުގެ އެންމެ ފުރަތަމަ މަރްޙަލާއަކީ ފުލުހުންގެ ތަޙުޤީޤު. އެހެންވީމާ، ފުލުހުންގެ ތަޙުޤީޤުތައް، މިހާރަށްވުރެ އެތައް ގުނައެއް އަވަސްކުރަންޖެހޭ. އަދި ފުލުހުންގެ ތަޙުޤީޤު ބިނާކުރަންވާނީ، ކުށްވެރިޔާއަށް ސަލާމަތް ނުވެވޭނެގޮތަށް، އަދި ކުށް ނުކުރާ މީހާ ޖަލަށް ވަންނަން ނުޖެހޭގޮތަށް.\nރައްޔިތުންނަށް ކުރިމަތިވާ ކޮންމެފަދަ ހާދިސާއެއްގައިވެސް، ރައްޔިތުންނާ އެންމެ ފުރަތަމަ ބައްދަލުކުރާ ބަޔަކީ ތިޔަ ފުލުހުން. ކިތަންމެ އުނދަގޫ ޙާލަތެއްގައިވިޔަސް، ޖަޒްބާތުގައި ނުޖެހި، ރީތި ބަސްމަގުން މުޢާމަލާތު ކުރުމަކީ، ޕޮލިސް ޕްރޮފެޝަނަލިޒަމްގެ އެންމެމަތީ މިންގަނޑު. ފުލުހުންގެ ފަރާތުން ފެންނަންވާނީ އޯގާތެރިކަމާއި އެކުވެރިކަމުގެ ސިފަ.\nޤައުމުގެ ދާޚިލީ ހަމަޖެހުމާއި އަމަންއަމާންކަން ބިނާވެފައި އޮންނާނީ، އެ ޤައުމެއްގެ ފުލުހުންގެ ތެދުވެރިކަމާއި ވަފާތެރިކަމުގެ މައްޗަށް. ދިވެހި ފުލުހުންނަކީ އަބަދުވެސް ޤާނޫނުތަކަށް ޙުރްމަތްތެރިކޮށްހިތާ، ޤާނޫނީ އިމުގެ ތެރޭގައި، އެންމެމަތީ ފެންވަރުގެ ޚިދުމަތްދޭ ބަޔަކަށް ހެދުމަކީ، އަޅުގަނޑު ވަރަށް ބޭނުންވާ ކަމެއް.\nމާތްﷲގެ ވާގިފުޅާއެކު، އަޅުގަނޑު ވެރިކަން ކުރަމުންދާނީ، ޤާނޫނީ އިމުގެ ތެރެއިން އެންމެ ފުރިހަމަ މިނިވަންކަމާއެކު، އަމަންއަމާންކަން ޤާއިމުކުރުމުގެ ފުރިހަމަ އިޚްތިޔާރު، ފުލުހުންނަށް ދީގެން. މި ވެރިކަމުގައި، ފުލުހުންނަކީ ސިޔާސީ ނުފޫޒުން އެއްކިބާވެފައިވާ ބައެއް ކަމުގެ ޔަޤީންކަން، ތިޔަ ހުރިހާ ފުލުހުންނަށާއި، ލޮބުވެތި ރައްޔިތުންނަށް އަޅުގަނޑު އަރުވަން.\nއެހެންވީމާ، ހުރިހާ ފުލުހުންވެސް، ތެދުވެރިކަމާއި ވަފާތެރިކަމާއެކު މަސައްކަތް ކުރައްވަންވީ، ރައްޔިތުންނަށް ހަމަޖެހުމާއި އުފާވެރިކަން ގެނެސްދިނުމަށް. ތަރައްޤީ ހަލުވިވެ، އިޤްތިޞާދު ކުރިއަރައިދިޔުމަށްވެސް ބޭނުންވާ އެންމެ މުހިއްމު ކަމަކީ، ޤައުމުގެ ހަމަޖެހުމާއި އަމާންކަން.\nތިޔަ ހުރިހާ ފުލުހުންވެސް، މިރެއިން ފެށިގެން މުޅިން އައު ޢަޒުމެއް ކަނޑައަޅުއްވަން ވެއްޖެ. ތިޔަ ފުލުހުންގެ މޭމަތީގައި ހަރުކޮށްލެވޭ އެންމެ ވިދުންގަދަ މެޑެލް ކަމުގައި ހައްދަވަންވީ، ތިޔަ ފުލުހުންނާމެދު ރައްޔިތުންގެ ހިތުގައި އުފެދޭ އިތުބާރާއި ޔަޤީންކަން. ތިޔަ ފުލުހުންނަށް ލިބޭ އެންމެ އުޖާލާ ކުލަ ކަމުގައި ހައްދަވަންވީ، ތިޔަ ފުލުހުންނާ ބައްދަލުކުރާއިރު، ރައްޔިތުންގެ މޫނުމައްޗަށް ވެރިވާ އުފާވެރިކަމާއި ހިނިތުންވުން.\nފުލުހުންނާއި ރައްޔިތުންނަކީ އެއް ޢާއިލާއެއް. ޢާއިލާގެ މެންބަރުން، އެކަކު އަނެކަކާ މުޢާމަލާތްކޮށް އުޅެންވާނީ، ހިތްހެޔޮކަމާއި އުފާވެރިކަމާއި އޯގާތެރިކަމާއެކު. ރައްޔިތުންގެ އެންމެ ގާތް އެކުވެރިންނަކީވެސް ފުލުހުން. ރައްޔިތުންނަށް ދިމާވާ ކޮންމެ ދަތިކަމަކީ، ފުލުހުންނަށް ދިމާވާ ކަންބޮޑުވުމަކަށް ވާންޖެހޭނެ. ފުލުހުންނަށް ލިބޭ އުފަލަކަށް ވާންޖެހޭނީ، ރައްޔިތުންގެ ހިތްހަމަޖެހުން.\nދިވެހި ފުލުހުންނަށް އަޅުގަނޑު އަބަދުވެސް އެދެނީ، ފާގަތިކަމާއި ކުރިއެރުން. އަޅުގަނޑުގެ ދުޢާއަކީ، މި ރާއްޖޭގެ އަމަންއަމާންކަމާއި ޞުލްޙަވެރިކަން ޤާއިމުކުރުމުގެ ޤާބިލުކަމާއި، ހިތްވަރާއި ފަންވަރު، ދިވެހި ފުލުހުންނަށް މާތްﷲ މިންވަރު ކުރެއްވުން. މި ރާއްޖޭގައި ހަމަޖެހުމާއި އުފާވެރިކަން ދަމަހައްޓަވައި، ތަރައްޤީއާއި ކާމިޔާބީ ހާސިލު ކުރުމުގެ ހެޔޮ ތައުފީޤް ދެއްވާށި! އާމީން.


E Handhaan | Vaahaka އެހަނދާން – Vaahaka\n86900\tAugust 8, 2021\nފެންނަމުން ދިޔައީ ބަލާލަން ފަސޭހަ މަންޒަރެއް ނޫނެވެ. ހިތްދަތި ކަމާއި ވޭނުން ފުރިފައިވާ މަންޒަރެކެވެ. އެއީ ހަމަ އަހަރެމެން ކަހަލަ އިންސާނުންނެވެ. ތަފާތަކީ އެތާނގައި ތިބި ބައެއް މީހުންނަކީ އާއިލާގެ އަޅާލުމެއް ނުލިބި ނުވަތަ އާއިލާއަށް ނުބެލިހެއްޓިގެން މިތަނަށް ގެނެސްފައި ތިބި މީހުންނެވެ. އެމީހުންނަށް ޚާއްސަ ކުރެވިފައިވާ މަރުކަޒުގައި އަހަރެންނާއި އަހަރެންގެ ލޯބިވާ ދަރިފުޅު އިނީ އެމީހުންގެ ހަރަކާތަށް ބަލާށެވެ. އަހަރެން މިތަނަށް އާދެވުނީ ރައްޓެއްސަކު ދިން ދަޢުވަތަކަށެވެ. ސްކޫލް ބަންދާއި ދިމާކޮށް ދަރިފުޅު ގޮވައިގެން ކ.ގުރައިދޫ އަށް މިއައީވެސް އެހެން ވީމައެވެ. އަހަރެންނަކީ ނިކަމެތިންނަށް އެހީވާން ވަރަށް ބޭނުން މީހެކެވެ.\n” މިތާ ކީއްކުރަނީ. ދީބަލަ ދަރިފުޅު ” އަހަރެންގެ ގާތަށް އެތަނުން މީހަކު އައިސް ބުނެލިއެވެ. އަހެރެން ދިޔައީ ސިއްސައިގެންނެވެ. އެއީ އަހަރެން ދަންނަ އަޑަކާއި ވަރަށް ވައްތަރެވެ.\n” ދަރިފުޅު ނުދާނެ އެއްވެސް މީހެއްގެ ގާތަށް ” އަހަރެން އޭނާ އަތަށް ދަރިފުޅު ނުދޭން ދޮގު ހެދީމެވެ.\n” މިއީ ފަޔާޒު. އިނާގެ ކުރީގެ ބޯއި ފްރެންޑް ” އެމީހާ ބުނެލިއެވެ. ނަމަވެސް އަހަރެން އެވާހަކައެއް ގަބޫލެއް ނުކުރަމެވެ. ތެދެކެވެ. ކުރިން އަހަރެންގެ ހަޔާތަށް ފަޔާޒު ކިޔާ ޒުވާނަކު އައެވެ. ނަމަވެސް ކުޑަ ދުވަސްކޮޅަކަށެވެ. ފަޔާޒު މިތަނަށް އަންނަންވީ ކީއްވެބާއެވެ.\nއެއީ މީގެ އެތައް އަހަރެއްގެ ކުރިއެވެ. އަހަރެން ސްކޫލް ނިންމާލާފައި ވަޒީފާއަކަށް ދާން އުޅުނު ދުވަސްވަރެވެ. ގިނަ ފިރިހެން ކުދިންގެ ކިބައި އެކި ލޯބީގެ މެސެޖުތައް ދިޔައީ ކެނޑިނޭޅި ލިބެމުންނެވެ. ނަމަވެސް އެކަމަށް އަހަރެން ދެމުންދިޔައީ ބީރު ކަންފަތަކެވެ. އަހަރެން އިސްކަން ދެމުން ދިޔައީ އަހަރެންގެ ލޯބިވާ މަންމަގެ ކަންތަށް ބެލެހެއްޓުމަށެވެ. އަހަރެން ކުޑައިރު ބައްޕަ ވަނީ މަރުވެފައެވެ. ހުރިހާ ޒިންމާއެއް އުފުލަން ޖެހެނީ އަހަރެންނަށެވެ. އެވަރުންވެސް ރަށުގެ އިޖްތިމާއީ ހުރިހާ ކަމެއްގައި ކަހަލަ ގޮތަކަށް އަހަރެން ބައިވެރިވަމެވެ.\nރަސްމީ ސިފައެއްގައި އީދު ފާހަގަ ކުރުމަށް ސަރުކާރުން ހަމަޖައްސާފައިވަނީ މިރަށުގައެވެ. ރަށުގެ އެންމެން ހޭބޯނާރާ ރެއާއި ދުވާލު މަސައްކަތް ކުރަމުން ދިޔައީ ރަށުގައި އީދު ކުޅިވަރު ބޭއްވުމަށެވެ. އަދި ވަޑައިގަންނަވާ މެހެމާނުންނަށް ފުރިހަމަ މަރުހަބާއެއް ކިއުމަށެވެ. އަހަރެންވެސް މަންމަގެ ކަންތަށް ކޮއްލަދިނުމަށްފަހު ލިބޭ ހުސްވަގުތުގައި އުޅެނީ އީދު ކުޅިވަރަށް ތައްޔާރު ކުރުމުގައެވެ. އަހަރެމެންގެ ގެ ވެސް ހުރީ އީދަށް އަންނަ މެހެމާނުންނަށް ތައްޔާރު ކޮއްފައެވެ. ވަޑައިގަންނަވާ ބޭފުޅުންނާއި ހަވާލުވާނެ ގްރޫޕް ތަކާއި ކުރަންވީ ކަންތަށް އެ ގްރޫޕްތަކަށް ވަރަށް ފުރިހަމައަށް ވަނީ ކިޔައިދީފައެވެ. އަހަރެންނަށް ލައްވާލީ މެހެމާނުންގެ ކަންތަށް ބެލެހެއްޓުމެވެ. ރާއްޖޭގެ ޓީވީ އަކުން ވަގުތުން އީދު ކުޅިވަރު ދައްކާތީ އެންމެންވެސް ބޭނުންވީ އެންމެ ފުރިހަމަކޮށް އެކަންތައް ކުރިއަށް ގެންދިއުމަށެވެ.\nއީދުގެ ކުޅިވަރުތައް އީދު ނަމާދަށް ފަހު ފެށިގެން ކުރިއަށް ދިޔައެވެ. އަހަރެން ހުރީ ސައި ތައްޔާރު ކުރުމަށް މޭޒު ދޮށުގައެވެ.\n” އައްސަލާމް އަލައިކުމް ” ފަހަތުން މީހަކު ސަލާމް ގޮވައިލި އަޑަށް އެނބުރި ބަލައިލީމެވެ. ފަހަތުގައި ނުދަންނަ މީހަކު މަޑުކޮއްލައިގެން ހުއްޓެވެ.\n” ޖޫސް ތަށްޓެއް ލިބިދާނެތަ ” އަހަރެން އަނގައިން ނުބުނެވެނީސް އޭނަ ބުނެލިއެވެ.\nއަހަރެން ޖޫސްތަށްޓެއް ދިނީމެވެ. ” ތޭންކްސް ” ބުނެފައި އޭނާ ހިގައިގެންފިއެވެ. އަހަރެން ހުރީ ހުއްޓުން އަރާފައެވެ. ދުވަހަކުވެސް އަހަރެންނަށް ނުވާފަދަ އިހްސާސް އެއް ވިއެވެ. އަހަރެންނަށް މިވީ ކިހިނެތް ބާއޭ ހިތާ ސުވާލު ކޮއްލެވުނެވެ.\n” ސާބަހޭ. ހާދަ ވަރަކަށް ތިބަލަނީ. ވެދާނެ އެއީ މީހެއްގެ ފިރިއަކަށް ވެސް ” އަހަރެން ސިއްސައިގެން ދިޔައީ ސިދުރާ އައިސް އަހަރެންގެ އަތުގައި ހިފުމުންނެވެ.\n” ހާދަހާ ސްމާޓޭ ދޯ ” ބޭއިޚްތިޔާރުގައި އަހަރެންނަށް ބުނެވުނެވެ.\n” ސާބަސް. އެއީ ފަޔާޒު. މާލޭގެ ގެދޮރު ހުރި ޒުވާނެއް. މޮޅު ޅެންވެރިއެއް އަދި މޮޅު ވާހަކަ ލިޔުންތެރިއެއް އަދި މޮޅު ފިލްމްސްޓާރ އެއް ” ސިދުރާ ފައްޗަކަށް އަމުނައިލިއެވެ.\n” އޯހް އެހެން ވިއްޔާ ވަރަށް މޮޅުވާނެ ދޯ ބަހުސްކުރަން ” އަހަރެން ހީލަމުން ބުނެލީމެވެ.\n” އެހެންވީމަތާ ތިހުރީ ގެއްލި ހުސްވެފަ. މަ ތިކަން ކޮއްލަދީފާނަން ” ސިދުރާ ޖޫސްތަށިތައް ހިފައިގެން ހިގައިގެންފިއެވެ. އަހަރެންވެސް އަހަރެންނާއި ހަވާލުކޮއްފައިވާ މަސައްކަތާއިގެން ކުރިއަށް ދިޔައީމެވެ. އަދި މަސައްކަތް ނިންމާލާފައި ގެއަށް ދާން ހިގައިގެންފީމެވެ. މަންމައަށް ކާންދޭށެވެ.\n” އޭތް މަޑުކޮއްލަބަލަ ” ސިދުރާ ގޮވައިލިއަޑަށް އަހަރެން މަޑުކޮއްލީމެވެ. ސިދުރާ އައީ ދުވެފައެވެ.\n” ފަޔާޒު ބުނި މިރޭ ބައްދަލުކޮއްލަން ބޭނުމޭ ” ސިދުރާ ބުނެލިއެވެ.\nއަހަރެން ހުރީ ވަރަށް އުފަލުންނެވެ. ފަޔާޒާއި ބައްދަލުކޮއްލެވޭތީއެވެ. އެރޭ ގަޑިން އަށެއް ޖެހިއިރު އަހަރެން ހުރީ ނަލަހެދިލައިގެން އީދު ޝޯވ ބާއްވާ ފަސްގަނޑަށެވެ. ޝޯވގެ ކަންތައް ކުރަމުންދިޔައިރު އަހަރެންގެ ލޯ އެކި ދިމަދިމާލަށް ހަރަކާތް ކުރަމުންދިޔައެވެ. ފަޔާޒުގެ ހިލަމެއް ވޭތޯއެވެ. އެތައް އިރެއްވީއިރުވެސް ފަޔާޒެއް ނުފެނުނެވެ. އަހަރެން ވަރަށް ދެރަވިއެވެ. އަދި އެހާމެ ރުޅިވެސް އައެވެ. އީދު ކުޅިވަރުގެ މަތިން އެއްކޮށް ފޫހިވިއެވެ. އަހަރެން އިތުރަށް އިންތިޒާރު ކުރާކަށް ބޭނުމެއް ނޫނެވެ. ދޮގުހަދާ މީހުންނަށް އިންތިޒާރު ކުރުމަކީ މޮޔަކެމެކެވެ. އަހަރެންނަކަށް މާދުރަކަށް ދެވޭވަރެއް ނުވިއެވެ. ފަޔާޒު އައިސް އަހަރެންގެ އަތުގައި ހިފެހެއްޓިއެވެ. އަހަރެން ދުރަށް ދާން ބޭނުންވިއެވެ. ނަމަވެސް އެކަމަށް އަހަރެންގެ ހިތް ޤަބޫލުނުވިއެވެ. ފަޔާޒު އަހަރެން ގޮވައިގެން ދިޔައީ އެހެން މީހުންނާއި އެކަހެރި ދިމާލަކަށެވެ.\n” އަހަރެންގެ ނަމަކީ ފަޔާޒު. މާލޭ މީހެއް. އަދި ސިންގަލް ” ފަޔާޒު ފައްޗަކަށް އަމުނައިލިއެވެ.\nއަހަރެންވެސް ތަޢާރަފް ވެލީމެވެ. ބަލި މަންމަ އެއް ގެންގުޅެމުންދާ ފަޤީރު ނިކަމެތި މީހެކޭ ބުނީމެވެ. ފަޔާޒުގެ މޫނުމަތިން ފެންނަނީ އުފާވެރިކަމެވެ.\n” ދެން ތިއީ އެހާވަރުގެ ކަމެއްތަ ފަޤީރު ވުމަކީ ” ފަޔާޒު ބުނެލިއެވެ.\n” އަހަރެންނަށް ފަޤީރު ވުމަކީ ވަރަށް ބޮޑު ކަމެކެވެ. ފަޔާޒުމެން ކަހަލަ މުއްސަނދި އާއިލާގެ ކުދިންނާއި އަހަރެމެން ގުޅޭކަށް ނުވާނެ ” އަހަރެން ބުނެލީމެވެ.\n” އަހަރެން މި ހުންނަނީ ތިކަހަލަ ރީތި ކުއްޖަކު ނުލިބިފައި މެރީކުރަން ” ފަޔާޒު އޭނަގެ ހިތުގެ އުދާސްތައް ބޭރުކޮއްލިއެވެ.\nއަހަރެމެންގެ ހިމޭންކަމަށް ސިހުން ގެނުވީ ސިދުރާ އައިސް ގޮވާލި އަޑަށެވެ. އަހަރެމެން ދިޔައީ ސިއްސައިގެންނެވެ.\n” ކޮބާ ޝޯވ ބަލަން ނުދަންތަ ” ސިދުރާ އަހަރެންގެ އަތުގައި ހިފެހެއްޓިއެވެ. އަހަރެން ހިގައިގަތީ ދާހިތަކުންނޫނެވެ. ނަމަވެސް ދާން މަޖުބޫރުވީއެވެ. އަހަރެން ހިގައިގަތުމުން ފަޔާޒުވެސް އަހަރެމެންގެ ފަހަތުން ހިގައިގެންފިއެވެ. އަހަރެން އެންމެ ސިކުންތަކަށްވެސް ފަޔާޒާއި ދުރުގައި ހުންނާކަށް ބޭނުމެއް ނޫނެވެ. އެއީ މިހާރު އަހަރެންގެ ހިތަށް ކުޅަދާނަވެގެންވާ ކަމެއް ނުނޭވެ.\nޖެހިގެންއައި ހުކުރުވިލޭރޭއަކީ އަހަރެންގެ ހަޔާތުން އައި އެންމެ އުފާވެރި އެއް ރެއެވެ. އަހަރެންގެ ހަޔާތާއި އަލަށް ގުޅުނު އަހަރެންގެ އެމީހަކަށްޓަކައި ޤުރުބާންވާން ތައްޔާރަށް ހުރި ފަޔާޒު އަހަރެން އެހާމެ ލޯބިވާ މަންމަ އާއި ބައްދަލުކުރަން އަހަރެމެންގެ ގެއަށް އައިރެއެވެ. ފަޔާޒު ވަރަށް ރަނގަޅެވެ. މަންމަ އާއި ވާހަކަ ދެއްކީ ނުލާހިކު ލޯބިން އަދި އެހާމެ އިހްތިރާމާއި އެކުގައެވެ. އަދި ފަޔާޒު އިސްނަގައި އަހަރެންނާއި އިންނަން ބޭނުންވާ ވާހަކަ މަންމައަށް ހުށަހެޅިއެވެ. މަންމަ އެކަމާއި އެއްބަސްވިއެވެ. ނަމަވެސް މަންމަގެ ބަލިހާލަތު ހުރިގޮތުން މަންމަ އާއި އަހަރެން ދުރަށް ނުގެންދިއުމަށް މަންމަ އެދުނެވެ. ފަޔާޒު އެކަމާއިވެސް ރުހިގަބޫލުވިއެވެ. ފަޔާޒު ހާދަ ރަނގަޅުވެފައި އަހަރެން ދެކެ ވަރަށް ލޯބިވެއޭ ހިތަށް އެރިއެވެ. އެރެއިން ފެށިގެން އަހަރެމެންގެ ލޯބީގެ ގުޅުން ދިޔައީ ދުވަހެއް ދުވަހަކަށް ބަދަހިވެ ކުރިއަރަމުންނެވެ. އަހަރެމެން ބައްދަލުކުރަމުންދިޔައީ ވަރަށް މިނިވަންކަމާއި އެކު އަހަރެންމެންގެ ގޭގައެވެ. ނަމަވެސް މާގިނަ ދުވަހަކު މިކަން ދެމިއޮންނަ ގޮތެއް ނުވިއެވެ. ފަޔާޒު ފުރަންޖެހުނީއެވެ. ޗުއްޓީ ހަމަވެގެންނެވެ. ނަމަވެސް ފަޔާޒު ފުރައިގެން ދިޔައީ ދުވަހަކުވެސް އަހަރެންނާއި ވަކިނުވާނޭކަމަށް ހުވާ ކޮއްފައެވެ. ފަޔާޒު މާލެ ދިފަހުންވެސް ބަރާބަރަށް އަހަރެންނަށް ގުޅާ ހާލުބަލައެވެ. އަދި އަހަރެން ބޭނުންވާ އެއްޗެއް ވިއްޔާ ބަރާބަރަށް ފޮނުވަމުން ދިޔައެވެ. ހަމައެކަނި ތަފާތަކީ އަހަރެންގެ ގާތުގައި ނުހުންނަކަމެވެ. ނަމަވެސް އެއަށްވުރެ ދުރަށް ދުވަސްކޮޅަކަށް ނަމަވެސް ފަޔާޒު ދާން ޖެހިއްޖެއެވެ. މެލޭޝިއާއިން ކިޔަވަން ލިބުނު ފުރުސަތެކެވެ. އަހަރެން ކެތްކުރީމެވެ. ފަޔާޒު އަންނާނެ ދުވަހަކަށެވެ. މި ގޮތަށް ކެތްކުރެވުނީ ދެމަސްދުވަހަށެވެ. އަހަރެން ލިބުނީ ހައިރާންކަން ލިބުނު ޚަބަރެކެވެ. އަހަރެން ބަލިވެ އިނީއެވެ. އެޚަބަރު ލިބުމާއިއެކު އަހަރެންނަށް ރޮވުނެވެ. ކުރާނެކަމެއް ނެތި ގޮތް ހުސްވިއެވެ. މިއަދު އަހަރެންގެ އަޑުއަހާނީ ކާކުހެއްޔެވެ. އެންމެންވެސް ކުރާނީ މަލާމާތާއި ފުރައްސާރައެވެ. އަހަރެން ވަގުތުން ފަޔާޒަށް ގުޅީމެވެ. އަހަރެން ބޭނުންވީ އަވަހަށް ކައިވެނި ކުރާށެވެ. ފަޔާޒު ވާހަކަ ދެއްކީ ވަރަށް ލޯބިންނެވެ. އަވަހަށް މާލެ އައުމަށް ފަޔާޒު އެދުނެވެ. އަހަރެން ވަރަށް އުފާވިއެވެ. ފަޔާޒު އަހަރެންނާއި އެކު އަބަދުވެސް ހުންނާތީއެވެ.\nއަހަރެންނަށް މާލެ އާދެވުނީ އިރުއޮއްސުނު ފަހުންނެވެ. ގެއަށް އައިސް ފެންވަރައިލައިގެން ދިޔައީ ފަޔާޒާއި ބައްދަލު ކުރާށެވެ. މާގިނައިރެއް ނުވެ ޓެކްސީ މަޑުކޮއްލީ ހިތަށްފިނިވާ ގެއަށެވެ. ކިހާ ރީތި ނަމެއް ހެއްޔެވެ. މިރޭ ހިތުގެ ރިހުމަށް ކޮންމެވެސް ވަރެއްގެ ލުޔެއް ލިބޭނެއެވެ. އަހަރެން ގޮސް ދޮރުގައި ހުރި ބެލްއަށް ފިތައިލީމެވެ. ދޮރު ހުޅުވީ ފަޔާޒެވެ. ފަޔާޒު އަހަރެންގެ އިންތިޒާރުގައި ހުރި ކަހަލައެވެ. އަހަރެން ފަޔާޒު އަތުގައި ހިފެހެއްޓީމެވެ. އަދި ރޮވެން ފެށުނެވެ.\n” ކީއްވެ ރޮނީ. ހުއްޓާލާ ” ފަޔާޒު އަހަރެންގެ ހިތްހަމަޖައްސާލެވޭތޯ އުޅުނެވެ. ނަމަވެސް އެކަންވީ ބޭކާރެވެ.\n” ހިނގާ ވާހަކަ ދައްކާލަން ރަނގަޅު ތަނަކަށް ” ފަޔާޒު އަހަރެންގެ އަތުގައި ހިފަހައްޓައިގެން ގޮސް އޭނަގެ ކާރަށް އެރުވިއެވެ. ކާރު ގޮސް މަޑުކޮއްލީ ރެސްޓޯރެންޓަކަށެވެ. އެއީ ކޮން ރެސްޓޯރެންޓެއްކަން ނޭގުނަސް އެއީ ވަރަށް ރީތި ތަނެކެވެ. އަހަރެން ފަޔާޒާއި އެކީ ގޮސް މޭޒު ދޮށުގައި އިށީނީމެވެ.\n” ކޮންއިރަކު ކައިވެނި ކުރަނީ ” އަހަރެން ހުރީ ކެތްމަދުވެފައެވެ.\n” ރަނގަޅުވާހަކައެއް ބުނަންތަ. އަދިވެސް އަހަރެން މިހުރީ ކައިވެނި ކުރާގޮތަށް. އެކަމަކު ޝަރުތެއް އެބައޮތް ” ފަޔާޒުގެ ވާހަކަތަކުން އަހަރެންނަށް ހައްތާވެސް ހާސްކަން ދިޔައީ އިތުރުވަމުންނެވެ.\n” ކޮބާ ޝަރުތަކީ ” އަހަރެން ހުރީ ކޮންމެ ޝަރުތެއް ހުށަހެޅިޔަސް ޤަބޫލު ކުރާށެވެ.\n” ތި ގޮތަށް ހުރެ އަހަރެންނަށް ކައިވެނި ކުރެވޭކަށް ނެތް. ދަރި ވައްޓާލާ ” ފަޔާޒު ވަރަށް ކެރިހުރެގެން ބުނެލިއެވެ.\n” ނޫން. ނޫން. ތިކަމެއް ނުވާނެ. ފަޔާޒު އަހަރެންނާއި ކައިވެނި ނުކުރިޔަސް ” އަހަރެންނަށް ބާރަށް ރޮއިގަނެވުނެވެ.\n” އެހެންވިއްޔާ އަހަރެންގެ މަތިން ހަނދާން ނައްތާލާ ” ފަޔާޒު ހިނގައިގަތެވެ. އަހަރެންވެސް ފަޔާޒުގެ ފަހަތުންގޮސް ކާރަށް އެރީމެވެ. އަހަރެން އާދޭސް ކުރީމެވެ. ފަޔާޒުގެ ނިންމުން ބަދަލު ކުރެވޭތޯއެވެ. ފަޔާޒު އައިސް އަހަރެން އުޅޭ ގެއަށް މަޑުކޮއްލުމާއި އެކު އަހަރެން ކާރުން ފޭބީމެވެ. އެނޫން އެހެން ގޮތެއް ނެތީމައެވެ. އަހަރެން ކާރުން ފޭބުމާއި އެކު ފަޔާޒު ކާރު ދުއްވައިލިއެވެ. އަހަރެން ގޭތެރެއަށް ވަދެ ފަޔާޒަށް ގުޅީމެވެ. އެންމެ ފަހަރަކު ދެ ފަހަރަކު ނޫނެވެ. ފޯނަކަށް ފަޔާޒު ޖަވާބެއް ނުދެއެވެ. އެންމެ ފަހުން ފޯނު ނިއްވައިލީއެވެ. ކުރާނެކަމެއް ނެތެވެ. އެކަމަކުވެސް އަހަރެންގެ ބަނޑުގައިވާ ދަރިފުޅު މަރާލާކަށް ބޭނުމެއް ނޫނެވެ.\nހެނދުނު ހަތެއް ޖެހިއިރު ފުރި ބޯޓުން އަހަރެން ރަށަށް ދާން ފުރައިފީމެވެ. ރަށުގެ މީހުން އަހަރެންނާއި ދިމާކޮށް ކުރާނެ މަލާމާތާއި ފުރައްސާރަ އެނގި ހުރެއެވެ. އަހަރެން އެންމެ ދެރަވީ މަންމަ އަށް މި ޚަބަރު ލިބުނީމަ ވާނެދެރައެވެ. ރަށުގެ ފަޅުން ވަދެ ބޯޓު ބަނދަރާއި ގާތްކޮއްލުމުން އަހަރެން ފޭބީމެވެ. އެންމެންގެ ލޯ ހުއްޓިފައި ހުރީ އަހަރެންނާއި ދިމާލަށެވެ. އަހަރެން ކުރިންވެސް ހީކުރިގޮތަށެވެ. އެންމެންގެ މޫނަމަތިން ފެންނަމުން ދިޔައީ މަލާމާތެވެ. ގެއަށް ގޮސް ވަނުމާއި އެކު މަންމަވެސް ފުރަތަމަވެސް ކުރީ އެސުވާލެވެ. އަހަރެން އެއްބަސްވީމެވެ. އެހެން ގޮތެއް ނެތިގެންނެވެ. މަންމަ އަށް ރޮވިއްޖެއެވެ. އަދި ނޭވާ ހާސްވެ ތެޅިގެންފިއެވެ. އަހަރެން ގޮސް މަންމަ ގައިގައި ބައްދާލީމެވެ. އަދި ވަގުތުން ސިއްޚީމަރުކަޒަށް ގެންދިޔައީމެވެ. ނަމަވެސް މާގިނައިރަކު ޑޮކްޓަރުންނަށް މަންމައަށް ފަރުވާ ދެވޭނެ ގޮތެއް ނުވިއެވެ. މަންމަގެ އެންމެ ފަހުނޭވާ މިދުނިޔެއަށް ދޫކޮއްފިއެވެ. އަހަރެންގެ ބޮލަށް އެނބުރުން އެރިއެވެ. ނަމަވެސް ހިތްވަރު ކޮއްލާފައި މަންމަގެ ޖަނާޒާގެ ހުރިހާ ކަމެއްގައި ބައިވެރިވީމެވެ. އަހަރެން ކެތްކުރީ އަހަރެންގެ ބަނޑުގައިވާ ދަރިފުޅަށްޓަކައެވެ. އަހަރެންގެ އެ ހިތްވަރު އެބަހުއްޓެވެ.\nއަހަރެންގެ ބަނޑަށް ދުވަސްފުރާ ވިހެއީ ފިރިހެން ކުއްޖެކެވެ. ނަމަވެސް ދަރިއެއް ލިބުމުގެ އެންމެ ފުރިހަމަ އުފަލެއް ނުލިބުނެވެ. ދަރިފުޅު ބައްޕައެއް ނެތެވެ. މުޖުތަމަޢު އިން ދަރިފުޅު ބަލައިގަންނާނީ ވަރަށް ދެރަކޮށެވެ. އަދި ދަރިފުޅު ދޫކޮއްލާފައި އަހަރެންނަށް ވަޒީފާއަކަށް ވެސް ނުދެވޭނެއެވެ. އަހަރެން ފަޔާޒަށް އެ ޚަބަރު ދޭން ގުޅީމެވެ. ނަމަވެސް ފޯނު ނަގާފައި ތީ އަހަރެންނާއި ބެހޭ ކަމެއް ނޫނޭ މިހާރު މިއުޅެނީ މެލޭޝިއާގެ ކުއްޖަކާއި އިނދެގެންނޭ ބުނެ ފޯނުބޭއްވިއެވެ.\nދަރިފުޅު ވިހައިގެން ތިންމަސް ވީތަނާ އަހަރެން ރަށުގެ ބައެއް މީސްމީހުންނަށް މަސައްކަތް ކޮއްލަދޭން ދާންފެށީމެވެ. އޭގެ ސަބަބުން ކޮންމެވެސް ވަރެއްގެ އާމްދަނީއެއް ލިބުނެވެ. ގިނަ ދުވަސް ދުވަހު މަސައްކަތް ކުރާ ގެތަކުން ލިބޭ ކާއެތި ކޮޅު ކައިގެންވެސް ހުންނަމެވެ. އަދި އެމީހުން ދީފައި ހުންނަ ހެދުން ތަކަކީވެސް މުޅިން އާ ހެދުންތަކެއް ކަމަށް ނުވިޔަސް ދަރިފުޅު ލައްވަމެވެ. ހިތްވަރާއި އެކު އަހަރެން މަސައްކަތް ކުރަމުން ދިޔައީ ދަރިފުޅަށް ރަނގަޅު މުސްތަޤްބަލެއް ހޯދައި ދިނުމަށެވެ. ދަރިފުޅަށް ނުލިބުނު ބައްޕަގެ ލޯބި އަހަރެން ހޯދައިދެވޭތޯ މަސައްކަތް ކުރީމެވެ.\nސްކޫލްތައް ބަންދުވެ ރަށުގެ އެކި މީހުން އެކި ދިމާލަށް ފުރަފުރައިގެން ދާންފަށައިފިއެވެ. އާއިލާ އާއި އެކީގައެވެ. ލޯބިވާ އަނބިމީހާ ނުވަތަ ފިރިމީހާ އެކީގައެވެ. ޒުވާން ލޯބިވެރިންނެވެ. އަހަރެންވެސް ދާން ބޭނުންވިއެވެ. ނަމަވެސް ކުރާނީ ކީއްހެއްޔެވެ. މިރަށުން އެކަހަލަ ދަތުރެއްގައި އަހަރެން ގެންދާނީ ކާކުހެއްޔެވެ.\n” ކޮންކަމަކާއި ތި ވިސްނަނީ ” އަހަރެން ދަރިފުޅު ގޮވައިގެން ގޯތިތެރޭގައި އިންދާ ސަލްމާ އައިސް ބުނެލިއެވެ. ސަލްމާ އަކީ އަހަރެންނަށް ވަރަށް ހެޔޮމީހެކެވެ. އަހަރެން އޭނަގެ ދަރިފުޅު ބަލައިދީ ގޭތެރޭގެ ކަންތަށް ކޮއްލަދޭތީއެވެ.\n” ކަމެއް ނުވޭ. ދެން ހަމަ އިނީ ” އަހަރެން ބުނެލީމެވެ.\n” މާދަން މިއުޅެނީ ދަތުރެއް ދާން. ހިނގާ ދާން ” ސަލްމާ ބުނެލިއެވެ. އަހަރެން އެއްބަސްވީމެވެ.\n” ކޮން ރަށަކަށް ދަނީ ” އަހަރެން ސުވާލު ކޮއްލީމެވެ.\n” ކ.ކުރައިދޫއަށް ” ސަލްމާ ޖަވާބު ދިނެވެ.\nއަހަރެން ހުރީ ވަރަށް ދާހިތުންނެވެ. ދުވަހަކުވެސް އެރަށަށް ނުދާތީއެވެ. އަދި ޚާއްސަކޮށް އެރަށުގައި އުޅޭ ޚާއްސަ އެހީ އަށް ބޭނުންވާ މީހުން އުޅޭގޮތް ބަލާލުމަކީ އަހަރެން އަބަދުވެސް ބޭނުންވިކަމެކެވެ.\nހެނދުނު އަށެއް ޖެހިއިރު އަހަރެމެން ތިބީ ކ.ގުރައިދޫގައެވެ. ހެނދުނު ސައިބޮއިގެން އެންމެވެސް ބޭނުންވީ ރަށުތެރެ ބަލައިލާން ދާށެވެ. އެމީހުންނާއި އެކު އަހަރެންވެސް ދިޔައީމެވެ. ފުރަތަމަވެސް އެމީހުންވަނީ ޚާއްސަ އެހީއަށް ބޭނުންވާ މީހުން ތިބޭ މަރުކަޒަށެވެ. އެތާނގައި އެކި ކަހަލަ މީހުން ތިއްބެވެ. އަހަރެން ދަރިފުޅުގޮވައިގެން ގޮސް ގޮނޑިއެއްގައި އިށީނީމެވެ. އެމީހުންގެ ހަރަކާތް ހުންނަ ގޮތް ފަރުވާތެރިކަމާއިއެކު ބަލަމުން ދިޔައިރު އެ އެމީހުންގެ އިޚްސާސް އަހަރެންނަށް ކުރަމުން ދިޔައެވެ. އަހަރެން އެހެން އިންދާ އަހަރެން ގާތަށް އެ އައީ އަހަރެން އަބަދުވެސް ދެކެން ބޭނުންވާ މީހާއެވެ. ނަމަވެސް މިތަނަކުން ނޫނެވެ. މި ގޮތަކަށް ނޫނެވެ. އެއީ ދަރިފުޅުގެ ބައްޕައެވެ. އަހަރެން ހުރީ ހައިރާންވެފައެވެ. އަނގައިން ބަސްހުއްޓިފައެވެ.\n” ކީއްވެ ފަޔާޒު މިތަނަށް އަންނަން ޖެހުނީ ” އަހަރެން ހައިރާންވެފައި ހުރެ އަހައިލީމެވެ.\n” އަހަރެން އަނބިމީހާ އަހަރެންގެ ލާރިކޮޅުގެ ބޭނުމުގައި އިންޖެކްޝަނެއް ޖަހައި ނުކުޅެދޭ މީހަކަށް ހަދައިފި. އަދި އޭނާ ފިލައިފި ” ފަޔާޒު ރޯންފެށިއެވެ.\n” އަހަރެން ދެން ފަޔާޒު އާއި ކައިވެނި ނުކުރާނަން ” އަހަރެން ހިތްވަރާއި އެކު ބުނެލީމެވެ.\nފަޔާޒު ދަރިފުޅުގައިގައި އޮޅުލައިގަތެވެ. އަހަރެން އެކަމަށް ހުއްދަ ދިނީމެވެ. ކޮންމެ ގޮތެއް ވިޔަސް އެއީ ދަރިފުޅުގެ ބައްޕައެވެ. ދުނިޔޭގެ ހުރިހާ އެއްޗަކީ ފައިސާ ނޫންކަން މިހާރު ފަޔާޒަށް ވިސްނޭނެއެވެ. ނަމަވެސް މިހާރު ވަގުތު ފާއިތުވެއްޖެއެވެ. އަހަރެން ދަރިފުޅުގޮވައިގެން އެ މަރުކަޒުން ނިކުމެގެން ދިޔައިރު ފަޔާޒު ބަލަހައްޓައިގެން ފެންކަޅިވެފައި ހުއްޓެވެ. އެކަމަކު ދެން އަހަރެން މިކަހަލަ ވިޔާނުދާ އަމަލެއް ނުކުރަން ހިތުގައި އަޒުމް ކަޑައެޅީމެވެ. އެކަމަކު އަހަރެންގެ ދަރިފުޅު ފެންނަ ކޮންމެ ވަގުތަކު ފަޔާޒުގެ ހަނދާންތައް އަބަދު އާލާވަމުންދެއެވެ.


ބާއްޖަވެރިކަމަކީ ކޮބާ؟ – DhiSalafiyyah\n26/10/2014 އަޚްލާޤްއައްޝައިޚު ޝަފީޢު ޢަބްދުﷲ\nހުރިހާ އިންސާނުން ވެސް އިއްތިފާޤުވެ އެ އެއްޗެއް ހޯދުމަށް ކެނޑިނޭޅި މަސައްކަތް ކުރާ އެއްޗަކީ ބާއްޖަވެރިކަމެވެ. އެހެންކަމުން މި ބާއްޖަވެރިކަމަކީ ކޮބައިތޯއެވެ؟\nބާއްޖަވެރިކަމަކީ އިންސާނާ އަތުގައި މުދަލާއި ފައިސާ ގިނަވެ އިތުރުވާ ވަރަށް ހުރުން ތޯއެވެ؟\nބާއްޖަވެރިކަމަކީ އިންސާނާ އެހެންމީހުންގެ މައްޗަށް މަތިވެރިވެ، އޭނާގެ ވަށައިގެން، އޭނާގެ އިޝާރާތަކަށް އިންތިޒާރުގައި ޚާދިމުން ތިބުންތޯއެވެ؟\nނުވަތަ ބާއްޖަވެރިކަމަކީ އިންސާނާ ކިބައިގައި މަޝްހޫރުކަމާއި ޖިސްމާނީ ރީތިކަން ހުރުންތޯއެވެ؟\nނުވަތަ ބާއްޖަވެރިކަމަކީ، ވެރިކަމާއި ރަސްކަމާއި ޖާހާ މަންސަބު ހުރުންތޯއެވެ؟\nހަމަކަށަވަރުން އިންސާނީ ދިގު ތާރީޚުގައި ވަރަށް ގިނަ މީހުންވަނީ މި ބާއްޖަވެރިކަން ލިބޭތޯ އެކި ގޮތްގޮތަށް މަސައްކަތް ކޮށްފައެވެ. އެގޮތުން އެބައިމީހުން މުޅި ޙަޔާތް މިކަމުގައި ފަނާކުރި މީހުން ހިމެނެއެވެ. ނަމަވެސް، ތާކުން ތާކު ނުޖެހޭ ނުބައި މަގުތަކުން ދިޔުމުގެ ސަބަބުން އެމީހުންނަށް ވަނީ އެ ބާއްޖަވެރިކަމުގެ ދޮރު ބަންދުވެ، ބަރުބާދުވެ ހަލާކުވެ ގޮސްފައެވެ.\nއެގޮތުން ފިރުޢައުނާއި އޭނާގެ އަޢުވާނުން ވަނީ ރަސްކަމަށް ދަހިވެތިވެ، އެކަމުގައި ނިމި ގޮސްފައެވެ. މާތް ﷲ ކީރިތި ޤުރުއާނުގެ އެތައް ތަނެއްގައި ވަނީ ފިރުޢައުނާއި އޭނާގެ ޤައުމުގެ މީހުންގެ ވާހަކަ ބަޔާންކުރައްވާފައެވެ. އެގޮތުން މާތް ﷲ ޞުބުޙާނަހޫ ވަތަޢާލާ ވަޙީކުރައްވަނީ:\n﴿وَنَادَىٰ فِرْعَوْنُ فِي قَوْمِهِ قَالَ يَا قَوْمِ أَلَيْسَ لِي مُلْكُ مِصْرَ وَهَٰذِهِ الْأَنْهَارُ تَجْرِي مِن تَحْتِي ۖ أَفَلَا تُبْصِرُونَ﴾ [الزخرف: 51]\nމާނައީ: “އަދި ފިރުޢައުނު އޭނާގެ ޤައުމުގެ މީހުންގެ ތެރޭގައި ހުރެގޮވާލިއެވެ. އޭނާ ބުންޏެވެ. އޭ އަހުރެންގެ ޤައުމުގެ މީހުންނޭވެ! މިޞްރުގެ ވެރިކަންވަނީތިމަންނާއަކަށް ނޫންހެއްޔެވެ؟ އަދި މި ކޯރުތައް ތިމަންގެ ދަށުން ހިނގަހިނގާހުރެތެވެ. ފަހެ، ތިޔަބައިމީހުންނަށް ނުފެންނަނީ ހެއްޔެވެ؟”\nއޭނާއަށް ރަސްކަމާއި ވެރިކަން ދެއްވީ ﷲ ޞުބުޙާނަހޫ ވަތަޢާލާ ކަން އޭނާ ހަނދާން ނެތުނެވެ. އޭނާގެ ވަށައިގެން ފެން ކޯރުތައް ލެއްވީ ﷲ ކަން އޭނާ ހަނދާންނެތުނެވެ. އަދި އޭނާއަށް ތަބާވާނެ ޤައުމެއް ލެއްވީ ﷲ ކަންވެސް އޭނާ ހަނދާންނެތުނެވެ. އެހެންކަމުން، ނިޢުމަތްތަކަށް ކާފިރުވުމުގައި އޭނާ ހައްދުފަހަނަޅާ ދިޔައެވެ. އެގޮތުން، އިލާހުވަންތަކަމަށްވެސް ދަޢުވާކުރިއެވެ.\n﴿وَقَالَ فِرْعَوْنُ يَاأَيُّهَا الْمَلَأُ مَا عَلِمْتُ لَكُ مِّنْ إِلَٰهٍ غَيْرِي فَأَوْقِدْ لِي يَا هَامَانُ عَلَى الطِّينِ فَاجْعَل لِّي صَرْحًا لَّعَلِّي أَطَّلِعُ إِلَىٰ إِلَٰهِ مُوسَىٰ وَإِنِّي لَأَظُنُّهُ مِنَ الْكَاذِبِينَ﴾[القصص: 38]\nމާނައީ: “އަދި ފިރުޢައުނުބުންޏެވެ. އޭ (އަހުރެންގެ ޤައުމުގެ)ބޮޑުންނޭވެ! އަހުރެން ފިޔަވައި އެހެން އިލާހެއް ތިޔަބައިމީހުންނަށް ވާކަމެއްއަހުރެންނަށް އެނގިފައެއް ނުވެތެވެ. އޭ ހާމާނެވެ! އަހުރެންނަށް މަށިން އީޓުހަދައިދޭށެވެ! އަދި އަހުރެންނަށް އުސްގަނޑުވަރެއް ތައްޔާރުކޮށްދޭށެވެ! (އެއީ) މޫސާގެފާނުގެ އިލާހުއަހުރެންނަށް ފެނޭތޯއެވެ. އަދި ހަމަކަށަވަރުން، އަހުރެންނަށްހީވަނީ، އެކަލޭގެފާނު ވަނީ ދޮގުވެރިންގެ ތެރެއިން ކަމަށެވެ.”\nއެހެންކަމުން، އޭނާގެ މިނުކިޔަމަންތެރިކަމާއި ބޮޑާކަމުގެ ނަތީޖާއަކަށް ވެގެންދިޔައީ ވަރުގަދަ ހިއްޕެވުމަކުން މާތް ﷲ އޭނާ ހިއްޕެވުމެވެ. އަދި ދިރިތިބީންނަށް ޢިބުރަތެއްގެ ގޮތުގައި ލެއްވުމެވެ.\n﴿فَأَخَذَهُ اللَّهُ نَكَالَ الْآخِرَةِ وَالْأُولَىٰ* إِنَّ فِي ذَٰلِكَ لَعِبْرَةً لِّمَن يَخْشَىٰ﴾[النازعات: 25-26]\nމާނައީ: “ދެން އާޚިރަތާއި ދުނިޔޭގެ ޢުގޫބާތެއްގެ ގޮތުން މާތް ﷲ އޭނާ ހިއްޕެވިއެވެ.  ބިރުވެތިވާ މީހަކަށް ހަމަކަށަވަރުން އެކަމުގައި ޢިބްރަތެއްވާކަން ކަށަވަރެވެ. ”\nޤާރޫން ޖަމާކުރި މުދަލާއި ޚަޒާނަތަކާއި މެދު އޭނާ ބޮޑާ ވެގަތެވެ. އެއީ އޭނާގެ މޮޅުކަމުން ކަމަށް އިޢުލާން ކުރިއެވެ. އަދި މާތްﷲގެ ނިޢުމަތަށް ކުފުރުވެރިވިއެވެ. އެވަޤުތު އެކަލާނގެ ކޯފާ އޭނާގެ މައްޗަށް ހައްޤު ވެގެން ދިޔައެވެ. އަދި އޭނާ ބިމުގެ އަޑިއަށް ގަންބާލެވުނެވެ. މުދަލާއި ރަނުގެ ކަންޒުތައް ދިޔައީއެވެ.\n﴿فَخَسَفْنَا بِهِ وَبِدَارِهِ الْأَرْضَ فَمَا كَانَ لَهُ مِن فِئَةٍ يَنصُرُونَهُ مِن دُونِ اللَّهِ وَمَا كَانَ مِنَ الْمُنتَصِرِينَ﴾ [القصص : 81]\nމާނައީ: “ފަހެ، ތިމަންރަސްކަލާނގެ އޭނާއާއި، އޭނާގެ (ޚަޒާނާތަކާއި) ގެއާއެކުގައި، ބިންގަނޑު ގަންބަވައިގެންނެވީމެވެ. ފަހެ، ﷲއާ ދެކޮޅަށްއޭނާއަށް ނަޞްރުދޭނޭ އެއްވެސްބަޔެއް ނުވިއެވެ. އަދި ނަޞްރުލިބޭނޭ މީހުންގެ ތެރެއިންވެސްއޭނާ ނުވިއެވެ.”\nއަދި ހަމައެފަދައިން، ވަލީދު ބުނު މުޣީރާވެސް ނަސީބު ލިބިގަތުމަތް މަސައްކަތް ކުރިއެވެ. އެގޮތުން މާތްﷲ އޭނާ މުދާވެރި ކުރައްވާ، ވަރުގަދަ ދަރީންތަކެއް ދެއްވިއެވެ. މިކަމަށް އޭނާ ފަޚުރުވެރިވެ އުޅުނެވެ. ނަމަވެސް ގަދަ ކީރިތިވަންތަ މާތް ﷲގެ މަތިން ހަނދުމަނައްތާލިއެވެ. އެއިލާހުގެ ނަބިއްޔާގެ ދަޢުވަތަށް ހުރަސްއެޅުމަށް އެބާރާއި ނުފޫޒުގެ ބޭނުން އޭނާ ކުރިއެވެ. އެގޮތުން މާތް ﷲ އޭނާ ނަރަކައަށް އެއްލާ ލެވޭނެ ވާހަކަ ބަޔާންކުރެއްވިއެވެ.\n﴿سَأُصْلِيهِ سَقَرَ﴾ [المدّثر: 26]\nމާނައީ: “ނިކަންހުރެ ތިމަންރަސްކަލާނގެ އޭނާ ނަރަކަޔަށްވައްދަވާހުށީމެވެ.”\nމިޒަމާނަށް ބައްލަވާށެވެ. ބައެއް މީހުންނަށް ބާއްޖަވެރިކަމަކީ ނުވަތަ މޮޅު ދިރިއުޅުމަކީ މަޝްހޫރުވުމުވެ. އެހެންކަމުން، ޙަޔާތުގެ އެތައް ވަޤުތެއް ތިމާފަދަ ނިކަމެތި އިންސާނުންގެ ތަރުހީބާއި އެމީހުންގެ ތާއީދު ލިބޭތޯ ހޭދާކުރާ މީހުން މަދެއް ނޫނެވެ. ތަފާތު ދާއިރާތަކުންނެވެ. ޙަޤީޤަތުގައިވެސް މިބައިމީހުންނަކީ ޚާލިޤުވަންތަ މާތް ﷲގެ އަޅުވެތިކަން ދޫކޮށް، މީސްތަކުންނަށް އަޅުކަންކުރާ ބައެކެވެ.\nއަދި އަނެއްބަޔަކު ދެކޭގޮތުގައި ބާއްޖަވެރިކަމާއި މޮޅުކަން ވަނީ ވަކި ފަންނެއްގައެވެ. އެގޮތުން ފިލްމީ ދާއިރާއާއި ލަވަކިޔުމާއި މިހެންގޮސް ތަފާތު ދާއިރާތައް ޚިޔާރުކުރެއެވެ. އަދި އެކަމުގައި ތިމާގެ ޙަޔާތް ފަނާކޮށް ހަލާކުކޮށްލައެވެ. ޙަޤީޤީ ބާއްޖަވެރިކަމާއި ދުރަށްދެވޭކަން މިބައިމީހުންނަށް ވަނީ އޮޅިފައެވެ.\nއެހެންކަމުން، މިބާއްޖަވެރިކަމުގެ ހަޤީޤީ މަގަކީ ކޮބައިތޯއެވެ؟… އެ ލިބެނީ ކޮންތަނަކުންތޯއެވެ؟… ބާއްޖަވެރިކަމާއިގެން ވަޑައިގެންނެވީ ކާކުތޯއެވެ؟… އަދި އިންސާނުންގެ ހިތްތަކަށް އެ ބާއްޖަވެރިކަން ވެއްދީ ކާކުތޯއެވެ؟… ޝައްކެއްނެތް ގޮތުގައި، އެބޭކަލަކީ ކައުއިތުރު ނަބިއްޔާ މުޙަންމަދު އަލްމުޞްޠަފާ صلى الله عليه وسلمއެވެ. މާތް ﷲގެ ޙަޟްރަތުން އެކަލޭގެފާނު ވަޑައިގަތީ މިބާއްޖަވެރިކަމުގެ މަގު އިންސީންނާއި ޖިންނީންނަށް ދެއްކެވުމަށެވެ. ޢާލަމްތަކަށް ރަޙްމަތެއްގެ ގޮތުންނެވެ.\nބާއްޖަވެރިކަމީ، އީމާންކަމާއި ހެޔޮ ޞާލިޙު ޢަމަލުތަކެވެ.\nޔޫނުސް ބުނު މައްތާ عليه السلامއަށް ބާއްޖަވެރިކަން ލިބުނެވެ. ބޮޑު މަހުގެ ބަނޑުތެރޭގައި، އަނދިރީގެ މައްޗަށް އަނދިރިކަން ވެރިވެފައިވީއިރު، އެކަމުން މާތް ﷲ އެކަލޭގެފާނު ސަލާމަތްކުރެއްވިއެވެ. އަދި ބާއްޖަވެރިކަމާއި ނަސީބުވެރިކަން ދެއްވިއެވެ. ކީއްވެތޯއެވެ؟ މާތް ﷲ ގެ ޒިކުރު ކުރުން މަތީގައި އެކަލޭގެފާނު ދެމިހުންނެވީތީއެވެ. މަހުގެ ބަނޑުތެރޭގައެވެ. ހުރިހާ ގުޅުމެއް ކެނޑިފައިވީ ހިނދުވެސް، ﷲ އާއި އެކަލޭގެފާނާއި ދެމެދުގައިވީ ގުޅުމެއް ނުކެނޑެއެވެ. އެހެންކަމުން، މާތް ﷲ ޤުރުއާނުގައި އެވާހަކަ ބަޔާންކުރެއްވިއެވެ. އަންނަނިވި ކަލިމަތަކުން – ޛިކުރުން – އެކަލޭގެފާނު ބާއްޖަވެރިކަން ހޯއްދެއްވިއެވެ.\n﴿وَذَا النُّونِ إِذ ذَّهَبَ مُغَاضِبًا فَظَنَّ أَن لَّن نَّقْدِرَ عَلَيْهِ فَنَادَىٰ فِي الظُّلُمَاتِ أَن لَّا إِلَٰهَ إِلَّا أَنتَ سُبْحَانَكَ إِنِّي كُنتُ مِنَ الظَّالِمِينَ﴾ [الأنبياء : 87]\nމާނައީ: “އަދި ذوالنّون (އެބަހީ: ޔޫނުސްގެފާނު)ހަނދުމަކުރާށެވެ! އެކަލޭގެފާނު (ޤައުމުގެ މީހުންދެކެ) ކޯފާވެގެން ވަޑައިގަތް ހިނދެވެ.ފަހެ، އެކަލޭގެފާނަށް ތިމަންރަސްކަލާނގެ ޢުޤޫބާތެއް ނުދެއްވާނެކަމަށްހީކުރެއްވިއެވެ. ފަހެ، އެކަލޭގެފާނު އަނދިރިތަކުގެ ތެރޭގައި (އެބަހީ: މަހުގެ ބަނޑުގައި)ދުޢާކުރެއްވިއެވެ. އިބަރަސްކަލާނގެ މެނުވީ، އިލާހަކު ނެތެވެ. އިބަރަސްކަލާނގެހުސް ޠާހިރުވަންތަކަމާއެވެ! ހަމަކަށަވަރުން، އަނިޔާވެރިންގެ ތެރެއިން މިއަޅާވީމެވެ.”\nއަދި ބާއްޖަވެރިކަން މޫސާ عليه السلامވެސް ހޯއްދެވިއެވެ. އެއީ ބިޔަ ކަނޑެއްގެ ކުރިމަތީގައި އެކަލޭގެފާނުވީހިނދުއެވެ. ފިރުޢައުނާއި އޭނާގެ ލަޝްކަރު މޫސާގެފާނާއި އެކަލޭގެފާނުގެ ޤައުމުގެ މީހުންގެ ފަހަތުން އައިސް އަރާ ހަމަކުރި ހިނދެއެވެ. އެހެން އެއްވެސް ގޮތެއް ނެތުނު ހިނދެވެ. ނަމަވެސް އެކަލޭގެފާނަކީ ބާއްޖަވެރިއެއްކަމުގައި މާތް ﷲ ލެއްވިއެވެ. މާތް ﷲގެ ވަޢުދުފުޅާމެދު ފުރިހަމަ ޔަޤީންކަން އެކަލޭގެފާނަށް އޮންނެވިއެވެ. އެވަޤުތު ވިދާޅުވިއެވެ.\n﴿قَالَ كَلَّا ۖ إِنَّ مَعِيَ رَبِّي سَيَهْدِينِ﴾ [الشعراء: 62]\nމާނައީ: “އެކަލޭގެފާނު ވިދާޅުވިއެވެ. ހަމަހިލާއެހެންނަކުން ނުވާނެއެވެ. ހަމަކަށަވަރުން، ތިމަންގެ ވެރިރަސްކަލާނގެ ތިމަންނާއާއެކު ވޮޑިގެންވެއެވެ. އެކަލާނގެ ތިމަންނާއަށް މަގުދައްކަވާނެތެވެ.”\nއަދި ބާއްޖަވެރިކަން އަޅަމެން މާތް ނަބިއްޔާ މުޙަންމަދު صلى الله عليه وسلمވެސް ހޯއްދެއްވިއެވެ. އެއީ އެކަލޭގެފާނުގެ ކުރިފުޅުމަތީގައި މައްކާގެ މުޝްރިކުން ކަނޑިހިފައިގެން ތިބި ވަޤުތެވެ. ހޮހޮޅައި ދޮރުމަތީގައެވެ. ނަމަވެސް، އެއީ ބިންމަތީގައި ލެއްވުނު އެންމެ މާތް އިންސާނާއެވެ. އެވަޤުތު ކޮޅުގެ ޛިކުރު ކީރިތި ޤުރުއާނުގައި މާތް ﷲ ކުރައްވާފައިވެއެވެ.\n﴿إِلَّا تَنصُرُوهُ فَقَدْ نَصَرَهُ اللَّهُ إِذْ أَخْرَجَهُ الَّذِينَ كَفَرُوا ثَانِيَ اثْنَيْنِ إِذْ هُمَا فِي الْغَارِ إِذْ يَقُولُ لِصَاحِبِهِ لَا تَحْزَنْ إِنَّ اللَّهَ مَعَنَا ۖ فَأَنزَلَ اللَّهُ سَكِينَتَهُ عَلَيْهِ وَأَيَّدَهُ بِجُنُودٍ لَّمْ تَرَوْهَا﴾[التوبة: 40]\nމާނައީ: “ތިޔަބައިމީހުން އެކަލޭގެފާނަށް ނަޞްރުނުދިނަސް، ހަމަކަށަވަރުން، ﷲ، އެކަލޭގެފާނަށް ނަޞްރުދެއްވިއެވެ. ދެމީހުންކުރެ އެކަކު ކަމުގައިވާ ހާލު، ކާފިރުވިމީހުން، އެކަލޭގެފާނު ނެރެލިހިނދުގައެވެ. އޭގެ ދެކަލުން (ثَورފަރުބަދައިގެ)ހޮހަޅައިގައި ތިއްބެވި ހިނދުގައެވެ. އެކަލޭގެފާނުގެ އެކުވެރިޔާއަށް (އެބަހީ؛ އަބޫ ބަކުރުގެ ފާނަށް)، ހިތާމަނުކުރައްވާށޭ، ހަމަކަށަވަރުން، ﷲވޮޑިގެންވަނީ، ތިމަންމެންނާ އެކުގައޭވިދާޅުވިހިނދުގައެވެ. އެހިނދު އެކަލޭގެފާނަށް ހިތްޕުޅު ހަމަޖެހުމާއި، އަމާންކަންﷲ ބާވައިލެއްވިއެވެ. އަދި ތިޔަބައިމީހުންނަށް ނުފެންނަ ލަޝްކަރުތަކަކުންއެކަލޭގެފާނަށް އެކަލާނގެ ގަދަކަން ދެއްވިއެވެ”.\nއަދި ޝައިޚުލްއިސްލާމް އިބްނު ތައިމިއްޔާ رحمه اللهވެސް މި ބާއްޖަވެރިކަން ޙާޞިލްކުރެއްވިއެވެ. އެއީ އެކަލޭގެފާނު ޖަލުގެ ކުޑަ އަނދިރި ގޮޅިއަށް ވެއްދުނު ވަޤުތުއެވެ. އެވަޤުތުކޮޅު މިއާޔަތް ވިދާޅުވަމުން ގެންދެވިއެވެ.\n﴿فَضُرِبَ بَيْنَهُم بِسُورٍ لَّهُ بَابٌ بَاطِنُهُ فِيهِ الرَّحْمَةُ وَظَاهِرُهُ مِن قِبَلِهِ الْعَذَابُ﴾[الحديد : 13]\nމާނައީ: “ފަހެ، އެ އުރެންގެ މެދުގައި ފާރެއް ލައްވާނެތެވެ. އެ ފާރުގައި ދޮރެއްވެއެވެ. އޭގެއެތެރެފުށުގައިވަނީ ރަޙްމަތެވެ. އަދި އޭގެ ބޭރުފުށުން އަނެއްފަރާތުގައިވަނީ ޢަޛާބެވެ.”\nއަދި ޖަލުގެ ބޭރުގައި ތިބި މީހުންނާއި މުޚާޠަބުކޮށް އެކަލޭގެފާނު ވިދާޅުވިއެވެ.\n“އަހުރެންނާ މެދު ދުޝްމަނުން ކުރާނެ އެއްވެސް ކަމެއް ނެތެވެ! އެހެނީ، އަހުރެންގެ ބަޤީޗާ އާއި ބުސްތާނު ވަނީ އަހުރެންގެ ހިތުގައެވެ. އަހުރެން ދާ ކޮންމެތަނަކަށް އެއެއްޗެހި ދާނެއެވެ… އަހުރެން މަރާލިނަމަ، ޝަހީދަކަށްވީއެވެ… އަދި ޤައުމުން ނެރެލިނަމަ އެއީ ފަތުރުވެރިކަމެކެވެ… އަދި ޖަލަށްލުމަކީ މާތްﷲ އަށް މުނާޖާކުރުމަށް މީހުންނާއި އެކަހެރިވެވޭ ޚިލުވަތެކެވެ…”\nބާއްޖަވެރިކަމަކީ އެއީއެވެ. އަދި އޭގެ ތެރެއިން ބައެއް ބާއްޖަވެރިންގެ ޙާލުހުރިގޮތުގެ ނަމޫނާތަކެކެވެ. އެހެންކަމުން، ބާއްޖަވެރިކަމަކީ ހެޔޮ ޞާލިޙު ޢަމަލުން ނޫނީ ނުލިބޭނެ އެއްޗެކެވެ. އެމަގާއިގެން ފޮނުއްވުނީ އުއްމަތުގެ މާތް ނަބިއްޔާ މުޙަންމަދު صلىاللهعليهوسلمއެވެ.\nއެހެންކަމުން، ދަންނާށެވެ…! އީމާންކަމާއި ނުލާއި ގަނޑުވަރުތަކުގައި ނިދާ މީހުންނަށް މާތް ﷲ ލިޔުއްވާފައިވަނީ މިފަދައިންނެވެ.\n﴿…فَإِنَّ لَهُ مَعِيشَةً ضَنكًا…﴾[سورة طه 124]\nމާނައީ: “… ފަހެ، ހަމަކަށަވަރުން، އެމީހަކަށްއޮތީ، ދަތި ދިރިއުޅުމެކެވެ…”\nއަދި އީމާންކަމާއި ނުލައި މުދަލާއި ފައިސާ ޖަމާކުރި މީހުންގެ ނިމުން، މާތް ﷲ ކުރައްވާފައިވަނީ މިފަދައިންނެވެ.\nއަދި އީމާންކަމާއި ނުލާ ދުނިޔޭގެ ލައްޒަތާއި މަންސަބު ހޯދި މީހުންގެ ނިމުން، މާތް ﷲ ލައްވާފައިވަނީވެސް މިފަދައިންނެވެ.\nއޭ ބާއްޖެވެރިކަމަށް އެދޭ މީހުންނެވެ…! އޭ ބާއްޖަވެރިކަމަށް ކެނޑިނޭޅި މަސައްކަތް ކުރަމުންދާ މީހުންނޭވެ…! އޭ ދެމިގެންވާ ދާއިމީ ބާއްޖަވެރިކަމަށް އެދޭ މީހުންނެވެ…! ސުވަރުގެތަކާއި ކޯރުތަކަށް އެދޭ މީހުންނެވެ…! މުޙަންމަދު صلى الله عليه وسلم ގެނެސްދެއްވި އެއްޗެއްނަމަ އެ އެއްޗެއްގައި ހިފައިގެން މެނުވީ އެކަމެއް ޙާޞިލެއް ނުކުރެވޭނެއެވެ.


MDP ge inthikhaabu: Vote lun eh gadi irah ithurukohffi\nއެމްޑީޕީގެ ލީޑަޝިޕްގެ އިންތިހާބުގައި އެޕާޓީގެ އިސް ލީޑަރު، ރައީސް އިބްރާހިމް މުހައްމަދު ސޯލިހު މިއަދު ވޯޓް ދެއްވަނީ --\nއެމްޑީޕީގެ ލީޑަޝިޕްގެ އިންތިހާބުގައި ޕާޓީގެ ރައީސް އަދި ނައިބު ރައީސްގެ މަގާމަށް ބޭފުޅުން އިންތިހާބު ކުރުމަށް ކުރިއަށް ގެންދާ އިންތިޚާބުގައި ވޯޓްލުން އެއްގަޑިއިރަށް އިތުރުކޮށްފި އެވެ.\nއެމްޑީޕީގެ އިންތިޚާބީ ކޮމެޓީގެ މުގައްރިރު މުހައްމަދު އިބްރާހިމް މަނިކު ވިދާޅުވީ ކިއުގައި އަދިވެސް ގިނަ ބަޔަކު ތިބުމާއި ގުޅިގެން އިންތިޚާބުގައި ވޯޓްލުން އެއްގަޑިއިރަށް އިތުރުކޮށްފައިވާ ކަމަށެވެ.\nއެހެންކަމުން މިރޭ 7:00 ހަމައަށް ވޯޓް ދިނުމުގެ ފުރުސަތު ހުޅުވާލާފައިވާ ކަމަށް މަނިކު ވިދާޅުވިއެވެ.\n"ހަތެއްގެ ފަހުން ދެން ކިއުއަކަށް ނޭރޭނެ. އެހެން ނަމަވެސް ހަތެއް ޖެހުމާއި ހަމައަށް ކިއުގައި ތިބޭ ހުރިހާ އެންމެންނަށް ވޯޓްލުމުގެ ފުރުސަތު ލިބޭނެ." މަނިކު ވިދާޅުވިއެވެ.\nމަނިކު ވިދާޅުވީ އިންތިޚާބުގައި ވޯޓްލުން އެއްގަޑިއިރަށް އިތުރުކުރުމުން ވަގުތީ ނަތީޖާ ލިބުން ލަސްވާނެ ކަމަށެވެ. އަދި މިހާރު އުންމީދު ކުރަނީ މިރޭ 10:00 ގެ ކުރިން ވަގުތީ ނަތީޖާ އިއުލާނުކުރުން ކަމަށް ވިދާޅުވިއެވެ. އަދި ދާއިމީ ނަތީޖާ އިއުލާނުކުރުން3ދުވަސްތެރޭ ކުރިއަށް ގެންދިއުމަށް ވަނީ ހަމަޖެހިފައެވެ.\nއެމްޑީޕީގެ ލީޑަޝިޕްގެ އިންތިހާބުގައި އެޕާޓީގެ އިސް ލީޑަރު، ރައީސް އިބްރާހިމް މުހައްމަދު ސޯލިހުގެ އަނބިކަނބަލުން ފަޒްނާ އަހުމަދު މިއަދު ވޯޓް ދެއްވަނީ --\nއެމްޑީޕީގެ ލީޑަޝިޕް އިންތިޚާބުގެ ވޯޓް ނެގުމަށް ރާއްޖޭގެ ހުރިހާ ރަށެއްގައި ވޯޓް ފޮށި ބަހައްޓާފައި ވެއެވެ. އަދި މާލޭގައި ދިރިއުޅޭ އެކި ރަށްރަށުގެ އެމްޑީޕީގެ މެންބަރުންނާއި، މާލެއަށް ނިސްބަތްވާ އެމްޑީޕީގެ މެންބަރުން ވޯޓްލުމަށް ވޯޓްފޮށި ބަހައްޓާފައި ވެއެވެ.\nމި އިންތިޚާބުގައި 87،439 މެންބަރަކަށް ވޯޓް ލުމުގެ ހައްގު ލިބިފައި ވެއެވެ.\nއެމްޑީޕީގެ ރައީސް ކަމަށް ކުރިމަތިލެއްވީ މިހާރު ވެސް އެ މަގާމުގައި ހުންނެވި މަޖިލީހުގެ ރައީސް މުހައްމަދު ނަޝީދެވެ. އެމްޑީޕީގެ ނާއިބު ރައީސް ކަމަށް ކުރިމަތިލެއްވީ މިހާރު ވެސް އެ މަގާމުގައި ހުންނެވި ރައީސް އޮފީހުގެ މިނިސްޓަރު މުހައްމަދު ޝިފާޒް (ޝިއްޕެ) އަދި މެންބަރު މުހައްމަދު އަސްލަމެވެ.\nޝިފާޒާއި އަސްލަމް ވަނީ ނާއިބު ރައީސް ކަމަށް ވާދަވެރި ކެންޕޭނެއް ކުރައްވާފަ އެވެ.\nއެމްޑީޕީ ރައީސް މުހައްމަދު ނަޝީދު މުހައްމަދު އަސްލަމް + ޕޮލިޓިކްސް\nރައީސްގެ ހިތާބުން ރައްޔިތުންގެ އުއްމީދު އާވާނެ: ނަޝީދު


Henveyrugai alifaan roavi sarahahdhu kuni gondakah ! - vNews.mv\nރަދުވާނިއާ ގެއަށް ކުނި އަޅާފައި - ފޮޓޯ: ވީނިއުސް\nހެންވޭރުގައި އަލިފާން ރޯވި ސަރަހައްދު، ކުނި ގޮނޑަކަށް!\nއާމިނަތު އަމީނާ (އަނާ) 11 January 2020, 15:04\nހ. ތިލަފުށިގޭގައި ހުރި ގުދަނެއްގައި އަލިފާންރޯވެ ހިނގި އަލިފާނުގެ ހާދިސާއަކީ މިފަހުގެ ތާރީހެއްގައި މާލޭގައި ހިނގައިދިއަ އެންމެ ނުރައްކާތެރި ހާދިސާ އެވެ.\nހުސްވި 2019 ވަނަ އަހަރުގެ ސެޕްޓެމްބަރ މަހުގެ 20 ވަނަ ދުވަހު ހިނގި މި ހާދިސާގައި އެކެއްގެ ފުރާނަ ގެއްލި ހަތް ގެއަކަށް ގެެއްލުންވި އެވެ. އަދި އެ ސަރަހައްދު ސާފުކުރުމަށް ގިނަ ދުވަސްތަކެއް ވަންދެން ބަންދުކޮށްފައި އޮތުމަށްފަހު އެސަރަހައްދު ސާފުކޮށް އާއްމުންނަށް ވަނީ ހުޅުވާލާފައެވެ.\nނަމަވެސް މިހާރު އެސަހަރައްދުން ފެންނަނީ މުޅިން އެހެން މަންޒަރެކެވެ.\nއަލިފާނުގެ ހާދިސާއަށްފަހު ހާލުގައި ޖެހުނު ބައެއް މީހުންނަށް އަލުން ގެތަކަށް ވަދެވޭވަރުވި ނަމަވެސް ބައެއް ގެތައް އެއްގޮތަކަށް ވެސް ބޭނުންކުރެވޭވަރު ނުވާތީ، އެ ގެތަކުގައި ދިރިއުޅެން ހުއްދަދީފައެއް ނުވެ އެވެ.\nއަލިފާންރޯވެ އަދައިގެން ދިއަ ބައެއް އިމާރާތްތައް ތަޅާލައި އެ ސަރަހައްދު އަދިވެސް ސާފުކުރަމުންދާއިރު، އެތަނުން އެއް ގެއަކީ ހ. ރަދުވާނީއާގެ އެވެ. މީހުންނަށް ދިރިނޫޅެވޭ ވަރަށް މި ގެއަށް ގެއްލުންވެފައި ވާއިރު، މަޑުމަޑުން އެގެއަށް ކުނިޖަމާކުރަމުން ގޮސް މިހާރު އެގޭގެ ތިރީބައި ވަނީ ކުނިގޮނޑަކަށް ބަދަލުވާން ފަށާފަ އެވެ.\nއޭޑީކޭ ކުރިމަތިން އޮންނަ މިއަލަނި ގޯޅީގެ ކަންމަތީގައި ހުންނަ ރަދުވާނިއާ ގޭގެ ތިރީބަޔަށް ކުނިތައް ޖަމާކުރަމުންދާއިރު، ނުބައިވަސް ދުވާ ކުޅި ކޮތަޅުތަކާއި، އެކިކަހަލަ ކުނިބުނިން އެތަން ދަނީ ފުރަމުންނެވެ. އަދި އެތަނުން ދުވާ ނުބައި ވަހުގެ އަސަރު މުޅި މަގަށްވެސް ވަނީ ފޯރާފަ އެވެ.\nއަލިފާނުގެ ހާދިސާގެ ކުރިންވެސް މިއަލަނި ގޯޅި އަކީ، ދޭތެރެދޭތެރެއިން ކުނިތައް ޖަމާކޮށްފައި ހުންނަ ގޯޅިއެކެވެ. ނަމަވެސް އެ ގޯޅީގައި ސައިކަލް ޕާކް ނުކުރެވޭގޮތަށް ހެދިފަހުން، ގޯޅި ތެރެއަށް ކުނި ޖަމާކޮށްފައި ހުންނަތަނެއް މިހާރަކު ނުފެނެ އެވެ. މިހާރު ފެންނަމުންދާ މަންޒަރަކީ އަލިފާނުގެ ހާދިސާގައި ގެއްލުންވި ރަދުވާނީއާ ގޭގެ ތިރީބަޔަށް ކުނިތައް ޖަމާވެފައި ހުންނަ މަންޒަރެވެ.\nއެތަނަށް ކުނި އަޅަނީ ކޮންބައެއްކަން ނޭންގޭއިރު، އެ ސަހަރަހައްދުގެ ބައެއް އާއްމުން ބުނީ ކުނިއަޅާ ބަޔަކު ނޭންގޭ ކަމަށެވެ. އަދި އެތަނަށް ކުނި ޖަމާކުރަމުންދާއިރު، ދުވާ ނުބައި ވަހުން އެމީހުންނަށް ވެސް އުނދަގޫވާ ކަމަށާއި، އަދި އެއީ މިހާރު ބޮޑު މައްސަލައަކަށްވެފައިވާ ކަމެއް ކަމަށެވެ.\nބިރުވެރި އަލިފާނުގެ ހާދިސާއެއް ހިނގައި ގެއްލުންވެފައިވާ އެ ސަރަހައްދުގެ ގެތަކަށް ގޭގެ ވެރިފަރާތައްވެސް ނުވަދެވި އުޅެނިކޮށް، އަދި މީހުންގެ ގެދޮރަށް އެގޮތަށް ކުނި އަޅާފައި ހުންނަތަން ފެނިގެންދިއުމުން އެނގިގެންދަނީ މި މުޖުތަމައުގައި އިޖުތިމާއީ އަހުލާގު އޮތް ހިސާބެވެ.\nހ. ތިލަފުށިގޭގައި ހުރި ގުދަނެއްގައި އަލިފާންރޯވެ ހިނގި ބިރުވެރި ހާދިސާގައި ހަތަރު ގުދަނާއި ހަތް ގެއެއް އަނދައި ހުލިވި އިރު، އެ ގެތަކުގައި ދިރިއުޅުނު 400 އަށް ވުރެ ގިނަ މީހުންނަށް ސަރުކާރުން ވަގުތީ ބޯހިޔާވަހިކަން ފޯރުކޮށްދިނެވެ. މި ހާދިސާގައި ރަދުވާނިއާ ގޭގެ ތިން ވަނަ ފްލޯގައި ދިރިއުޅުނު ތ. ބުރުނީ، ފެންފިޔާޒުގޭ، 47އ. އައިޝަތު ޝައުނާ ވަނީ ނިޔާވެފައެވެ.\nއަލިފާން މާލެ ސިޓީ ރިޕޯޓް


Captain Aku ah ratheh,5lan'du ge lead akaa eku China ah rangalhu feshumeh - One Online\nވޯލްޑް ކަޕް ކޮލިފައިންގައި ރާއްޖެ އާއި ޗައިނާ ބައްދަލުކުރި މެޗުގައި އަލްކެސަން އަތުން ބޯޅަ ހޯދުމަށް އަކޫ މަސައްކަތްކުރަނީ: އެ މެޗުން ޗައިނާ މޮޅުވީ 5-0ގެ ނަތީޖާއަކުން -- ވަން ފޮޓޯ/ މުހައްމަދު އައުޒަމް\nވޯލްޑް ކަޕް ކޮލިފައިންގައި ރާއްޖެ އާއި ޗައިނާ ބައްދަލުކުރި މެޗުގެ ތެރެއިން: އެ މެޗުން ޗައިނާ މޮޅުވީ 5-0ގެ ނަތީޖާއަކުން -- ވަން ފޮޓޯ/ މުހައްމަދު އައުޒަމް\nކެޕްޓަން އަކޫއަށް ރަތެއް، ފަސް ލަނޑުގެ ލީޑަކާއެކު ޗައިނާއަށް ރަނގަޅު ފެށުމެއް\nވޯލްޑް ކަޕް ކޮލިފައިންގައި ވަރުގަދަ ޗައިނާއިން ރާއްޖެ ބަލިކޮށް، ފެށުން ރަނގަޅުކޮށްފިއެވެ.\nގައުމީ ފުޓުބޯޅަ ދަނޑުގައި މިރޭ ކުޅުނު މެޗުގައި ރާއްޖޭގެ މައްޗަށް ޗައިނާއިން ކުރި ހޯދީ 5-0ގެ ނަތީޖާއަކުންނެވެ. މެޗުގެ ފަހު ދިހަ މިނެޓުގެ ތެރޭގައި ރާއްޖޭގެ ކެޕްޓަން އަކްރަމް އަބްދުލްޣަނީ (އަކޫ)އަށް ދެއްކި ރަތް ކާޑާ ގުޅިގެން ރާއްޖެ އިން މެޗުގެ ބާކީ ބައި ފުރިހަމަކުރަން ޖެހުނީ ދިހަ ކުޅުންތެރިންނާއެކުއެވެ.\nމެޗުގެ ފުރަތަމަ ހާފު ފެށުނީއްސުރެ، މެޗުގެ ކޮންޓްރޯލް ހޯދައިގެން ކުޅެމުންދިޔައީ ޗައިނާއިންނެވެ. އެގޮތުން ޗައިނާއިން ވަނީ ގިނަ ފުރުސަތުތަކެއް ވެސް ތަނަވަސްކޮށްފައެވެ. ނަމަވެސް ރާއްޖޭގެ ޑިފެންޑަރުންނާއި ކީޕަރު މުހައްމަދު ފައިސަލް ފެނިގެންދިޔައީ ވަރަށް ވަރުގަދަކޮށެވެ.\nމެޗުގައި ޗައިނާއިން ލީޑު ހޯދީ 33 ވަނަ މިނެޓުގައެވެ. ވޫ ލެއި ނަގައިދިން ހުރަހަކުން ޗައިނާއަށް އެ ލަނޑު ކާމިޔާބުކޮށްދިނީ ވޫ ޒީއެވެ. މި ލަނޑު ޖެހި އިރު، ބޯޅައެއް ހޯދަން އުޅުމުގެ ތެރޭގައި ރާއްޖޭގެ ކެޕްޓަން އަކޫއަށް ލިބުނު އަނިޔާއަކާ ގުޅިގެން އޭނާ އޮތީ ޕެނަލްޓީ އޭރިއާ ތެރެއަށް ވެއްޓިފައެވެ. އޭނާ ފަރުވާ ހޯދާފައިވަނީ ޗައިނާގެ ލަނޑަށްފަހުއެވެ.\nޗައިނާ އިން ވަނީ ފުރަތަމަ ހާފުގެ ފަހު މިނެޓުގައި އިތުރު ލަނޑެއް ޖަހައި، ލީޑު ފުޅާކޮށްފައެވެ. ޔަންގް ޒޫ ބޮލުން ޖައްސާލި ބޯޅައަކުން ޗައިނާއަށް އެ ލަނޑު ކާމިޔާބުކޮށްދިނީ މެޗުގައި މޮޅު ކުޅުމެއް ދައްކަމުންދިޔަ ވޫ ލެއި އެވެ. އޭނާއަކީ ސްޕެނިޝް ލަލީގާގައި ވާދަކުރާ އެސްޕަނިޔޯލްއަށް ކުޅެމުން އަންނަ ފޯވަޑެވެ.\nމެޗުގެ ފުރަތަމަ ހާފުގައި ޗައިނާގެ ބްރެޒިލަށް އުފަން ފޯވަޑް އަލްކެސަންއަށް ރަނގަޅު ކުޅުމެއް ދެއްކިފައެއް ނުވެއެވެ. މިރޭގެ މެޗަކީ އޭނާ ޗައިނާ ގައުމީ ޓީމަށް ކުޅުނު ފުރަތަމަ މެޗެވެ. މެޗުގެ ފުރަތަމަ ހާފު ނިމިގެންދިޔައީ 2-0ގެ ނަތީޖާއަކުން ޗައިނާ ކުރީގައި އޮވެގެންނެވެ.\nމެޗުގެ ދެވަނަ ހާފަށް ރާއްޖެއިން ނުކުތީ ބަދަލަކާއެކުއެވެ. އަލީ އަޝްފާގު (ދަގަނޑޭ)ގެ ބަދަލުގައި ކުޅެން ނުކުމެފައިވަނީ ހަސަން ނާއިޒް (ދާދު) އެވެ. އެ ބަދަލާއެކު ދެވަނަ ހާފުގެ ކުރީކޮޅުގައި ރާއްޖެއިން ވަނީ ކުރިއަށް ޖެހި، ޗައިނާގެ ގޯލަށް ނުރައްކާކުރުމަށް މަސައްކަތްތަކެއް ކޮށްފައެވެ.\nވޯލްޑް ކަޕް ކޮލިފައިންގައި ރާއްޖެ އާއި ޗައިނާ ބައްދަލުކުރި މެޗުގައި ޗައިނާގެ ބްރެޒިލަށް އުފަން ފޯވަޑް އަލްކެސަން: އެ މެޗުން ޗައިނާ މޮޅުވީ 5-0ގެ ނަތީޖާއަކުން -- ވަން ފޮޓޯ/ މުހައްމަދު އައުޒަމް\nފުރުސަތުތަކަކަށް ފަހު ޗައިނާގެ ތިންވަނަ ލަނޑު ކާމިޔާބުކުރީ އެޓީމަށް ލިބުނު ޕެނަލްޓީއަކުން 62 ވަނަ މިނެޓުގައެވެ. ޗައިނާއަށް އެ ޕެނަލްޓީ ލިބުނީ ރާއްޖޭގެ ޕެނަލްޓީ އޭރިއާ ތެރެއިން ހުސައިން ނިހާން (ނިހާޓު) ކުރި ފައުލަކާ ގުޅިގެންނެވެ. ޗައިނާއަށް އެ ޕެނަލްޓީ ކާމިޔާބުކޮށްދިނީ ޔަންގް ޒޫއެވެ.\nރާއްޖެއަށް އިތުރު އުނދަގޫތަކަކާ ކުރިމަތިލާން ޖެހުނީ މެޗު ނިމެން ނުވަ މިނެޓަށް ވެފައި ވަނިކޮށް، ކެޕްޓަން އަކޫއަށް ދެވަނަ ރީނދޫ ކާޑަކާއެކު ރަތް ކާޑެއް ދައްކައި، ޗައިނާއަށް ޕެނަލްޓީއެއް ދިނުމުންނެވެ. އަކޫއަށް ކާޑު ދެއްކީ ރާއްޖޭގެ ޕެނަލްޓީ އޭރިއާ ތެރެއިން ޔައޯ ޝިހައޯއަށް ކުރި ފައުލަކާ ގުޅިގެންނެވެ. ޗައިނާއަށް އެ ޕެނަލްޓީ ކާމިޔާބުކޮށް، ހަތަރު ލަނޑުގެ ލީޑެއް ހޯދައިދިނީ ބްރެޒިލަށް އުފަން ފޯވަޑް އަލްކެސަންއެވެ.\nދިހަ ކުޅުންތެރިންނާއެކު ކުޅެމުންދިޔަ ރާއްޖޭގެ ކޮޅަށް ޗައިނާގެ ފަސްވަނަ ލަނޑު ޖެހީ ދެވަނަ ހާފުގެ އިތުރު ވަގުތުކޮޅުގެ ތެރޭގައެވެ. ޔައޯ ޝިހައޯ ދިން ބޯޅައަކުން ޗައިނާއަށް އެ ލަނޑު ކާމިޔާބުކޮށްދިނީ އެޓީމުގެ ހަތަރު ލަނޑު ވެސް ކާމިޔާބުކޮށްދިން އަލްކެސަންއެވެ. އޭނާ އެ ލަނޑު ކާމިޔާބުކުރީ ރާއްޖޭގެ ޕެނަލްޓި އޭރިއާ ތެރެއިން ފޮނުވާލި ހަމަލާއަކުންނެވެ.\nއެ ނަތީޖާއާއެކު ޗައިނާ ވަނީ ގޯލުގެ ތަފާތުން "ގްރޫޕު އޭ"ގެ އެއްވަނައަށް ޖެހިލައިފައެވެ. ޗައިނާ އާއި ދެވަނައިގައި އޮތް ސީރިއާ އާއި ތިންވަނައިގައި އޮތް ފިލިޕީންސް އަދި ހަތަރުވަނައިގައި އޮތް ރާއްޖެއަށް ވެސް ލިބިފައިވަނީ ތިން ޕޮއިންޓެވެ. އޭގެ ތެރެއިން ޗައިނާ އާއި ސީރިއާ އިން މިހާތަނަށް ކުޅެފައިވަނީ އެންމެ މެޗެކެވެ. ގްރޫޕުގެ ފުލުގައި އޮތް ގުއާމް ކުޅުނު ދެ މެޗުން ވެސް ވަނީ ބަލިވެފައެވެ.


Ras Online - އެޗްޕީއޭ ސިޔާސީވީތަ ނޫނީ ފެއިލްވީތަ؟!\nއެޗްޕީއޭ ސިޔާސީވީތަ ނޫނީ ފެއިލްވީތަ؟!\nއަހުމަދު މަސްނޫމް 13 މާރިޗު 2021\nކޯވިޑާއެކު އެ އިދާރާއެއްގެ ނަން އެންމެ ގިނައިން އިވޭ އެއް އިދާރާއަކީ ހެލްތު ޕްރޮޓެކްޝަން އެޖެންސީ، އެޗްޕީއޭއެވެ. ބޮޑު ބަލިމަޑުކަމެއް ރާއްޖޭގައި ފެތުރެމުންދާއިރު އެޗްޕީއޭގެ އަޑު ކޮންމެ ދުވަހަކު އިވެންވެސްޖެހެއެވެ. އަނެއްކޮޅުން މިވޭތުވެދިޔަ އަހަރެއްހާ ދުވަހު ރައްޔިތުން ކޮންމެ ދުވަހަކުވެސް ތިބެނީ އެޗްޕީއޭއިން ބުނާ އެއްޗަކަށް ފާރައަށެވެ. "ލޮކްޑައުން ކުރަނީތޯ؟ ލުއިތަކެއް ދެނީތޯ؟ ރަށަށް ދެވޭ ގޮތެއް ވިތޯ؟" މިއީ ހައްތަހާވެސް އެޗްޕީއޭއިން ޖަވާބު ލިބޭ ސުވާލުތަކަކަށްވާއިރު، ރައްޔިތުންނަށް އެ އިދާރާ މުހިއްމު ވަނީ މިފަދަ ބައިވަރު ސަބަބުތަކާ ހުރެއެވެ. ގައުމުގެ ރައްޔިތުންގެ އާންމު ޞިއްޙަތާ ގުޅޭ ކަންކަމުގައި އެންމެ އިސްބަހާއި ފަހުބަސް ބުނާ ފަރާތަކީ އެޗްޕީއޭއެވެ. މިހާރު މިއޮތް ބަލިމަޑުކަމާއެކު ގައުމުގެ އެންމެ މަތީވެރިޔާވެސް ވިދާޅުވީ އެމަނިކުފާނުވެސް ތަބާވާނީ އެޗްޕީއޭގެ ބަހަށް ކަމަށެވެ. ރާއްޖޭގެ ތަޖުރިބާކާރު ޑޮކްޓަރުންގެ ނަސޭހަތާއި ނިންމުން ތަކަށް ކަމަށެވެ.\nކޯވިޑާއެކު އެޗްޕީއޭގެ މުހިއްމުކަން ރައްޔިތުންނަށް ވިސްނިފައިވާއިރު، އެ އިދާރާއާމެދު ރައްޔިތުން ކުރާ އިތުބާރުވެސް ވަރަށް ބޮޑެވެ. އެކަން އެންމެ ރަނގަޅަށް އެނގެނީ އެޗްޕީއޭއިން އަންގާ އެންގުންތަކަށް ރައްޔިތުންދޭ ސަމާލުކަމުންނެވެ. ގިނަ ރައްޔިތުން އެ އިދާރާގެ އެންގުންތަކަށް އިހުތިރާމު ކުރާތީއެވެ.\nކޯވިޑްގެ ބަލިމަޑުކަން ލައިގެންއިރު ރާއްޖެ އޮތީ އެކަމަށް ދުރާލާ ތައްޔާރުވެގެން ކަމަށް އޭރު ސިޔާސީ ފަރާތްތަކުން ބުނި ނަމަވެސް އެބަލިމަޑުކަން މާލޭގައި ފެތުރެން ފެށުމާއެކު މާލެ ފުރަބަންދުކޮށް ރައްޔިތުން ގެއިން ނުނުކުމެ ތިބެން އެޗްޕީއޭއިން އެންގުމާއި ހަމައިން އެބޭފުޅުން އެވިދާޅުވި ތައްޔާރީތައް އެއީ ހަމައެކަނި ކަރުދާހުގައި ވެފައި އޮތް ތައްޔާރީއެއް ކަމުގައި ފެނިގެން ދިޔައެވެ. އެޗްޕީއޭއިން ރައްޔިތުން ގޭގައި ތިބެން އެންގިއިރި އެއާއެކު ހަރަކާތްތެރިވާންޖެހޭ ދައުލަތުގެ ގުނަވަންތަކުން ވަނީ ވާގި ދޫވެފައެވެ. އަދި އެއާއެކު ގައުމުގެ މުއައްސަސާތަކުން ފޫގޮސްފައިވާ ބާގަނޑުތައް ފެންނާން ފެށިއެވެ. ބައެއް ރައްޔިތުން ބަނޑަށް ޖެހުމާއި ކައިރިއަށް ދިޔައެވެ. ބައެއް ރައްޔިތުން މަގުމަތިވިއެވެ. މާލެ ބަންދުކޮށްލުމުން ރައްޔިތުންގެ ޞިއްހީ ޚިދުމަތްތަކަށް ބުރޫއަރައި އެތައް ބައެއްގެ ފުރާނަ ވެސް ގެއްލިގެން ދިޔައެވެ. ކޯވިޑާއެކު އެންމެ ބޮޑަށް އެނގިގެން ދިޔައީ ގައުމުގެ ވެރީންނަށް ނުފެންނަ ފަރާތެއް ނުވަތަ އަޅާނުލާ ދޫކޮށްލެވިފައިވާ ފަރާތެއް ވާކަމެވެ.\nމިބަލިމަޑުކަން ރާއްޖޭގައި ފެތުރެން ފެށީއްސުރެ ރައްޔިތުންގެ މުޅި ދިރިއުޅުން ބިނާ ކުރާން ޖެހިފައި މިވަނީ އެޗްޕީއޭގެ ނިންމުން ތަކުގެ މައްޗަށެވެ. އެޗްޕީއޭގެ އަމުރުތަކާއި އެންގުންތަކުގައި ރައްޔިތުން އެތައް ހައްގަކުން މަހުރޫމްވެގެން ތިބެންޖެހޭ ފަދަ އަމުރެއް އަޔަސް އެކަމަށް ރައްޔިތުން ތަބާން މަޖުބޫރުވެއެވެ. އެއަމުރަށް ކިޔަމަން ނުވާ މީހުންނަށް އަދަބުވެސް ލިބެއެވެ. ނަމަވެސް އެޗްޕީއޭގެ މި އަމުރުތަކާއި އެންގުންތަކަކީ އެންމެހާ ރައްޔިތުންގެ މައްޗަށް ހަމަހަމަ ކަމާއެކު އިއްވައި ހިންގަމުން ގެންދާ އަމުރު ތަކަކަށް ވާތީ އެއްވެސް މީހަކަށް އެއާއި މެދު އަޅާކިޔާނެ ނުވަތަ ފާޑުކިޔޭނެ ޖާގަ ވެސް ނެތީއެވެ.\nނަމަވެސް މިފަހަކަށް އައިސް އެޗްޕީއޭގެ ބައެއް ނިންމުންތަކާއި ދައްކާ ވާހަކަތަކުން ރައްޔިތުންގެ މެދުގައި އެ އިދާރާއަށް އޮންނަ އިތުބާރު މަޑުމަޑުން ގެއްލެމުންދާ ތަން ފެންނަމުން ދިއުމަކީ ހިތާމަ ކުރަންޖެހޭ ވަރުގެ ކަމެކެވެ. އެހެން ދިމާވާން ފެށި ހިސާބަކާއި ސިޔާސީ މީހުންގެ ބަހަށް އެޗްޕީއޭގެ ނިންމުންތައް ވެސް ދީލާލަމުން ދާ މަންޒަރު ރައްޔިތުންނަށް ފެންނާން ފެށުން ނުވަތަ ފާހަގަވާން ފެށުން ކަމުގައި ވެދާނެއެވެ.\nމިމަންޒަރު އެންމެ ފުރަތަމަ ފެންނާން ފެށީ ރައްޔިތުންގެ މަޖިލީހުގެ ތެރެއިންކަމުގައި ބެލެވެއެވެ. އެމަޖިލީހުގެ އެންމެ މަތީން ފެށިގެން އެމަޖިލީހުގެ ގިނަ މެންބަރުން އެޗްޕީއޭގެ އުސޫލުތައް މުގުރާލާފައި ނުކުތީއެވެ. ޖަލްސާތައް ބާއްވަން ފެށީއެވެ. އެޗްޕީއޭގެ އުސޫލުތަކާއި އަމުރުތައް ބޮލާލާ ޖަހާފައި ދަތުރުތައް ކުރުމާއި ހަފުލާތައް ބޭއްވުން އާންމު ކަމަކަށްވީއެވެ. ހުރިހާ ރައްޔިތުން ގޭގައި ތިއްބާ މަޖިސް ހުޅުވައިގެން ސިޔާސީ މަސައްކަތް ފެށީމާ ދެން ހުރިހާ ކަމެއް ބޮއްސުންލާން މެދުވެރިވީއެވެ. އެހާހިސާބުން އެޗްޕީއޭގެ ނިންމުން ތަކުގައި ސިޔާސީ ކުލަވަރު ޖެހެން ފެށި ކަމަށް ބައެއް ފަރާތްތަކުން ސިފަކުރަން ފެށިއެވެ.\nThis should have been the decision all along,Also,what's with "rayyithunge gina kanboduvunthakeh hurumaa gulhigen?!!" You guys in the first place should have known "rayyithunge ihusaasthah"🤦🏻♀anyways,its never gonna be the same ever again, nobody is gonna trust youu now,, 🤷🏻♀😒😏\n— 𝓷𝓪𝒕ん𝓾 (@nathu147) March 12, 2021\nއެޗްޕީއޭއާމެދު ރައްޔިތުން މިހާރު ކުރާ އެންމެ ބޮޑު ޝަކުވާއަކީ "ވަކި ބަޔަކަށް ވަކި ގޮތެއް" އޮންނަ އުސޫލަކުން އެޗްޕީއޭއިން އަމަލުކުރަމުންދާކަމުގެ ޝަކުވާއެވެ. މި ޝަކުވާ ކުރަންޖެހޭ ބައިވަރު ސަބަބުތައް އެބަހުއްޓެވެ. އެއް ބަޔަކަށް ރަށްރަށަށް ގޮސް މަޖާ ނަގާ، ކެމްޕެއިންކޮށްލާފައި އެނބުރި މާލެ އަންނައިރު، މަންމަ ނޫނީ ބައްޕަ މަރުވެގެން ޖަނާޒާގައި ބައިވެރިވާން ބޭނުންވާ ފަރާތްތަކަށް އެ ފުރުޞަތު ނުލިބުމަކީ، މި ދެންނެވި "ވަކި ބަޔަކަށް ވަކި ގޮތެއް" އޮންނަ އުސޫލުގެ ޝަކުވާ ކުރާން ފެށި މައިގަނޑު ސަބަބެވެ. މީގެއިތުރުން ބައެއް ގޭގެ މީހުން ޕޮޒިޓިވްވުމުން ކަރަންޓީންކޮށް މޮނިޓަރިންގއަށް ލުމުގައިވެސް "ވަކި ބަޔަކަށް ވަކި ގޮތެއް" އޮންނަ އުސޫލަށް އަމަލުކުރާކަން މީހުން ފާހަގަ ކުރަން ފެށިއެވެ. އެކަން އެންމެ ރަނގަޅަށް ހާމަވީ މަޖިލީހުގެ މެޖޯރިޓީ ލީޑަރު އަލީ އާޒިމް ކޯވިޑަށް ޕޮޒިޓިވްވުމުން ކަން ކުރި ގޮތުންނެވެ. 10 ބުރި އިމާރާތެއްގެ އެންމެ ތިރީ ބުރީގައި އުޅޭ މީހަކު ކޯވިޑަށް ޕޮޒިޓިވްވުމުން މުޅި އިމާރާތް މޮނިޓަރިންގއަށް ލާފާއިވާއިރު، 87 މެމްބަރުން ސަތޭކައަށްވުރެ ގިނަ މުވައްޒަފުން ހިމެނޭ މަޖިލީހުގެ މެޖޯރިޓީ ލީޑަރު ބައްޔަން ޕޮޒިޓިވްވުމުން، އޭނާ ކޮންޓެކްޓްވި އެކަކުވެސް ނެތްކަމަށް ނިންމިއެވެ. ގިނަ ބަޔަކު ބުނަނީ މިއީވެސް އެއްކަލަ "ވަކި ބަޔަކަށް ވަކި ގޮތެއް" އޮންނަ އުސޫލުން ކުރި ކަމެއްކަމަށެވެ.\nHama failed 😨\n— Mohamed Firaq (@mohamedfiraq) March 12, 2021\nމިފަދަ ބައިވަރު އެހެން ކަންކަންވެސް އެޗްޕީއޭއިން އެބަ ފެނެއެވެ. އެގޮތުން ތަރައްޤީވެ، ކުރިއަރާފައިވާ ޓެކްނޮލޮޖީގެ މި ޒަމާނުގައިވެސް އެޗްޕީއޭ އުޅެނީ މާ ފަހަތުގައިކަމަށްވެސް ބައެއް މީހުން ފާހަގަކުރެއެވެ. އެގޮތުން ކޯވިޑަށް ޕޮޒިޓިވްވާ މީހުންގެ އަދަދު އަޕްޑޭޓްވާ ވެބްސައިޓުން އެންމެ އަޕްޑޭޓް މައުލޫމާތެއް ލިބޭކަށް ނުހުރެއެވެ. ކޯވިޑް ޖެހިގެން މީހަކު މަރުވާކަން އެނގެނީ އެމީހަކު މަރުވާތާ އެތައް ގަޑިއިރެއް ފަހުންނެވެ. މީގެއިތުރުން ބައެއް މީހުންގެ ޓެސްޓްގެ ނަތީޖާ އޮޅުމާއި، ޕޮޒިޓިވްވާ މީހުން ނެގެޓިވްކަމަށް ބުނެ މައުލޫމާތު ދިނުންފަދަ ކަންކަންވެސް ހިނގާފައި އެބަހުއްޓެވެ. ނޫނީ ޓެސްޓްކުރި މީހާ ނޫން އެހެން މީހަކަށް ނަތީޖާ ފޮނުވާފައިވެސް އެބަހުއްޓެވެ. މިގޮތުން މިފަދަ ކަމެއް ދިމާވި އަންހެން ކުއްޖަކު ވަނީ އޭނާއަށް ދިމާވި މިފަދަ ހާދިސާއެއް ހިއްސާކޮށްފައެވެ. އޭނާ ބުނާގޮތުން އެޗްޕީއޭއިން އޭނާއަށް ގުޅާފައި އޭނާ ކޯވިޑަށް ޕޮޒިޓިވްވެފައިވާކަމަށް ބުނިއިރު އޭނާ އަދި ޓެސްޓެއްވެސް ނުހަދައެވެ. ޓެސްޓެއްވެސް ނުހަދަނީސް ކޯވިޑަށް ޕޮޒިޓިވްވެއްޖެއޭ ބުނުމުން އޭނާއަށް ކުރާނެ އަސަރު އެޗްޕީއޭއަށް ކުޑަކޮށްވެސް ނެނގޭ ކަހަލައެވެ.\nOn 1st March @HPA_MV called me and informed me that I was positive to Covid-19. But I did not take any random sample for Covid-19 since January 25th. So I was asked to to doaCovid test. Which I did on 4th March. After the test I did not get any msg on whether I was positive -\n— Masha Midhath (@mashamidhath) March 12, 2021\nހިންގުމުގައި ހުރި މިފަދަ މައްސަލަ ތަކުގެ ޝަކުވާގެ އަޑުތައް ކޮންމެ ދުވަހަކު އިވެމުންދާއިރުވެސް މީޑިއާތަކުން ހަނުތިބީ އެއްގޮތަކަށް ވެސް އެގޮތް "އޯކޭ" ވެގެނެއް ނޫނެވެ. ރިޕޯޓް ކުރާން ނުކެރިގެންނެއް ވެސް ނޫނެވެ. އެއީ މި ބަލިމަޑުކަމުގެ ހައްސާސް ކަމާއި ބިރުވެރި ކަމުގެ ސަބަބުން އެއްޗެއް ނުބުނާން "ފިއްތާލައިގެން" ތިބީއެވެ. ބަލީގެ އަލާމާތްތައް ފެނިގެން ގޭގައި ތިބެ ފޯނުން ގުޅާތާ ތިން ހަތަރު ދުވަސްވާއިރު "މިދަނީ" ނޫނީ "ޓީމު ދާނެ" ކަމަށް ބުނާތާ ތިން ހަތަރު ދުވަސްވެ ކުރިމަތީގައި މާމަ ކާފަގެ ފުރާނަ ދާއިރުވެސް ތިބެން ޖެހުމުގެ ވޭނީ ތަޖުރިބާ ކޮށްފައިވާ އެތައް ދިވެހި ރައްޔިތަކު އެވާހަކަ މީސް މީޑިއާގައި ހިއްސާކޮށްފައި އެބަހުއްޓެވެ. އެއީ މިފަދަ ނުރައްކާތެރި ބަލިމަޑުކަމެއްގައި އެއްވެސް ވަރަކަށް ތައްޔާރުނުވެ އޮތް މުޖުތަމަޢެއްގެ އާންމު ސިއްހަތުގެ އިދާރާއަކުން ފެނިދާނެ ކަމެއް ކަމުގައި ދެކި އެކަން ގަބޫލުކޮށްގެން ގިނަ މީހުން ތިބީއެވެ.\nނަމަވެސް މިއަދު އެޗްޕީއޭގެ ނިންމުންތަކާއި ލޯތައް ސިޔާސީ ވަމުންދާ މަންޒަރު ރައްޔިތުންނަށް ފެންނާން ފެށުމުން އެޗްޕީއޭއަށް ކުރާ އިތުބާރަށް ވަރަށް ބޮޑު އަސަރެއް މިވަނީ ކޮށްފައެވެ. ބައެއް ބޭފުޅުން ވިދާޅުވާގޮތުން އެޗްޕީއޭ މާބޮޑަށް ސިޔާސީވީއެވެ. އެކަން އެންމެ ބޮޑަށް ފާހަގަވަނީ ކުއްލި ކުއްލިއަށް ނިންމާ ނިންމުންތަކުގެ ސަބަބުންނެވެ. ގިނަ ބަޔަކު ޤަބޫލުކުރާ ގޮތުގައި ރާއްޖޭގައި ކޯވިޑްގެ3ވަނަ ރާޅެއް ނަގައިގެން އުޅެނީ އާ އަހަރާއި ދިމާކޮށް ރާއްޖެއިން ބޭރުން އަންނަ ދިވެހިން ކަރަންޓީން ނުވާގޮތަށް އެޗްޕީއޭއިން ދިން ލުއިތަކެއްގެ ސަބަބުންނެވެ. އެކަން އެންމެފަހުން އަތަށް ގޮވުމުން ހުރިހާ އުނދަގުލެއް ޖެހުނީ ރައްޔިތުންނަށެވެ.\nއެޗްޕީއޭއިން ނިންމާ ދެއުޅިއެއްނުވާ އެފަދަ ނިންމުންތަކުގެ ސިލްސިލާއަށް އެންމެފަހުން އިތުރުވެގެން ދިޔަ ބޮޅަކީ ކަރަންޓީންނުވެ ކެމްޕެއިން ކުރަން ރަށްރަށަށް ދެވޭ އުސޫލެވެ. މުޅި މާލެއާއި ރާއްޖެ ތެރެ ގާތްގަނޑަކަށް ބަންދުކޮށްފައި ބޭއްވުމަށްފަހު، "ވަކި ބަޔަކަށް ވަކި ގޮތެއް" އޮންނަ އުސޫލުގެ ތެރެއިން ސިޔާސީ މީހުން ރަށްރަށަށް ގޮސް ނާޗަރަންގީ ކުޅެން ފުރުޞަތު ދިނުމުން ރައްޔިތުން ބަލާކަށް ނުތިބެވުނެވެ. މިނިންމުމާއެކު ރައްޔިތުން ކެކި އަރައިގަތީއެވެ. ރިސޯޓް ބޯއީސް އާއިލާ ކައިރިއަށް ނުގޮސް ހުރިހާ ކަމެއް މޮބައިލް ފޯނުން ހަމަޖައްސައިލައިގެން ތިބޭތާ އަހަރެއްވީއެވެ. އެފަކީރުން އެހެން ތިއްބާ ސިޔާސީ މީހުން ކެމްޕޭން ކުރަން ރަށްރަށަށް ދާން ފުރުސަތު ހުޅުވާލުމުން އެޗްޕީއޭގެ ތެރެއަށް ސިޔާސީ ބައެއްގެ އަތް ބާނާފައިވާ މިންވަރު ރައްޔިތުންނަށް އެނގުނީއެވެ.\n— Shopay  Mohamed (@shopay2020) March 12, 2021\nއެންމެ ދެރައީ ކުރިއަށް ނުކުމެވަޑައިގެން އެތިއްބެވި ރާއްޖޭގެ އެތައް ބައެއްގެ ލޯތްބާއި އިހުތިރާމް ލިބިފައިވާ ޞިއްހީ ތަޖުރިބާކާރުންގެ އިސްތަށިފުޅުގައި މި ބަދުނާމް އެޅޭތީއެވެ. އެންއީއޯސީގައި ރައްޔިތުންނަށް އިރިޝާދާއި ނަސޭހަތް ދެއްވަން އެތިއްބެވި އެއްވެސް ޑޮކްޓަރަކު ސިޔާސީ ބިރަކަށް، އިނާމަކަށް އެމީހުންގެ އަގުހުރި ޚިދުމަތާއި ރައްޔިތުންގެ ލޯބި ގުރުބާން ކުރާނެ ކަމަކަށް ގަބޫލެއް ނުކުރަމެވެ. އެބައެއްގެ ޕްރޮފެޝަނަލިޒަމް ގުރުބާން ކޮށްފައި މިހާތަނަށް ސިޔާސީ ފިއްތުން ތަކުގެ ކުރިމަތީގައި އިސްދަށަށް ޖަހާނުލާ ބަޔަކީ ރާއްޖޭގެ ޚިދުމަތްތެރި ޑޮކްޓަރުންނެވެ. ޞިއްޙީ ތަޖުރިބާކާރުންނެވެ. އެހެންވީމާ މިއަދުވެސް އެބޭފުޅުން އެކަމެއް ނުކުރައްވާނެކަން ރައްޔިތުން ގަބޫލުކޮށް ބަލައިގަންނާނެއެވެ. ނަމަވެސް އެޗްޕީއޭއަށް ދިމާވެގެން އުޅޭ މައްސަލައަކީ ސިޔާސީވުންތޯ ނުވަތަ ފެއިލްވުންތޯ ނިންމަވާނީ ރައްޔިތުންނެވެ.


Ibu solih "livaathu kulhiyeh" | Bithufangi\nއިބޫ، ލިވާތު ކުޅިއެއް\n،މީހެއްގެ ގޮތެއް ބުނެދޭކަށް ނޭގޭނެ އެވެ. މިޒަމާނުގައި ނަގުލަކާ ދަޅެއް މަދު މީހަކުވެސް ނިކަން ސޯލިހު މީހަކަށް ހެދިގެން އުޅެދާނެއެވެ. ދުވަސްގަނޑަކަށްފަހު ޒަމާންވީ ރަހުމަތްތެރިޔަކާއި ބައްދަލުވެއްޖެއެވެ. އިދިކޮޅަށް ވާގިވެރިވާ މީހެއްގެ ރިސޯޓެއްގައި މަސައްކަތްކުރާ އެކުވެރިއެކެވެ. ދެމީހުން ދިމާވީ ވަރަށް ދުވަސްކޮއްފައި ކަމުން އަނގަ ތަޅާލަން އެރީ ކޮފީއަކަށެވެ.\nތަފާތު ވާހަކަތަކުންގޮސް ސިޔާސީ ވާހަކަތަކަށް ހުންގާނު ހިފިއްޖެއެވެ. އެކުވެރިޔާ ދެކޭގޮތް ބަލާލަން މަ ވޯޓު އިބޫ އަށް ނޫނީ ނުދޭނަމޭ ބުނެފީމެވެ. އަދި އެކުވެރިޔާ ކުރެން އިބޫއަށް ވޯޓެއް ދިނުމަށް އެދުނީމެވެ. އެއާއިއެކު ރަހުމަތްތެރިޔާ ވަރަށް ޔޯ ވެލާފައި " އެ ފިރިހެން ކުޅިޔަށް"!! އަދި ހިނިގަނޑެއްޖަހާލާފައި ނުވާނެ ކަމެއް ކަމުގައި ބުންޏެވެ. ހީކުރި ކަހަލަ ޖަވާބަކަށް ނުވުމުން ކީއްވެތޯ އިތުރަށް އޮޅުން ފިލުވާލާހިތް ވެއްޖެއެވެ. އިބޫގެ އިތުރުން އެމްޑީޕީގެ އިސް ގިނަ ފަރާތްތަކެއް ރަހުމަތްތެރިޔާ މަސައްކަތްކުރާ ރިސޯޓަށް ހަފްތާ ބަންދަށް އަދި މިނޫން ގޮތްގޮތަށްވެސް ދާކަމަށް ކުރިންވެސް އަޅުގަނޑަށް ވަނީ އެނގިފައެވެ.\nބޮޑު ވާހަކައެއް ކަމަށް ބުނެ ރަހުމަތްތެރިޔާގެ ވާހަކަ ފެށިއެވެ. ފުރަތަމަ ކިޔައިދިނީ އިބޫގެ އިތުރުން ކުރީގެ ރައީސް ނަޝީދު އާއި އަދި އެމްޑީޕީގެ ގިނަ މީހުންތަކެއް އެކި ދަތުރުތަކުގައި ކުރާ " އަންބަރާ " ގެ ވާހަކައިންނެވެ. އަބަދުވެސް އެމީހުންނަށް ހާއްސަކޮއްފައި ހުންނަ ވިލާއެއްގައި ހަފްތާ ބަންދުގައި ކުރާ ހަރާން ކަންތައްތަކުގެ ވާހަކައިންނެވެ. އަޅުގަނޑުގެ ރަހުމަތްތެރިޔާއަކީ ވަޒީފާގެ ގޮތުން ރޫމަށް ބޭނުންވާ ކޮންމެ ކަމެއްގައި އެ ރޫމަށް ހިދުމަތް ދިނުމަށް ހާއްސަ ކުރެވިފައިވާ މީހުންގެ ތެރެއިން އެކަކެވެ.\nހަފްތާ ބަންދުގައި އިބޫ ޒުވާން ފިރިހެން ކުދިންނާ އަންހެން ކުދިން ގޮވައިގެން ސްޓޭ ހަދާކަމަށް ރަހުމަތްތެރިޔާ ކިޔައިދިނެވެ. އަދި ރޫމްގައި ޕާޓީ ކުރާކަމަށްވެސް ޔަގީންކޮއްދިނެވެ. މި ރޫމް ސާފުކުރާއިރު ކޮންޑަމް އަދި މިނޫންވެސް ފާހިސް އަމަލު ހިންގަން ބޭނުންކުރާ އެތަކެއް އެއްޗެއް ހަމަލޮލުން ދެކުނުކަމަށް އަޅުގަނޑަށް ވަނީ ކިޔައިދީފައެވެ. މީގެ އިތުރުންވެސް އިބޫއާއި ޒުވާން ފިރިހެން ކުއްޖަކު ( މިހާރު އެމްޑީޕީ ޔޫތު ވިންގުގައި މަސައްކަތްކުރާ ) އައި ދަތުރެއްގައިވެސް އެ ރޫމުން ބޭނުންކޮއްފައި ހުރި ކޮންޑަމްތަކެއް ގެ އިތުރުން ބޭނުން ނުކޮއްހުރި ކޮންޑަމްތަކެއް ވަނީ ފެނިފައި ކަމަށް އަޅުގަނޑަށް ވަނީ ކިޔައިދީފައެވެ. ރާ ބޮއެގެން މަސްތުވެ އެމްޑީޕީގެ ހަރު އެތަށް ބަޔަކު ދުނިޔޭގައި ލެއްވިނަމަ ލެއްވިހާ ފާފައެއް އެފަދަ ދަތުރުތަކުގައި ކުރާކަމަށް 100 އިންސައްތަ ޔަގީންކަމާއިއެކު އެކުވެރިޔާ ވަނީ އަޅުގަނޑަށް ކިޔައިދީފައެވެ.\nރިސޯޓުގެ ފަރާތުން މިފަދަ ވާހަކަތަށް ނުދެއްކުމަށް އަދި ދައްކައިފިނަމަ ވަޒީފާއިން ވަކިކުރާނެކަމަށް މުވައްޒަފުނަށް ވަނީ އިންޒާރުދީފައިކަމަށް ރަހުމަތްތެރިޔާ ވަނީ ކިޔައިދީފައެވެ. އިތުރަށް ކޮނުމުގެ ބޭނުމުގައި "ކަލެޔަށް ހީވި ގޮތްކަމަށް ވެދާނެއޭ " އަހަރެން ބުނީމެވެ. އެހިސާބުން ދެން ފެށީ ބޮޑު ވާހަކައެވެ. އެމްޑީޕީގެ ނައިބު ރައީސް މުހަންމަދު ސިފާޒު އެކަނި އެރިސޯޓަށް ކުރެއްވި ދަތުރެއްގައި ރޫމަށް ބޯއީ އެއް ފޮނުވައިދިނުމަށް އެދުމުން އަހަރެންނަށް ދާން ޖެހުނެވެ. ނޮކް ކޮއްލުމުން ދޮރުހުޅުވީ އޮރިޔާން ހާލުގައި ހުރި ޒުވާން އަންހެން ކުއްޖެކެވެ. އެއް އަތުގައި އޭރުވެސް ރާ ތައްޓެއް އޮތެވެ. ކޮންކަމެއްތޯ ބޭނުންވަނީ އަހާލުމުން ލައުންޑަރީ ބޭގް ދައްކާލާފައި ހެންދުނު ގެނެސް ދިނުމަށް އެދުނެވެ. ރަހުމަތްތެރިޔާ އެ ބޭގް ނަގެން ދާން އެބުރިލި ވަގުތު ބޮއެގެން ރޯ އޮރިޔާމާ އުއްޑުން ދެމިފައި އޮތް ސިފާޒް ފެނުފައި ހައިރާންވި ނަމަވެސް އަވަހަށް ނިކުންނަން ހިގައިގަތެވެ. އެވަގުތު އެ ކުއްޖާ މަޖާކޮއްލަން އައުމަށް އަޅުގަނޑުގެ ރަހުމަތްތެރިޔާއަށް ދައުވަތު ދިނެވެ. ނަމަވެސް އަޅުގަނޑުވެސް ޝައްކެއް ނުކުރާ ފަދައިން އެސޮރު ބަހަނާއެއް ދައްކާފައި ނައްޓާލީއެވެ. އަޅުގަނޑުގެ ރަހުމަތްތެރިޔާއަކީ އެބައި ވަރަށް ކުޑަ މީހެކެވެ.\nވެރިކަމަކީ އަމާ ބަފާގެ ހަރު މުދަލެއް ނޫނެވެ. އަނެއްކޮޅުން ރަހުމަތްތެރިންނާ ގާތްމީހުންނާ ޅިޔަނުންނާ ދަރިންނަށް ވާރުތަ ކުރާނެ އެއްޗެއް ނޫނެވެ. ޑިމޮކްރަސީގައި ވެރިކަން ލިބޭނީ ރައްޔިތުން ތާއީދުކުރާ މީހަކަށެވެ. އެޔަށްވުރެ ﷲ އިހުތިޔާރުކުރައްވާ ފަރާތަކަށެވެ. ވެރިކަމަށް ކުރިމަތިލުމުގައި ތިމާގެ ލަޔާގަތާ ގާބިލިއްޔަތުކަން މުހިންމެވެ. ގައުމެއްގެ ރައްޔިތުންގެ ޒިންމާ ނަގާ މީހާއަކީ މިފަދައިން ލިވާތުކުޅިއެއްނަމަ ދެން ގައުމުގައި ކަންތަށްތަށް ވާނޭގޮތް ވިސްނަވާށެވެ. ސަމޫދަށް ވީހެން ގަންބަވައިނުގަތިއްޔާ ރަނގަޅެވެ.\nAugust 18, 2018 by ބިރަކާނުލާ Reply\nއަމާފޫޅު. އެޅާމެން އެހެން އުޅޭތީދޯ އެހާ އަޑުގަދަކޮށް ބިރަކާނުލާ މަޖާކުރަން އެގޮވަނީ.\nAugust 19, 2018 by ނުހާ Reply\nކޮބާ ހީވޭ އަހަރުންނަށް އަބަދުވެސް ތިކަން އިނގޭބޮޑު ގަންޖާބޯ\nAugust 22, 2018 by ތަގަރި ފާތުމަ Reply\nމި ލިޔުނު ޅާ އެއްގެ އަމާ ގެ ކަޅު ފުއި\nAugust 22, 2018 by ޒަނީނު Reply\nދެން އެހެން ވީމާ ސަދޫމު ގެ ގޮތުން ރާއްޖެ ފަނާ ކޮއްލާނެ\nAugust 22, 2018 by ރާޖު Reply\nސިޔާސީ މަންފާއެއް ހޯދުމަށް ވިޔަސް އަޅުގަނޑުމެން މިކަހަލަ ކަންތައް ކޮށްގެން ނުވާނެ. މިކަމުގެ ސަބަބުން އަޅުގަނޑުމެން ޕީޕީއެމްއާއި ދޭތެރޭ މީހުން ދެކޭގޮތް ބަދަލުވޭ\nAugust 22, 2018 by ރުމާލު2 Reply\nފިރިހެން ކުޅިއެއްކަން އަދީބު ޔަގީން ކޮށްދޭ\nAugust 22, 2018 by ރުބެލް Reply\nއިބޫ އެޅެނީ ކަލޭގެ އަމަޔާ. ކަލޭ ބަފާ އެޅެނީ ކަލެޔާ\nAugust 22, 2018 by Anonymous Reply\nއިބޫ އަކީ ފިރިހެންކުޅިއެއް\nAugust 22, 2018 by ާައައްޓާ Reply\nވަރަށް ސަލާމް ބުނި އިމްމަޑޭ އަށް\nAugust 22, 2018 by ޚަޅެ Reply\nAugust 23, 2018 by ޔަސް Reply\nޕީޕީއެމް ގެ އަގު ވެއްޓެނީ ތިކަހަލަ ދޮގު ވާހަކަ ލިޔާތީ.... ތީ އެމްޑީޕީ ޅާއަކު ލިޔެފަ އޮތް އެއްޗެއް. ޕީޕީއެމް ކުދުން މި މަޅީގަ ނުޖެހޭތި. ދޮގު ވާހަކަ ފަތުރައިގެން އަހަރެމެން އަތަށް ގޮވާނީ. ދެއްކޭނެ ސަޅި ވާހަކަ އެބަ ހުރި. މިސާލަކަށް ނުކިޔަވާ އިބޫ.\nAugust 23, 2018 by އަޒީ Reply\nފިރިހެންކުޅި ކަލޭ ވެސް ކުޅޭ ޔަގީން\nފިރިހެންކުޅި ކުޅުނަސް މިފަހަރު ވޯޓު އިބޫއަށް\nAugust 23, 2018 by ޝިދާތާ Reply\nކުޑަ ކޮށް ރަނޑު ގޮތެއް ހުރޭ ދޯ އިބޫ ގައިގަ\nAugust 26, 2018 by Anonymous Reply\nރިސޯޓުތަކުގަ ތިކަހަލަ ކަންކަން ހިންގާތީ މައްސަލަ އަކީ\nAugust 27, 2018 by މޯޑް Reply\nތިޅާ އަމާ ފުޔޭ ލިޔެބަލަ.. ބަކައްޓާ...\nSeptember 06, 2018 by ޢަދުރޭ Reply\nނަގޫބަޅާ!! ޚަލޭ ބިހުތާން ދޮގުން ހަބަރު ލިޔެފަ ﷲ ގެ ނަންފުޅު ތިލިޔުމުގައި ބޭނުން ކުރަން ކެރުނު ކަމާ މެދުވެސް އަހަރެން ހިތާމަ ކުރަން.\nSeptember 15, 2018 by ޟުރައަކު Reply\nޠިކަހަލަ ވަަހަކަ ލިޔުމަކި މަަރަނގަލު ކަމެނުން ތިދޮގެކަމެ އަދި ތެދެއް ކަމެވެސް ނެންގެެތިވަހަކަ ލިޔުނު ޕަަތިގެއަގު ހަމަ ވެއްތެނި\nSeptember 15, 2018 by ޟ Reply\nޜުލިނަދެ ތައިދު ދަނިކުރިޔަ


Pension fund gai aiylaakah nujeheyne: Raees Nasheed\nޕެންޝަން ފަންޑުގައި އަތްލާކަށް ނުޖެހޭނެ: ރައީސް ނަޝީދު\nރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު -- ފޮޓޯ: އަވަސް ފައިލް\nކޮވިޑް-19 ގެ ބަލިމަޑުކަމުގެ ހާލަތުގައި ސިއްހީ ހިދުމަތްތައް ދިނުމަށާއި ދައުލަތް ހިންގުމަށް ސަރުކާރުގައި ފައިސާ އެބަ ހުރި ކަމަށާއި ޕެންޝަން ފަންޑުގައި ފައިސާއިން ހޭދަ ކުރަން ނުޖެހޭނެ ކަމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nއިދިކޮޅު ޕީއެންސީގެ ނައިބު ލީޑަރު، މާވަށު ދާއިރާގެ މެންބަރު މުހައްމަދު ސައީދު ހުށަހެޅުއްވި ބިލުގައި ވަނީ ޕެންޝަން ފަންޑުގެ ފައިސާ ދޫކުރެވޭނެ އުސޫލެއް ހިމަނައިފަ އެވެ. ނަމަވެސް ބިލުގައި ސަރުކާރުގެ ފައިސާއާ ގުޅުން ހުރި އެފަދަ ކަންކަން ހިމަނާފައި ވާތީ މަޖިލީހަށް އެ ބިލު އެޖެންޑާ ކޮށްފައެއް ނުވެ އެވެ.\nސައީދުގެ ބިލު ދެ ފަހަރަށް ވެސް ބަލައިނުގަނެ އެޖެންޑާ ނުކުރުމުން ޕީއެންސީގެ ޕާލިމެންޓްރީ ގްރޫޕްގެ ލީޑަރު، މަޑުއްވަރީ ދާއިރާގެ މެންބަރު އާދަމް ޝަރީފު ކަންބޮޑުވުން ފާޅު ކުރެއްވި އެވެ. އާދަމް ޝަރީފު ވިދާޅުވީ ބިލު ބަލައިނުގަތުމުން މަޖިލީހުގެ ތެރެއިން ލިބެމުން ދިޔަ އިދިކޮޅު ފަރާތްތަކުގެ ދައުރު ގެއްލިގެން ދިޔައީ ކަމަށް ގަބޫލު ކުރެއްވޭ ކަމަށެވެ.\nއާދަމް ޝަރީފުގެ ކަންބޮޑުވުމާ ގުޅިގެން ރައީސް ނަޝީދު ވިދާޅުވީ އިދިކޮޅު ވާދަވެރި ސިޔާސީ ޕާޓީތައް ބައިވެރިކޮށް އެމަނިކުފާނު ރިޔާސަތުގައި އިންނަވާ މަޖިލީހުގެ ކަންކަމެއް ކުރިއަށް ނުގެންދަވާނެ ކަމަށެވެ. ސައީދުގެ ބިލު ބަލައިނުގަނެވުނީ އެއީ ފައިސާގެ ބިލަކަށް ވާތީއާއި މަޖިލީހުގެ ގަވާއިދު އެ ކަމަށް ތަން ނުދޭތީ ކަމަށް ރައީސް ނަޝީދު ވިދާޅުވި އެވެ.\nއެމްޑީޕީގެ ސުޕަ މެޖޯރިޓީ އޮންނަ މަޖިލީހުން ފާސް ކޮށްފައިވާ އާ ގަވާއިދުގައިވާ ގޮތުން، ސަރުކާރުގެ އާމްދަނީއާއި ހަރަދާއި ފައިސާއާ ގުޅުން ހުރި މައްސަލަތަކާއި ބިލުތައް މަޖިލީހަށް ހުށަހެޅޭނީ ސަރުކާރުގެ ފަރާތުން އެކަންޏެވެ. އެ ގޮތަށް ހުށަހަޅާނީ ސަރުކާރު ހިންގާ ޕާޓީއެއްގެ މެންބަރެއް މެދުވެރިކޮށެވެ.\nރައީސް ނަޝީދު އިތުރަށް ވިދާޅުވީ ބިލުގައި ކުރުމަށް ހުރި ކަންކަން ހަމަޖެއްސުމަށް ސަރުކާރުގައި ފައިސާ އެބަހުރި ކަމަށާއި ދާދި ފަހުން މަޖިލީހުން ދިން ހުއްދައާއެކު އެމްއެމްއޭ މެދުވެރިކޮށް އިތުރު ފައިސާ ދައުރު ކުރަން ނެރެފައިވާ ކަމަށެވެ. ބޭރުން ލިބޭ އެހީތަކުގެ ތެރެއިން ވެސް ސަރުކާރަށް ފައިސާ ލިބެމުންދާ ކަމަށް އެމަނިކުފާނު ވިދާޅުވި އެވެ.\nރައީސް ނަޝީުދ ވިދާޅުވީ ސައީދުގެ ބިލުގައިވާ ގޮތަށް އެ ހުރިހާ ކަމެއް ކުރަން ޕެންޝަން ފަންޑުގެ ފައިސާއިން ހޭދަ ކުރާކަށް ނުޖެހޭނެ ކަމަށެވެ. ޕެންޝަން ފަންޑުގައި ފައިސާ ބޭނުން ކުރުމަކީ އެމްޑީޕީގެ ސަރުކާރަކުން ތާއީދު ކުރާނެ ސިޔާސަތެއް ނޫން ކަމަށް އެމަނިކުފާނު ވިދާޅުވި އެވެ.\nޕެންޝަން ފަންޑުގެ ފައިސާ ބޭނުން ކުރަން ނުޖެހޭނެ ކަމަށް ރައީސް ނަޝީދު ވިދާޅުވިއިރު، މަޖިލީހުގައި ތިއްބަވާ އިދިކޮޅު ޕީޕީއެމް-ޕީއެންސީ ކޯލިޝަންގެ ގިނަ މެންބަރުން ވަނީ ޕެންޝަން ފަންޑުގައި ހުރި ފައިސާ ރައްޔިތުންނަށް ނެގޭނެ ގޮތެއް ހަމަޖެއްސުމަށް ގޮވާލައްވާ ވާހަކަފުޅު ދައްކަވައިފަ އެވެ.\nއެމްޑީޕީ ރައީސް މުހައްމަދު ނަޝީދު ޕީޕީއެމް + ރައްޔިތުންގެ މަޖިލިސް ޕެންޝަން އޮފީސް ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


އެސްޓީއޯއިން ފިޔާ، އަލުވި، ބިސް ކޮންޓްރޯލްކޮށްގެން ވިއްކަން ފަށައިފި އެސްޓީއޯއިން ފިޔާ، އަލުވި، ބިސް ކޮންޓްރޯލްކޮށްގެން ވިއްކަން ފަށައިފި\nއެސްޓީއޯއިން ފިޔާ، އަލުވި، ބިސް ކޮންޓްރޯލްކޮށްގެން ވިއްކަން ފަށައިފި\nމާލޭ ބާޒާރުމަތީ ހުރި ފިޔާ ބަސްތާތަކެއް. ފޮޓޯ ޕީއެސްއެމް ނިއުސް\nސްޓޭޓް ޓްރޭޑިންގ އޯގަނައިޒޭޝަން، އެސްޓީއޯއިން ވިއްކާ ފިޔާ ބިސް އަދި އަލުވި ކޮންޓްރޯލްކޮށްގެން ވިއްކަން ފަށައިފިއެވެ. އެސްޓީއޯއިން ބުނީ މިއީ ރާއްޖޭގެ ބާޒާރުގައި މި ބާވަތްތަކުގެ އަގު އުފުލެމުންދާތީ އަގު ހެޔޮކޮށް ހުރިހާ ރައްޔިތުންނަށްވެސް ޚިދުމަތްދިނުމަށް އެޅި ފިޔަވަޅެއްކަމަށެވެ.\nޕީއެސްއެމް ނިއުސްއަށް މަޢުލޫމާތުދެއްވަމުން އެސްޓީއޯގެ މީޑިއާ އޮފިޝަލް އަބްދުﷲ މުޙައްމަދު ވިދާޅުވީ މުދާ ކޮންޓްރޯލްކޮށް ހެޔޮއަގެއްގައި ވިއްކުމަށް އެކުންފުނިން ނިންމާފައިވަނީ ބައެއް އަމިއްލަ ވިޔަފާރިތަކުން މުދަލުގެ އަގު ބޮޑުކުރަމުންދާތީކަމަށެވެ.\nއެހެންކަމުން، މިތަކެތީގެ އަގު ވަކި ހަމައެއްގައި ހިފެހެއްޓުމަށް ކޮންމެ މީހަކަށް އެއްކިލޯ ފިޔާ، އެއްކިލޯ އަލުވި އަދި އެއް ޓްރޭ ބިހުގެ ރޭޓުން މުދާ ވިއްކުމަށް ނިންމާފައިވާކަމަށް އޭނާ ވިދާޅުވިއެވެ.\nއެސްޓީއޯއިން ބިސް ވިއްކަނީ 1.50 ރުފިޔާއަށެވެ. ފިޔާ އަދި އަލުވި ވިއްކަނީ 12 ރުފިޔާއަށް ކިލޯއެކެވެ.\nއެސްޓީއޯއިން ގެނެސްފައިވާ ބިސް ކޭސްތަކެއް- ފައިލް ފޮޓޯ: ޕީއެސްއެމް ނިއުސް\nއެހެންނަމަވެސް ބާޒާރުގައި މިތަކެތީގެ އަގު ދަނީ އުފުލެމުންނެވެ. އެގޮތުން ބާޒާރުގައި ފިޔާ އަދި އަލުވި ކިލޯއެއް 30 ރުފިޔާއަށް ލިބޭއިރު ބިސް ވިއްކަމުން ދަނީ 2.50 ރުފިޔާއާއި އާއި3ރުފިޔާ ދެމެދުގެ އަގެއްގައެވެ.\nބާޒާރުގައި ބިސް ކޭސް ހުރީ 400 އާއި 550 ރުފިޔާއާއި ދެމެދުގެ އަގުތަކެއްގައެވެ. އަލުވި ބަސްތާ 300 އާއި 500 ރުފިޔާއާއި ދެމެދުގެ އަގުތަކެއްގައި ލިބެންހުރިއިރު ފިޔާ ބަސްތާގެ އަގު ވަނީ 650 ރުފިޔާއާއި ހަމައަށް އުފުލިފައެވެ.\nމުދަލުގެ އަގު އުފުލިދާނެ ފަދަ ހާލަތެއްގައި މުދާ ކޮންޓްރޯލްކޮށްގެން ވިއްކާނެކަމަށް މީގެ ކުރިން އިކޮނޮމިކް މިނިސްޓަރ ފައްޔާޟް އިސްމާޢިލް ވެސް ވަނީ ވިދާޅުވެފައެވެ.\nކޯވިޑް-19 ވައިރަހުގެ ސަބަބުން ބިރުވެރިކަން އުފެދިފައިވާ މި ދަނޑިވަޅުގައި ރައްޔިތުންނަށް ކާބޯތަކެތީގެ ދަތިކަމެއް ނާންނާނެކަން ކަށަވަރުކޮށްދިނުމަށްޓަކައި އެސްޓީއޯއިން ދަނީ ގިނަ މަސައްކަތްތަކެއް ކުރަމުންނެވެ. އެގޮތުން މިހާރުވެސް 10 މަސްދުވަހަށް ވާވަރަށް ކާޑުގެ ބާވަތްތައް ސްޓޮކްކުރުމުގެ މަސައްކަތް އެސްޓީއޯއިން ދަނީ ކުރަމުންނެވެ.\nއެގޮތުން ހޮނިހިރު ދުވަހު އިންޑިއާއިން 500 މެޓްރިކް ޓަނުގެ ހަކުރާއި 993 މެޓްރިކް ޓަނުގެ ހަނޑޫ ވަނީ ރާޢްޖެ ގެނެސްފައެވެ.


Serena ah mifaharuves naakaamiyaabu | Mihaaru\nޔޫއެސް އޯޕަން މެޗެއްގެ ތެރެއިން ސެރީނާ: މި ފަހަރުގެ މުބާރާތުން ކެޓީ ސެމީން.-- ފޮޓޯ: އޭއެފްޕީ\nސެރީނާ އަށް މި ފަހަރު ވެސް ނާކާމިޔާބު\n12 ސެޕްޓެމްބަރ 2020 - 07:36\nނިއުޔޯކް (ސެޕްޓެމްބަރު 12) - ޔޫއެސް އޯޕަންގެ ސެމީ ފައިނަލުގައި ވިކްޓޯރިއާ އަޒަރެންކާ އަތުން ބަލިވެ 24 ވަނަ ގްރޭންޑް ސްލޭމް ކާމިޔާބުކޮށް ރެކޯޑާ ހަމަކުރަން މަޝްހޫރު ޓެނިސް ކުޅުންތެރިޔާ ސެރީނާ ވިލިއަމްސް އިތުރު އިންތިޒާރެއް ކުރަން ޖެހިއްޖެ އެވެ.\nސެރީނާ ވަނީ މިހާތަނަށް 23 ގްރޭންޑް ސްލޭމް މުބާރާތް ކާމިޔާބުކޮށްފަ އެވެ. އޭނާ މިހާރު އަމާޒު ހިފާފައިވަނީ 24 ގްރޭންޑް ސްލޭމް ހަމަކޮށް އޮސްޓްރޭލިއާގެ ކުރީގެ ކުޅުންތެރިޔާ މަގަރެޓް ކޯޓް ހަދާފައިވާ ރެކޯޑަކާ ހަމަކުރުމަށެވެ. ސެރިނާ އެންމެ ފަހުން ގްރޭންޑް ސްލޭމް މުބާރާތެއް ކާމިޔާބުކުރީ 2017 ވަަނަ އަހަރުގެ ކުރީކޮޅުގައި އޮސްޓްރޭލިއަން އޯޕަން އެވެ.\nއިއްޔެ ކުޅުނު ސެމި ފައިނަލް މެޗުގައި އަޒަރެންކާގެ މައްޗަށް ފުރަތަމަ ސެޓުގައި ރަނގަޅު ލީޑަކާ އެކު ސެރީނާ ކުރިހޯދި އެވެ. އެކަމަކު ދެ ވަނަ ސެޓުން ފަށައިގެން އަނިޔާގެ މައްސަލަތަކުގެ އިތުރުން ހެދުނު ބައެއް ގޯސްތަކެއްގެ ސަބަބުން މެޗު ގެއްލުނީ އެވެ. މެޗުގެ ސެޓުތައް ދިޔައީ 1-6 6-3 6-3 އިންނެވެ.\n"މިކަން (މި މުބާރާތް) ވެސް މިދިޔައީ އެންމެ ފަހުން ވި ގޮތަށް. ވަރަށް ރަނގަޅަށް ވާދަކޮށްފައި އަތުން މިދިޔައީ. އަހަންނަށް ވަރަށް ރަނގަޅަށް ހިތްވަރުކޮށްގެން ކުޅެވުނު ދުވަހެއް މިއީ،" މި މަހު ފަހުކޮޅު 39 ވަނަ އުފަން ދުވަސް ފާހަގަކުރާ ސެރީނާ ބުންޏެވެ.\nސެރީނާގެ ދަރިފުޅު އޮލިމްޕިއާ ޔޫއެސް އޯޕަން މެޗެއް ބަލަން ގޮސް ސްޓޭޑިއަމްގައި.-- ފޮޓޯ: އޭއެފްޕީ\nވިހެއުމަށް ފަހު ކުޅުމަށް އެނބުރި އައި ފަހުން ސެރީނާ ވަނީ ގްރޭންޑް ސްލޭމް ޓެނިސް މުބާރާތްތަކުގެ ތެރެއިން ހަތަރު ފައިނަލަކުން ބަލިވެފަ އެވެ. އެއީ 2018 އާއި 2019 ވަނަ އަހަރުގެ ވިމްބަލްޑަން އާއި ޔޫއެސް އޯޕަން މުބާރާތްތަކުންނެވެ. މިދިޔަ އަހަރުގެ ފައިނަލުން ސެރީނާ ބަލިވީ ކެނަޑާގެ ޒުވާން ކުޅުންތެރިޔާ ބިއަންކާ އަންޑްރީސްކޫ އަތުންނެވެ.\nމި އަހަރުގެ އޮސްޓްރޭލިއަން އޯޕަން އަކީ ސެރީނާ ބޮޑު ވެއްޓުމަކާ ކުރިމަތިލާން ޖެހުނު މުބާރާތެކެވެ. އެއީ އެ މުބާރާތުގެ ތިން ވަނަ ބުރުން ކެޓުމުންނެވެ. ސެރީނާ ބަލިވީ އޭރު ދުނިޔޭގެ 27 ވަނައިގައި އޮތް ޗައިނާގެ ވަން ޒިއާން އަތުންނެވެ.\nމިރޭގެ ފައިނަލުގައި އަޒަރެންކާ ނުކުންނާނީ ޖަޕާނުގެ ނައޯމީ އޮސާކާއާ ދެކޮޅަށެވެ. މިއީ ފާއިތުވި ހަތް އަހަރުތެރޭ ބެލަރޫސް އަށް އުފަން އަޒަރެންކާ ގްރޭންޑް ސްލޭމް ފައިނަލެއްގައި ކުޅޭނެ ފުރަތަމަ ފަހަރެވެ. އަނިޔާގެ ސަބަބުންނާއި އާއިލީ މައްސަލަތަކެއްގެ ސަބަބުން އަޒަރެންކާ ފާއިތުވި އަހަރުތަކުގައި ގިނަ މުބާރާތްތަކުގައި ނުކުޅެ އެވެ. އަޒަރެންކާ މީގެ ކުރިން ފައިނަލެއްގައި ކުޅުނީ 2013 ވަނަ އަހަރުގެ ޔޫއެސް އޯޕަންގައި ސެރީނާއާ ދެކޮޅަށެވެ. އެ ފަހަރުގެ ފައިނަލުގައި ސެރީނާ އަތުން ބަލިވިއިރު، މި ފަހަރުގެ ފައިނަލުގެ ކުރިން ސެރީނާ އަތުން ލިބުނު މޮޅާ އެކީ އޭނާގެ ކޮންފިޑެންސް ރަނގަޅުވާނެ އެވެ. އަނެއްކޮޅުން މިއީ ގްރޭންޑް ސްލޭމެއްގައި ސެރީނާ އަތުން އަޒަރެންކާ ހޯދި ފުރަަތަމަ މޮޅެވެ.\nއިތުރު ލިޔުންތައް ޓެނިސް ޔޫއެސް އޯޕަން ޓެނިސް މުބާރާތް ސެރީނާ ވިލިއަމްސް


އަހަރެންގެ ސަޕޯޓަރުން ކައިރިން އެދެނީ ސުޝާންތުގެ ސަޕޯޓަރުންނާއި އެކުގައިވުމަށް އަދި ހަޑިހުތުރު އެއްޗެހި ނުގޮވުމަށް: ސަލްމާން ޚާން – Dhen.mv\nއަހަރެންގެ ސަޕޯޓަރުން ކައިރިން އެދެނީ ސުޝާންތުގެ ސަޕޯޓަރުންނާއި އެކުގައިވުމަށް އަދި ހަޑިހުތުރު އެއްޗެހި ނުގޮވުމަށް: ސަލްމާން ޚާން\nJune 21, 2020 - 1:13 pm\nސުޝާންތު ސިންގް ރާޖްޕޫތުގެ މަރުގެ ޒިންމާ ނަގަން ޖެހޭނެ ކަމަށް ބުނެ ބޮލީވުޑްގެ ސުޕާސްޓާ ސަލްމާން ޚާން އަށް ތުހުމަތު ކުރި ފަހުން ފުރަތަމަ ފަހަރަށް ސަލްމާން އެކަމާއި އެއްޗެއް ބުނެފިއެވެ.\nނަމަވެސް ސުޝާންތަށް ދެރަ ބަހެއް ސަލްމާން ޚާން ނުބުނުމެ އިތުރުން އޭނާ ބުނީ އެންމެން ވެސް ސުޝާންތަށް ސަޕޯޓު ކުރުމަށެވެ.\nސަލްމާން ޚާން އާއި ވެސް ދެކޮޅަށް ވަރަށް ގިނަ ބަޔަކު ވާހަކަ ދައްކަމުން ދިޔަނަމަވެސް، އޭނާގެ ދިފާއުގައި ވާހަކަ ދައްކާ އޭނަގެ ސަޕޯޓަރުން ވެސް އަދިވެސް އެބަތިއްބެވެ.\nއެގޮތުން ޓްވިޓާގައި އިއްޔެ ސަލްމާން ޚާން އޭނާގެ ސަޕޯޓަރުން ކައިރިން އެދިފައިވަނީ ސުޝާންތުގެ ސަޕޯޓަރުންނާއެކު ވުމަށާއި، ސުޝާންތުގެ ސަޕޯޓަރުންނާއި ދިމާލަށް ހަޑިހުތުރު އެއްޗެހި ނުކިމަށެވެ.\n"ވިސްނެން ވާނެ އެއުޅެނީ އެމީހުންގެ ގާތް މީހަކު، އެމީހުން ވަރަށް ލޯބިވާ މީހަކު ވަކިވުމުން އެކަމުގެ ހިތާމައިގައިކަން. އަހަރެން އެދެނީ ސުޝާންތުގެ ފޭނުންނާއި ދިމާލަށް އެއްވެސް ހަޑިހުތުރު އެއްޗެއް ނުކިޔުން، އަދި ސުޝާންތުގެ ފޭނުންނާއެކުގައިވުމަށް" ސަލްމާން ޚާން ބުނެފައިވެއެވެ.\nސުޝާންތު ސިންގް ރާޖްޕޫތު މަރުވެފައި ހުއްޓާ ފެނިފައިވަނީ މިމަހުގެ 14 ވަނަ ދުވަހު، ބާންޑްރާ ގައި އޭނާ ދިރިއުޅޭ އެޕާޓްމަންޓުންނެވެ. އޭނާ މަރުވީ އަމިއްލައަށް ކަމަށް މުމްބައީ ފުލުހުން ނިންމާފައިވީ ނަމަވެސް، މަރުގެ ތަހުގީގު އަންނަނީ ކުރަމުންނެވެ.\nސުޝާންތު މަރުވީ ނަފްސާނީ ބަލިމަޑުކަމެއްގައި އުޅެމުން ކަމަށާއި އޭނާގެ މަރުގެ ޒިންމާ ނަގަން ޖެހޭނެ ކަމަށް ބުނެ ސަލްމާން ޚާން ގެ އިތުރުން ފިލްމު ޕްރޮޑިއުސަރުން ކަމަށްވާ ކަރަން ޖޯހަރާއި، އެކްތާ ކަޕޫރް އަދި ސަންޖޭ ލީލާ ބަންސާލީ އަށް ވެސް ވަނީ ތުހުމަތު ކޮށްފައެވެ. އިތުރު ހަތަރު މީހަކަށް ވެސް އެތުހުމަތު ކޮށްފައިވާއިރު، އެއީ ކޮން ބައެއްކަން އަދި ހާމަ ކޮށްފައެއް ނުވެއެވެ.\nކޮވިޑް-19 : ފަރުވާ ދޭނެ ހޮސްޕިޓަލެއް ނުލިބުމުން އިންޑިއާ މީހަކު ދަން ޖެހިއްޖެ


ޔާޝް ރާޖް ފިލްމްސްގެ "ޕްރިތުވީރާޖް"ގެ ބަތަލާއަކަށް މަނޫޝީ ޗިލާ\nމިސް ވޯލްޑް 2017 ގެ ފަޚުރުވެރި ތާޖު ހާސިލު ކޮށްފައިވާ މާނޫޝީ ޗިލާ ބޮލީވުޑަށް ތައާރަފުކުރާ ވާހަކައަކީ ޔާޝް ރާޖް ފިލްމްސް އިން މިހާތަނަށް ވަރަށް ސިއްރު ކޮށްގެން އުޅުނު ވާހަކަ އެކެވެ. ނަމަވެސް މި ވާހަކަ މިހާރު އެންމެންނަށް އެނގި ޔާޝްރާޖް އިން ވެސް ވަނީ އެ ކުންފުނީގެ "ޕްރިތުވީރާޖް"ގެ ބަތަލާއަކީ މާނޫޝީ ކަން އިއުލާން ކޮށްފަ އެވެ.\nއިންޑިޔާގެ ކޮންމެވެސް ހިސާބެއްގައި ކުރީ ޒަމާނެއްގައި ރަސްކަންކުރި ޕްރިތުވީރާޖް ޗައުހާންގެ މައްޗަށް ކުޅޭ މި ފިލްމުގެ ބަތަލަކީ އަކްޝޭ ކުމާރެވެ. ޕްރިތުވީރާޖްގެ ރޯލު އަކްޝޭ ކުޅޭއިރު މާނޫޝީ ކުޅެނީ ޕްރިތުވީރާޖްގެ އަނބިމީހާ ސަންޔޯގިތާގެ ރޯލެވެ.\nމި ފިލްމު ޑައިރެކްޓްކުރަނީ ޑރ. ޗަންދުރަޕްރަކާޝް ދިވޭޑީ އެވެ. ޑައިރެކްޓަރު ބުނި ގޮތުގައި އެމީހުން މާނޫޝީ ޚިޔާރުކުރީ ވަރަށް ގިނަ މީހުންގެ އޮޑިޝަން ހެދުމަށްފަހު އެވެ. މި ރޯލަށް ބޭނުންވީ ވަރަށް ތާޒާ، އާ، ރީތި މޫނެކެވެ. އެގޮތުން އެމީހުންނަށް އެންމެ ރަނގަޅު މޫނަކަށް ފެނުނީ މާނޫޝީ އެވެ. މި ރޯލު މާނޫޝީ އަށް ދިނީ އެތައް ފަހަރަކު އޮޑިޝަން ހެދުމަށްފަހު އޭނާ އެ ރޯލަށް މުޅިން ފިޓްވާކަން ޔަގީންކޮށްފަ ކަމަށް ވެސް ޑައިރެކްޓަރު ބުންޏެވެ.\nއޭނާ ބުނި ގޮތުގައި މިހާރު މާނޫޝީ ދަނީ ހަފުތާއަކު ހަ ދުވަހު ރިހާސަލް ހަދަމުންނެވެ. އަދި ފާއިތުވީ ނުވަ މަސް ދުވަހުއްސުރެ ޔާޝްރާޖް ފިލްމްސް އިން މާނޫޝީ ފިލްމީ ދުނިޔެއަށް ތައާރަފްކުރުމަށްޓަކައި ދޭންޖެހޭ އެކި ޓްރޭނިންތައް ދީ ތައްޔާރުކުރަމުން އައިސްފައިވަކަމަށް ވެސް ޑައިރެކްޓަރު ބުންޏެވެ.\nޔާޝްރާޖް ކަހަލަ ގަދަރުވެރި ފިލްމު ކުންފުންޏަކުން އޭނާއަށް ފުރަތަމަ ބްރޭކް ދިނުމުން އުފަލުން ގޮސް ބުނާނެ އެއްޗެއް ވެސް ނޭނގޭ ކަމަށް އިންޑިޔާގެ ނޫހަކަށް ދިން އިންޓަވިއު އެއްގައި މާނޫޝީ ބުންޏެވެ.\nމާނޫޝީ ބުނި ގޮތުގައި މިއަދާ ޖެހެންދެން ވެސް އޭނާގެ ހަޔާތަކީ ފެއަރީ ޓޭލް އެއް ފަދަ އެއްޗެކެވެ. މިސް. އިންޑީއާގެ މަގާމު ހޯދުމަށްފަހު މިސް. ވޯލްޑްގެ ތާޖު ވެސް ލިބިފައި ވެއެވެ. އަދި އޭނާ ހިންދީ ފިލްމަށް ތައާރަފްކުރުމުގެ ޒިންމާ ވެސް ނަގާފައިވަނީ އިންޑިޔާގައި މިވަގުތު އޮތް އެންމެ މަޝްހޫރު ފިލްމު ކުންފުނިން ކަން މާނޫޝީ އުފަލާއެކު ފާހަގަ ކުރި އެވެ.\nއަރުޝީފަށް ނެގީ 17/11/2019 08:01\nއެންމެފަހުން އަޕްޑޭޓްކުރީ 17/11/2019 08:01\nފާތިމަތު ޝަނާ މުހައްމަދު4މިނެޓު ކުރިން\nޔާމީނަށް އަމިއްލަފުޅަށް ހިންގަވައި އުޅުއްވަން ވެސް މިހާރު ދަތި: އިދިކޮޅު\nމުއިއްޒު އިބްރާހިމް 8 މިނެޓު ކުރިން\nހުސައިން ޝަރީފް 11 މިނެޓު ކުރިން\nއަލީ އަފާފް ރަމީޒު 14 މިނެޓު ކުރިން


Mohamed Abdulla Shafeeg: ނ.އަތޮޅަކީ ހުސްނޫނެއް ނޫން...\nނ.އަތޮޅަކީ ހުސްނޫނެއް ނޫން...\nދިވެހި ބަހުގައި "ހުސްނޫނު" ބޭނުންކުރެވެނީ ބައެއް ބަސްތައް ކިޔުމުގައި އަޑަށް ގެންނަންޖެހޭ ބަދަލެއްގެ ގޮތުންނެވެ. އެބަދަލު އެގޮތަށް ނުގެނެސްފިނަމަ ބައެއް ބަސްތަކުން ދޭހަކުރަން ބޭނުންވާ މާނައާމެދު އޮޅުން އުފެދި ދާނެއެވެ. މިސާލަކަށް ދަންނަވާނަމަ، ބަނޑު، ކަނޑު، ގޮނޑި، ބޮނޑި ފަދަ ބަސްބަހެވެ. މިބަސްތަކުގައި ހިމެނޭ ހުސްނޫނު ބޭނުން ނުކުރިނަމަވެސް ބަހުގެ އަޑަށް އަންނަ ބަދަލު ފިޔަވާ އިތުރު ތަފާތެއް ނެތެވެ. އެފަދަ ބަހަކުން އިތުރު މާނައެއް ދޭހައެއް ނުވެއެވެ. މިފަދަ ޙާލަތެއްގައި ހުސްނޫނަކީ މާބޮޑު ބޭނުމެއް ނެތް އެއްޗެކޭ ބުނެވިދާނެއެވެ.\nސަރުކާރުގެ ވެރިންގެ ނަޒަރުގައި، ނ.އަތޮޅަކީ، އަތޮޅުތަކުގެތެރެއިން "ހުސްނޫނު" އެވެ. މާނައަކީ ރާއްޖޭގެ 20 އަތޮޅު ފުރިހަމަ ވަނީ4ވަނައަށް އޮންނަ ނ.އަތޮޅުވެސް ހިމަނައިގެންނެވެ. އެހެންނަމަވެސް އެއީކީ މާ މުހިންމުކަމެއް ދޭންވީ އަތޮޅެއް ނޫނެވެ. މިއީ މިގައުމު ދެކެފައިވާ ވެރިންގެ ވިސްނުން ކަމަށް ދަންނަވަން ޖެހެނީ ސަބަބުތައް ހުރެގެންނެވެ.\nމީހުންދިރިއުޅޭ 13 ރަށުގެ މައްޗަށް އެކުލެވޭ ނ.އަތޮޅާމެދު ކުރީގެ ސަރުކާރުން ދީފައިވަނީ ވަރަށްވެސް ކުޑަ ސަމާލުކަމެކެވެ. އަތޮޅުގެ ތަރައްގީއަށްޓަކައި ރައްޔިތުންކުރި އާދޭސްތަކަށް ދީފައިވަނީ ބީރު ކަންފަތެކެވެ. ބީރު މީހާއަށްވެސް ބާރަށް ބުނީމާ އަޑުއިވޭ ފަދައިން، ބައެއް ކަންތައްތައް ވެފައިވަނީ ރޯ ދަރިއަށް ކިރު ލިބޭ ފަދައިންނެވެ. އެއްވެސް ކަމަކަށް ދާއިމީ ހައްލެއް ނެތެވެ. ދާއިމީ ހަމަޖެހުމެއް ނެތެވެ. ރައްޔިތުންނަށް ކުރިއެރުމެއްނެތެވެ.\nތިރީސް އަހަރުގެ ހިތި ތަޖުރިބާއަށްފަހު، ގިނަ ދިވެހިންނެކޭ އެއްފަދައިން ނ.އަތޮޅުގެ ގިނަބަޔަކުވެސް ވޯޓް ދިނީ "ބަދަލަކަށް" ށެވެ. "ވަޠަންއެދޭ ގޮތަށް" ށެވެ. ބަދަލު ފެންނަމުން އެބަދެއެވެ. ވެރި މީހާއާއި އިސްވެރިން ތަފާތެވެ. ސިޔާސަތުތަކަށާއި އުސޫލުތަކަށްވެސް ބަދަލު އަންނަމުން އެބަ ދެއެވެ. އެބަދަލު ނުފެންނަނީ އަޅުގަނޑުމެންގެ އަތޮޅުންނެވެ. ނ.އަތޮޅުންނެވެ.\nއަދުގެ ސަރުކާރުގެ އިސްވެރިންގެ ދަތުރުތައް ރާއްޖޭގެ އުތުރަށާއި ދެކުނަށް ގިނަގިނައިން ކުރައްވައެވެ. އެއަތޮޅުތަކުގެ ރައްޔިތުންނަށް ތަފާތު އުންމީދުތައް ދެއްވައެވެ. އެހެންނަމަވެސް ނ.އަތޮޅު އޮތީ ހުސްނޫނެއްގެ ގޮތުގައެވެ. ވެރިކަމާ ހަވާލުވެވަޑައިގަތްފަހުން،3މަސްވާއިރު ސަރުކާރުގެ އިސްވެރިޔަކު ނ.އަތޮޅަށް ވަޑައިގެންނެވިއްޔާ ވަޑައިގެންނެވީ ކެބިނެޓް ސެކްރެޓަރީއެވެ. އަތޮޅުގައި ތަފާތު މައްސަލަތައް ފުނިޖެހިފައި އޮތްއިރު މިނިސްޓަރެއް، ސްޓޭޓް މިނިސްޓަރެއްވެސް ވަޑައި ނުގަންނަވައެވެ. ރައްޔިތުންގެ ހާލު ނުބައްލަވައެވެ.\nނ.އަތޮޅާއި އެހެން ބައެއް އަތޮޅުތަކާހުރި ތަފާތަކީ، އެ އަތޮޅުތަކުގައި އެއާޕޯޓް އޮވެފައި އަޅުގަނޑުމެންގެ އަތޮޅުގައި އެއާޕޯޓް ނެތުން ކަމަށް ވެދާނެއެވެ. އެހެނަސް މިއީކީ އިންސާފެއް ނޫނެވެ. ވަޠަން އެދުނީ މިގޮތެއް ނޫނެވެ. ވަޠަން އެދުނީ؛ އަތޮޅުތަކުގެ މެދުގައިހުރި ތަފާތުތައް ނައްތާލުމަށެވެ. ތަރައްގީއާއި ތަހުޒީބުގެ ފުރުސަތުތައް ހަމަހަމަ ގޮތެއްގައި މުޅި ރައްޔިތުންނަށް ލިބި ދިނުމަށެވެ. ރައްޔިތުން ތިބި ހާލު ވެރިންގެ ލޮލުން ދެކިލުމަށެވެ. ރައްޔިތުންގެ އުންމީދުތައް ހާސިލްކޮށްދިނުމަށެވެ. މިކަންތައް ނުވާނަމަ، ވެރިންގެ ނަމާއި ސިފަ ބަދަލުވުމަކުން ރައްޔިތުންނަށްކުރި ރާހަތެއް ނެތެވެ. ލިބުނު ހަމަޖެހުމެއް ނެތެވެ.\nނ.އަތޮޅަކީ ހުސްނޫނެއް ނޫނެއް ކަމަށް ދެކެވަޑައިގަންނަވާ ބޭފުޅުންނަށް ދަންނަވަން އޮތީ ހުސްނޫނަކީވެސް ހަމައެކަނި ހުސްތަން ފުރާ އެއްޗެއް ނޫނެވެ. ހުސްނޫނުގެ މުހިންމުކަން ބޮޑުވާ ކިތަންމެ ފަހަރެއްވެސް އާދެއެވެ. ބައެއް ބަސްތައް ބޭނުންކުރުމުގައި ހުސްނޫނު ނުހިމަނައިފިނަމަ، ދޭހަވާ މާނަ ބަދަލުވެއެވެ. ބުނަން ބޭނުންވަނީ ކީކޭކަން އޮޅިދެއެވެ. އެފަދަ ބައެއް ބަސްބަހަކީ، ހަނދު، ކަނޑި، ދަނބު، ވަނދު ފަދަ ބަސްބަހެވެ. މިފަދަ ބަސްތަކުގެ މެދުގައި އޮންނަ ހުސްނޫނު ފާޅުނުކޮށް ބަސްބޭނުންކޮށްފިނަމަ ދޭހަވާނީ އެހެން މާނައެކެވެ.\nLabels: Atholhu, Noonu, Noonu Atoll\nނ.އަތޮޅު ދެމެންބަރުންގެ ހާޒިރީ ރިޕޯޓް


ސެނެގޯލްގެ އިދިކޮޅު ލީޑަރު އިންތިޚާބު ކާމިޔާބު ކުރައްވައިފި\nޑަކާރު (މާޗް 26): ސެނެގޯލްގެ އިދިކޮޅު ލީޑަރު މާކީ ސޯލް، އެޤައުމުގެ ރިޔާސީ އިންތިޚާބު ކާމިޔާބު ކުރައްވައިފި އެވެ.\nއުމުރުން 50 އަހަރުގެ ސޯލް އަކީ ސެނެގޯލްގެ ބޮޑުވަޒީރުކަން ކުރައްވާފައިވާ ބޭފުޅެކެވެ. މިދިޔަ އާދިއްތަ ދުވަހު ބޭއްވި ރިޔާސީ އިންތިޚާބުގެ ދެވަނަބުރުގެ ގިނަ ވޯޓުތައް މިހާތަނަށް ގުނާފައިވާ ކަމަށާއި ގުނާފައިވާ ވޯޓުގެ ވަގުތީ ނަތީޖާ ދައްކާގޮތުން ރިޔާސީ އިންތިޚާބު ކާމިޔާބު ކުރެއްވީ އިދިކޮޅު ލީޑަރު މާކީ ސޯލް އެވެ. ވޯޓްތަކުގެ ޓްރެންޑް ހުރި ގޮތުން މިނަތީޖާ އަށް މާބޮޑު ބަދަލުތަކެއް ނާންނާނެ ކަމަށް އެޤައުމުގެ އިންތިޚާބާ ބެހޭ އޮފިޝަލުން ވިދާޅުވެ އެވެ.\nސޯލް މިއިންތިޚާބު ކާމިޔާބު ކުރެއްވީ އިންތިޚާބުގައި ނާކާމިޔާބުވެ ވަޑައިގެންނެވި މިހާރުގެ ރައީސް ޢަބްދުﷲ ވާދް އާ ދެކޮޅަށް އިދިކޮޅު ހުރިހާ ޕާޓީތަކާއި މަދަނީ ޖަމްޢިއްޔާތައް ގުޅިއެކަތިގަނޑަކަށްވެގެން ހިންގި ވަރުގަދަ ކޭމްޕޭނެއްގެ ނަތީޖާއެއްގެ ގޮތުން ކަމަށް މީޑިޔާ ރިޕޯޓްތައް ބުނެ އެވެ. މާކީ ސޯލް އިންތިޚާބު ކާމިޔާބުކުރެއްވުމުން ރައީސް ވާދު ވަނީ ބަލިޤަބޫލު ކުރައްވައި ސޯލްއަށް މަރްޙަބާ ދަންނަވާފަ އެވެ.\nސެނެގޯލްގެ ރިޔާސީ އިންތިޚާބުގެ ފުރަތަމަ ބުރު ބާއްވާފައި ވަނީ މިދިޔަ ފެބްރުއަރީ މަހުގެ 26 ގައެވެ. މިއިންތިޚާބުގައި ރައީސް ވާދުގެ އިތުރުން 12 ކެންޑިޑޭޓަކު ވަދަކުރެއްވި އިރު ދެވަނަބުރަށް ދާވަރަށް ވޯޓު ލިބިފައި ވަނީ ރައީސް ވާދުއާއި އިންތިޚާބު ކާމިޔާބުކުރެއްވި މާކީ ސޯލް އަށެވެ.\nރިޔާސީ އިންތިޚާބު ކާމިޔާބުކުރެވިއްޖެކަން ކަށަވަރުވުމުން މިއަދު ދެއްވި ބަޔާނެއްގައި ސޯލް ވިދާޅުވީ ކެއިންބުއިމަށާއި ދިރިއުޅުމުގެ އަސާސީ ކަންކަމަށް ބޭނުންވާ މުދަލުން ޓެކްސްނަގާ މިންވަރު އޭނާގެ ވެރިކަމުގައި ކުޑަކުރާނެ ކަމުގަ އެވެ. ސެނެގޯލްގެ އިންފްލޭޝަން ރޭޓް މައްޗަށްދާމިންވަރުގެ ބޮޑުކަމުން ރައްޔިތުން ވަނީ ހާސްކަމެއްގެ ތެރޭގަ އެވެ.\nސެނެގޯލްގެ ގިނަ މީހުން ދުވާލު ހަތަރުދަމު ކުރާ މަސައްކަތުން ލިބޭއުޖޫރައިން ދެފަހަރު ކެވޭވަރުނުވާ ކަމަށް ޚަބަރުތައް ބުނެ އެވެ. ކާބޯތަކެއްޗާއި ދިރިއުޅުމުގެ އަސާސީ މުދަލުން ޓެކްސް ކުޑަކޮށްގެން ރައްޔިތުންގެ ހާސްކަން ކުޑަކުރުމަށް މަސައްކަތް ކޮށްދޭނެ ކަމަށް ސޯލް ވަނީ ވަޢްދުވެވަޑައިގެންފަ އެވެ.\nސެނެގޯލްގެ ރިޔާސީ އިންތިޚާބުގައި ބަލިވެވަޑައިގެންނެވި މިހާރުގެ ރައީސް ޢަބްދުﷲ ވާދު ވެރިކަމަށް އިންތިޚާބުވެވަޑައިގަތީ 2000 ވަނަ އަހަރު އެވެ. މިހާރު ނިމެމުން މިދަނީ ވާދުގެ ރިޔާސީ ދެވަނަ ދައުރެވެ. (އަލްޖަޒީރާ+ރޮއިޓާސް)